text:
兩個人已經拍咗拖一段長時間,但對方依然無提過任何結婚嘅打算?咁樣其實好可能代表住你唔符合佢心目中老婆應有嘅特質!
根據YouQueen嘅統計,如果女人有以下嘅5種特徵,會令男人卻步,唔希望同你結婚,相處一世.
1. 好似阿媽咁長氣
「天氣涼左記住著多件衫」,「記住要食早餐」等等,或者第一次聽會覺得好sweet,但如果事無大小都想干涉,提醒男朋友點做點做嘅話,男人只會覺得你好煩.
2. 一直命令佢做嘢
兩個人相處係要互相尊重,而唔係命令或凌駕對方,就算想男友幫你做嘢,都應該留意自己嘅語氣同感謝對方.
3. 心情經常都好差
每次心情差都發洩喺愛人身上,或者係個性好神經質,咁會令不擅處理女人情緒嘅男人唔知點做好.如果情況持續係咁,令相處經常落入低落嘅氣氛,兩個人都會好辛苦.所以建議你難過嘅時候唔好只係發脾氣,不妨試吓撒嬌,等男人錫返你.
4. 生活太單調
細水長流嘅愛情的確係終極目標,但咁唔代表係每日都過住單調乏味,一式一樣嘅生活.兩個人可以間唔中試吓新鮮嘅活動,餐廳等,亦可以為對手製造小驚喜,咁就平凡得嚟又浪漫喇~
5. 生活唔穩定
每個人嘅目標都唔一樣,當你想去外面闖下,比如話長途旅行,工作假期等,對方未必想陪你周圍走.喺呢個時候,最重要嘅就係兩個人要好好溝通,即使意見唔一致,都應該理解對方嘅諗法,再達成共識.
(圖片來源:tumblr)


c: text/html

text:
裝住全港 選民登記 資料嘅手提電腦失竊之後,政府嘅態度仲要係懶懶閒,但如果大家無失憶,知道舊年幾單唔同嘅騙案之後,其實 選民登記 洩漏事件造成嘅負面影響極大,搞到香港身份證認受性歸零,同全香港人必須用passport嚟做身份認證都仲得.
選民登記 洩漏風險政府唔講
無錯,啲騙徒唔可以單憑你身份證同地址資料玩嘢,只不過,騙徒用你身份證同地址資料去申請另一間銀行嘅戶口,再用嚟洗黑錢,跟住某日早上,你突然被人上門拉咗,跟住話罪名係你洗黑錢,然後再對銀行資料,發現你嘅資料因為 選民登記 事件洩漏咗出去,被人用嚟做黑錢車手資料,你已經死得.政府同警方,無理由唔同公眾講呢個風險,雖然依家要開銀行戶口都唔容易,但個人戶口仍然係相對易開.
但更大問題係冒認你身份,再賣咗你層樓,去年已經查出類似嘅手法,捉過人,政府無理由當公眾失憶失成咁嘛,既然有人曾經偽造身份證,意圖賣咗受害人層樓,然後呃訂金,咁好多選民都係業主嚟,豈不是佢地自己層樓咪好危險,甚至可能引發好多層出不窮嘅產權糾紛,喺香港政府無一個網上身份證核證系統之前,依家咁樣大規模 選民登記 洩漏,其實後果係好嚴重,好多中產選區嘅選民,特別用個人身份註冊層樓業權果啲,依家仲唔震過貓王?依家樓市咁貴,講真,真係呃你個細訂都已經和味過和味龍,我可以肯定,匪徒攞咗部機後,一定重金禮聘俄國黑客爆晒 選民登記 內容然後做世界,甚至只要有人喺dark web,竟然發覺有呢啲紀錄賣,大家已經可以有心理準備,香港樓市嘅交投一定會大亂,因為齋喺核實買賣雙方果度已經會好煩,好可能大家要攞住外國護照對身份,因為最安全.
就算政府有系統俾人核證身份證資料,都要小心行事,因為香港好多人係無Smartcard reader,好似我呢啲人,有Smartcard Reader已經少,而且政府隨時個reader只係支援IE,屆時本身都係一個保安風險,大家都知IE係一個幾牙煙嘅瀏覽器至得架,總之依家只係災難嘅開始,遠未到結束.

robotstxt: allowed

filter: keep


text:
「減價」
其實每個行業都會出現減價戰嘅情況,而好多時都係睇下邊個嘅實力雄厚,因為有時真係蝕住做.所以好多時因為減價戰,有啲公司無能力長時間去同競爭對手競爭,流失客戶同市場佔有率之外,亦都有機會出現唔同嘅營運危機,最嚴重嘅當然就係關門大吉.商業社會就係咁殘酷,所以好多時都要做好準備迎戰,而最緊要嘅就係平時要有高質素嘅產品同服務水平,咁現有客戶先至唔會轉會!
「電訊」
近日各大電訊商開始新一輪嘅減價戰.不能轉唔轉會都好,就算續約都好,以前嘅上網無限計劃再次出爐.不過問完咁多間之後,都依然係以前嘅服務計劃最平,所以又一次放棄轉會計劃.因為如果當時要手機同平板電腦都要有無限數據,一係就要出兩張卡,一係就無無限流量.所以就算想轉台都無計,鬼叫自己要兩部機都要有上網咩.始終用慣咗無限上網計劃真係好難轉返落去.
「質素」
其實想轉電話網絡供應商好耐,只不過一直都未有適合嘅服務計劃.不過真係用咗呢間公司十幾年,一直啲服務都好好,但係近年啲服務真係越嚟越差,而最近係屋企唔知點解啲接收非常之差.有時講電話都要入廚房,因為得嗰度接收得最好.反正合約完咗,所以只要有一個好啲嘅服務計劃,相信我應該已經轉咗會.不過雖然話各大電訊商開始減價戰,但係始終無辦法轉到會.
Also published on Medium.


text:
林鄭月娥喺特首選舉電視辯論話好想挖曾俊華隊team過去,呢句本來係好華人式客套話,反被曾俊華寸番佢一句,呢隊team有錢都買唔到,然後大家揭番林鄭月娥嘅下屬緣有幾差.其實最反映林鄭月娥下屬緣差,唔係佢前政助張秀麗,而係同梅艷芳同屆出戰新秀歌唱大賽,由於被取錄為政務主任中途退出,退咗休又發歌星夢想搞演唱會嘅政壇奇人,民政事務局前常務秘書長,商台《18樓C座》編劇楊普禧嘅仔 楊立門 .
楊立門 都頂佢唔住,你話林鄭月娥幾犀飛利
楊立門 由於本身有一定表演天分,搞政治就係要表演天分,再加上某程度上,佢屋企根本由細到大講政治(《18樓C座》同《大丈夫日記》係乜嚟?林彬正係《大丈夫日記》嘅主角,楊普禧前輩1967年後無移民,其子仲要加入香港政府,呢個係膽量),所以其實,最有潛質由公務員轉為政客果個,正係 楊立門 . 楊立門 啲人話佢做嘢滋油,但 楊立門 實際上係一個做嘢講番規矩嘅人,反之,呢個林鄭月娥工作量大唔駛講,仲經常做埋啲唔跟規矩做嘢嘅事,所以 楊立門 提早退休,寧願開慈善演唱會重溫佢入政務主任職系前嘅歌王夢.
當然, 楊立門 有一門由細到大鍾意嘅嗜好係好事嚟,因為鍾意音樂作為一門表演嘅人,無咁多權力慾,更唔好講入商界.但 楊立門 呢個人咁能幹, 楊立門 臨退休最後果六七年,同林鄭月娥反面反到底咁滯,大家諗吓好多堅持原則嘅公務員,究竟同林鄭月娥維持住啲乜嘢關係,所以呢次雖然曾俊華同林鄭月娥,都係政務官出身,但普遍政府中人,係支持曾俊華多過林鄭月娥,無錯,曾俊華有要求過各部門cut budget,但係,同曾俊華合作有無問題,你睇曾俊華隊team有幾多由政府離開嘅跟隨者就知,如果林鄭月娥喺政府真係受歡迎,仲要呢次睇起嚟勝算咁高,點解政府無邊幾個佢啲舊下屬離開政府,同佢並肩而戰嘅呢?
只係睇林鄭月娥同 楊立門 嘅恩怨,大家都估到佢做咗特首之後,政府內部內戰都未必搞得掂,撕裂1.0最多係政府外撕裂,撕裂2.0係成個政府被人五馬分屍,雞犬不寧.


text:
香港人壓力大,陀B都好似要特別小心咁
-
debbieling
啲人成日話香港人生活大壓力,飲食又唔健康,好容易有啲病症係隱藏咗,所以自己而家有咗好多野都特別注意
因為啲人成日講媽咪陀B時情緒唔好係會直接影響BB
唔係講笑,有咗之後情緒係真係容易啲波動,又容易亂諗野,前排去照BB我已經好驚,擔心照到啲咩問題出現,好彩就無事
而家出街都好小心翼翼,我都FEEL到自己好誇張,但放心唔到............
-
jadelam
放鬆啲啦!!你情緒唔好除咗影響BB連自己都會有影響
-
kawaill
有咩記得搵老公傾,唔好自己收收埋埋亂諗野,一陣有抑鬱架
-
Karlichan
雖然壓力都好大,但系宜家有咗BB就要專心養胎啦,唔好捻到咁誇張啦
-
ladyme
我果時有咗都好驚心BB有事,所以同BB搵定好多保障,除咗保險我連代謝病都同佢CHECK埋,心安理得!
-
Mother of 3
其實B係你個肚好安全,記住要定期檢查B的健康就得,即係超声波下佢
-
yinyincchow
我都有同BB CHECK代謝病,之後我同啲朋友講原來好多人都唔識,我果時都係BB展見到安康X有介紹,見佢上門收集小便服務幾方便
-
Anonymous
放鬆下啦樓主,情绪差個B會冇咁聰明.冇科學解釋,但係係统計發現
-
aikoko
yinyincchow said:
我都有同BB CHECK代謝病,之後我同啲朋友講原來好多人都唔識,我果時都係BB展見到安康X有介紹,見佢上門收集小便服務幾方便
乜依嫁可以上門收小便樣本咁方便咁好架
對大肚婆黎講又幾方便喎


text:
睇印尼波,經常可以見到啲踢過香港聯賽嘅外援,冰河期時賓曹,卓卓,羅渣,穆沙,維雅芭,基夫都過咗去印尼搵食,之後亞古沙,法比奧,高田壽典,施迪,皮利斯,深澤仁博亦轉去印尼發展,近年有巴倫古素,加藤友介,亦有好多喺印尼直接過檔來港,90年代有狄恩,近期有巴域斯,卡錫及盧域捷,印尼同香港聯賽一向有好多緊連關係.
不過踢得掂香港聯賽未必代表踢得掂印尼聯賽,踢得掂印尼聯賽未必代表踢得掂香港聯賽,有時要講適應同默契,賓曹喺香港撈得起,但喺印尼只係普通貨色,穆沙,維雅芭代表所屬球隊喺香港聯賽有良好表現,但喺印尼完全冇料到,亞古沙,巴倫古素,法比奧都被眾多印尼球迷評為水貨,反而羅渣喺香港麻麻地,一去到印尼就成為球隊神射手,高田壽典雖然喺印尼只踢弱隊兼失咗好多波,但表現仲係受到一眾球迷讚賞,而印尼空運過來香港嘅一樣好多水貨,當中亦有好嘢.
究竟保贊喺印尼萬隆命運如何呢,真係好難估,純睇佢喺香港嘅表現,應該冇咩問題,但要喺印尼聯賽立足,係會有一定難度,印尼聯賽水平唔高,但有啲外援去到唔習慣當地生活及比賽風格,影響表現,就算係踢過英超德甲嘅某些過氣國際球星,去到印尼都冇貨賣.
林學曦踢佩斯查,引來印尼球迷唔少好評,覺得佢比起某些印尼球隊請返來,踢過南韓,日本頂級聯賽嘅南韓,日本球員好,香港球迷都呆了,乜原來印尼聯賽水平咁低?巴倫古素加盟萬隆後,我哋對佢好有信心,但半季未試過喺聯賽入波,連佢自己都話比想象難踢.
印尼波,可以很好踢,亦可以好惡踢.好似基夫呢啲喺香港,印尼都屈晒機嘅外援,好少好少.


text:
問下女仔,你地會唔會同我一樣有酸溜溜的感覺
-
同男朋友經過一個fashion show,其中佢大讚一個樣子好清純的model,對我說對方好靚,又話如果在街見到這種女仔佢會望(我心想:不用那麼坦白吧!),那一刻我個心好酸溜溜啊,我同那個model真係差天共地,個女model樣子十幾廿歲的靚妹,我看上去就似三十幾,那一刻真係好擔心,如果有個這樣的女仔和我"咬"手瓜,我一定輸,又或者有個這樣的第三者介入,我就一定被人打入冷宮,係咪我想得太多呢?你地會唔會好似我甘架?
-
waterdragon
Hi Candy?
How old? Mind to chat?
I am looking for a mature sp. Would it be you? add me to chat
valkyrievf1s@hotmail.com
-
kkmon
妳男友是否有條件之人
-
kkmon,
我男友樣子唔得,但都算有學識
-
scopedog
candy
在 MSN 上同妳分析吖, 好嗎?
valkyrievf1s@hotmail.com
-
totoro
比我都會啦..我都係個普通既女仔, 不過男友就好鍾意影相, 影models, 我有時都會驚佢會私下約佢地..對佢好無信心
-
valkyrievf1s@hotmail.com
我無msn,尔在這裡分析便可
-
totoro,
如果我有個男友像你男友成日喜歡影model我都驚架,男人有時在街望下女仔我覺得好難免,但講到出口話like個女model,我個心好唔舒服
-
totoro
咁你有冇話佢知你好唔開心, 因為佢咁樣講?
雖然我男朋友都鍾意靚女, 不過佢唔敢去約人, 只係得個諗字, 我有時都唔理佢咁多, 如果佢係你既, 始終都會係你身邊, 唔擔心得咁多
哈!反而佢擔心我多d
-
ZOE
如果比我,會加重左我o既疑心!
佢對住我都可以咁講,背住我都唔知會做d咩!
不過,你都可以改變下形像,等佢有d新鮮感~
佢會唔同d架~
-
idol
其實就好似偶像咁
欣賞(幻想)同鍾意係兩回事
-
missugly
咁既情況吓, 你諗吓你男友係咪屬於d唔專一及有potential對你不忠既人先, 如果係,咁就要開始留意佢多d,如果唔係,可能佢係貪口爽.因為我男友都好鐘意睇 d著衫著得少既名星, model, 尤其係大胸果d, 有時佢見到d名星或model露胸,佢都會喺我面前comment佢地冇胸,但其實我都係冇乜胸,但我又唔係太擔心佢喺我面前咁講, 因為我知佢搵女朋友唔係focus係個胸到.男人對於d靚女或身材好既女仔望多兩眼都正常既我覺得.
-
missugly,
我諗暫時佢又唔會對我不忠,因為我地好快都會一齊住,佢電話有時又會俾我袋,不過聽到佢甘讚個model,自己實會比下去架啦,因為自己個樣又唔夠young,雖然佢成日都讚我靚女,但係女人又可以靚幾耐?我成日講笑話,十年後你出街都唔理我啦,實會周圍望架啦,佢話自己唔會甘做,點知那天見model行fashion show,佢就話如果呢類形佢會望架,我心裡係酸溜溜,但係諗深一層係咪自己小器呢?或者我對佢未夠信心?始終都好難同一個model去比,或者正如idol說可能佢係對偶像既欣賞,所以我post這個topic問下的女仔囉!
-
idol
其實出街見到好野,靚野望下唔出奇丫
-
be confident
唉!睇到你個post真悲哀,邊有人對自己同男友咁無信心架!如果真係有呢個人出現同你拗手瓜,你一定輸,因為你已經輸咗比自己.人除咗外在美,最緊要內在美呀!
你男友咁對你講仲好啦!其實呢D都係一種分享嚟!
-
ChicMan
係街見到靚女話下有咩野問題? 又有幾多個男仔會走去識佢?
佢識到一個咁靚ge女仔先來驚啦..


text:
係香港住嘅我哋,平時接觸到海洋生態嘅機會,不外乎係去吓海洋公園睇吓嗰道啲受過晒訓練嘅海獅,又或者去睇吓啲住係水族館入面嘅動物.難得嚟到紐西蘭一趟,當然希望搵多啲機會睇吓當地嘅自然生態.今日晏晝係咁兒行過吓 Dunedin 市區,跟住我哋就出車踩去 Otago Peninsula,第一站先去 Sandfly Bay 睇睇.
講開又講,紐西蘭嘅 Sandfly 查實係一種幾討厭嘅昆蟲嚟,同蚊一樣啲 Sandfly 係會針人吸血嘅.南島係 Milford Sound 個碼頭係紐西蘭其中一個出名多 Sandfly 嘅地方.不過今次我哋去呢個 Sandfly Bay 查實係冇 Sandfly 嘅;啲人改個沙灘做呢個名係因為嗰道有啲好高吓嘅沙丘,一大風啲沙就係個沙灘道四圍飛,於是嗰道就俾人改咗個咁嘅名嘞.
我哋由市區出發去奧搭哥半島陣時都落緊幾大雨;正正因為去 Sandfly Bay 必需要行過啲幾高幾難行吓嘅沙丘,所以起行時都有啲擔心係咁嘅天氣下過去玩有冇問題 .
在較大的地圖上查看紐西蘭南島自駕遊 2014 - Dunedin
上面個地圖就記低咗呢個 Sandfly Bay 嘅位置.去到 Seal Point Road 盡頭有個停車場可以泊低架車,落車後好容易就可以搵到呢個路牌.同之前講啲景點一樣,又係打開個閘門仔自己行入去就可以.
我哋剛剛行入個閘門冇幾奈,就碰到一家回程嘅西方遊客;佢哋唔知係咪擔心我哋怕條路難行唔敢行落去,一見到我哋就好興奮咁同我哋數佢哋頭先見過幾多隻海獅行得有幾近行呢轉路幾值回票價咁;既然先頭部隊都講到話咁掂,燒賣就燒賣落去睇過係乜環境先 .
入咗個閘門之後先嚟一段比較易行嘅山路.
行完呢段山路,就進入嗰段沙丘地帶.
要去到海邊,就要先行過一大片咁嘅斜度嘅沙丘.呢段路雖然未至於話係好危險嗰隻,但要行過去查實都要有一定體力,特別係回程行番上去陣時,基本上係好似用腳踢開啲沙自製一級級樓梯咁踩番上去.
望番轉頭呢段沙丘路個斜度就係咁嘅樣咖嘞.
行咗十零分鐘,終於去到海邊嘅沙灘嘞.
呢日嘅運氣唔錯,一隻海獅已經係個沙灘道擺好晒甫士等我哋 .
查實經過呢一日接觸過啲海獅,覺得佢哋係紐西蘭查實都見慣世面已經唔係太抗拒人類.
不過呢啲此終係野生動物嚟,同佢哋玩點都係小心為上唔好行得太近.
係網上有啲人會教路話唔好企係佢哋同個海之間,但去到 Sandfly Bay 睇啲介紹牌就話企係佢哋同個海之間查實係冇問題嘅,最重要此終都係要安靜同唔好行得太近.
嗰日我哋係個沙灘道大約就係咁嘅距離同佢哋接觸咖嘞.
除咗海鷗外,嗰道時不時會見到幾隻 Oystercatcher 係個沙灘道搵食.
Sandfly Bay 係個幾長嘅沙灘;由個沙丘落到去沙灘嗰個位,向東面一路行,要行差唔多半個鐘先行到去沙灘另一邊盡頭嘅一個石灘道,係嗰道就見到幾隻,我估應係當地人叫 Kekeno 嘅毛皮海獅 (Fur Seal).
首先係沙丘見到一隻瞓到好似隻海豬咁嘅 .
個石灘道就有兩隻比較活躍少少嘅.
行過去陣時已經見嗰兩隻海獅係個石灘道走嚟走去,佢哋係個石灘上活動嘅速度比我想像中快好多.
係平地我估我會跑得快過佢哋,但如果係石灘上面我估我應該唔夠佢哋走得快,所以影佢哋陣時都唔敢行得太入個石灘道.
回程番到沙丘個位又見番之前嗰隻海獅,又係瞓到隻海豬咁嘅樣 .
由個沙丘道行番上停車嗰個位的確係唔少嘢行到扯晒蝦,番到上車成對鞋都係沙.都花咗唔少時間先清理好對鞋入面啲沙,之後就開車出發去奧塔哥半島呢段旅程嘅下一站 ~ Pilot Beach.
紐西蘭南島自由行 2014 - Otago Peninsula ~ Sandfly Bay
係香港住嘅我哋,平時接觸到海洋生態嘅機會,不外乎係去吓海洋公園睇吓嗰道啲受過晒訓練嘅海獅,又或者去睇吓啲住係水族館入面嘅動物.難得嚟到紐西蘭一趟,當然希望搵多啲機會睇吓當地嘅自然生態.今日晏晝係咁兒行過吓 Dunedin 市區,跟住我哋就出車踩去 Otago Peninsula,第一站先去 Sandfly Bay 睇睇.
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
21年了 我終於練成了單身的奧義
成日聽d人呻無女無拖拍 其實我想講 有時拍錯拖比無拍拖更慘
點解?因為我試過 我真係試過!
(sor打太長不過睇哂包你有得著)
小弟試過拍左一場三年到既拖,期間有一年半到係係外國,咁longd大家都知係難keep,對方係model黎(係個種夾哂波發哂姣咁比人影個d)成日為左影相太露骨而嘈怎至分手,分手次數多不勝數(據非正式統計三年內30次到)
p.s.要數我前度既缺點真係手指加腳指都數唔哂,想知既再講.
但又好出奇咁比我捱到讀完返黎喎,當然過程都放棄左好多野啦...
返黎之後照常一齊住佢返工我返學咁,跟住問題就出現喇,事關小弟自問樣子都唔差所以係學校都有女女主動約我去食下野咁,但拍緊拖既我亦好直接咁拒絕左.當我條女問起返學點既時候,唔中意講大話既我就照直同返佢講,結果係意想不到.佢竟然發9我脾氣,理由係佢覺得個女仔中意我,我心諗:亞太區有一天成為亞太區你個街我拒絕左都要比人Hi? 你無向左走向右走野下話 咁ok以後有d咩我都唔講,敷衍下就算
GreatDaily
日子一路過去,我同佢就一路分手又復合分手又復合(可能因為唔捨得所以好多時散左過幾日又搵返對方)
佢係個種表面好似好自信但其實內心自卑到Hi Hi個d黎,好中意偷睇我電話wts記錄,一有囡囡同我fd小小不論好醜,一律會有佢插手.但同時間佢又會同佢d狗公hehehaha,真係睇唔透點解可以雙重標準成咁
佢試過因爲咁去我d女仔fd個ig道留言Hi9人,dm人又試過,我都好苦惱,諗極都諗唔明點解要做到咁,搞到我有d女仔fd都呆左唔知佢想點
容忍係有限度,我實在接受唔到一個咁既女仔同我繼續一齊落去.到到有一次我真係頂唔順掉哂我一路以黎送比佢d野諗住終於可以結束,掉落垃圾桶個下有種雖然有d唔捨得但終於放低包袱既感覺.
點知過左一個星期到佢搵返我話會改,呢句我由兩年前係外國聽到而家,不過我都係好向左走向右走傻的嗎咁信左
事後我發現佢係分手期間無啦啦多左筆錢(大約$8-9000) 問佢佢話有個男仔fd知佢無錢洗無條件比佢,事實係點我諗大家心裡有數
GreatDaily
知道佢係個咁既女仔之後我下定決心,最近個次散左之後block哂wts無再搵,我先發覺原來無左佢一樣可以過得開心,少左野煩個人無咁燥.反觀之前三日唔埋兩日就嘈一次而家真係解脫,可以有返自己生活唔再浪費人生係錯既人身上.
所以忠告各位單身既巴打 唔洗急既搵到岩自己性格好既女仔先拍拖都未遲,見到我呢個過來人奶過野自己就唔好奶喇知無
最後我想同我前度講一句:[email protected] 臭雞


text:
其實有段古嘅.
本身我嘅角度望唔清楚,仔細一望⋯⋯我見到嘅係一片綠色,畫面上面係
啲咩倫敦金呀乜幣物幣呀中聯辦呀香薰呢啲,係專呃啲最蠢嘅人.就算全世界話某樣嘢係騙局,佢哋都係會信.聽過你個名,要氹佢哋落疊就易好多.蠢人唔會慢慢做研究,甚至未必記得騙局嘅內容,頂盡記得個名㗎咋.
用電話打字,輸入法好緊要.如果個輸入法估到你想打乜,應該可以慳返唔少時間.幾年前轉用iPhone之後,我覺得用電話打字快咗,爽咗,當時冇細心諗,其實應該係iPhone配詞做得好所以先會快咗.iPhone嘅配詞有幾癲呢?我第一次留意到係打咗一個人名:曾焯文後面居然有配詞博士!
有種諗法,係香港受中國嘅影響日深,為下一代着想,要移民,噉樣先至保留到粵語,保留到香港人嘅認同.我知道香港移民好多都會堅持同細路講粵語,好抵讚.但係我要強調佢哋嘅角色好有限,亦都唔係一樣長久嘅做法.
錫錫又好做愛都好,都係對愛嘅期望嘅反映.畫面係由少女嘅角度出發,俾大家想像女神視角點樣睇愛呢件事.激情只係一部份,對男神嘅瑕想,對拍拖共處嘅憧憬,對之後一齊創造嘅回憶,都係愛情嘅構成.有拉麵同秋葉原,先至有做愛時嘅美好感覺.畫面同對白都有其層次,唔明白嘅人,可能太毒,或者係少女退化嘅熟女,我唔怪你哋.
「好心讀書唔掂你就出嚟做嘢啦!」但實情係,如果能力不濟嘅人,或者真係應該求其搵間大學(就算係遙距課程都好)讀咗佢.反而叻仔叻女嘅就想點都得(睇返我講十八歲結婚論).
湊一個細路要用好多精力,後生仔最多嘅就係精力.唔通等四十歲先至生?俗語話「有仔趁嫩生」,真係智慧嚟,唔係呃你㗎.
呢啲圖背後隱藏住深奧嘅人生哲理,唔通要IQ130以上嘅人先至睇得明?我試吓講講其中一幅.
以呢度各位嘅聰明才智,要學識幾句傍身,真係唔難.下面個表,對住嚟讀九成準,唔信可以試吓.英文唔好用蕭叔叔腔,用正常香港人嘅發音就得.
老老實實香港任何一樣嘢,實在嘅抽象嘅,就算冇咗,大家都冇咩感覺㗎啦,始終大部份嘢都係事不關己吖嘛.但係牽涉文化傳承嘅嘢就有啲唔同,因為呢啲係少數以個人單位可以控制到嘅事.大家冇嘢做得快,跳船就跳得最快.香港人隨機應變,一有咩風吹草動,即刻搵晒後路啦,仲等?
每次睇新聞見到有人抹窗跌死,我個心都會沉一沉.點解會有人為咗一塊玻璃透多啲光去搵命搏?係咪我嘅價值觀同其他人唔同,大家寧死都要日日抹到隻窗立立令?但係就算大家心目中,一隻窗係幾咁緊要呀,香港係一個打工仔劈砲唔撈都冇勇氣嘅社會,大家邊度嚟咁大勇氣去玩到咁大,執屋執到用生命作賭注?我知道價值觀人人唔同,但係如果事後諗返,如果面前有兩個選擇,一係「死,但係隻窗會乾淨少少」同「唔死,但係隻窗會有啲污糟」,你會點揀?我諗大部份人應該會揀後者啩.
天矇光見到嘅星,同日落見到嗰粒,其實都係金星,兩樣嘢所指嘅係同一事物,但係我哋可以用兩個方式去描述佢,雖然同樣都係指「金星」呢樣嘢,有同樣嘅指涉,但係兩個叫法,各自有唔同嘅意思:即係話,名同意思,並唔係一個一一對應嘅關係嚟嘅.
設計比賽入面有參賽作品,入面有貶低其他人(組織,團體,國籍,種族,宗教等等)令部份人覺得冒犯,可以點做呢?解決問題嘅方法好多,處理得體嘅,可以係好好嘅PR嚟.
「吖,總統上任之後,一定要發展新科技嘅.」呢個係奧巴馬今日悟到嘅道理.不過寫實在係太慢,於是佢拎起聽筒,召喚咗Steve入去佢嘅圓桌辦公室.
留意返好多評語刻薄嘅人,要求唔係真係咁高.如果好過九成人嘅先至叫靚,噉即係有九成人唔到合格線,一出相就會俾人恥笑.但係實情大部份人放相上網,靚唔靚都好,大家都會開心俾like.每個人都心知肚明,世上真正靚嘅事物唔多,淨係得靚人靚景可以影相分享,實在太扭曲,太壓抑.所以一般嘅生活照,根本冇人會恥笑,冇人會鄙視.


text:
洋蔥水係由天然疏果提取而成的汁,平常大人細路間唔中飲下燉洋蔥水都OK,亦可當作日常保健!
正值流感高峰期,細孖無奈亦中招!
最初本來係大孖開始有幾聲咳,半夜仲發埋燒,孖媽當下即時用了天然療法去幫Caydan處理咳嗽同發燒問題,孖媽基本上係成晚無咩點訓,不停咁幫哥哥密密用,差唔多到天光時哥哥已經回復返正常的體溫了.而哥哥第2日起身亦都無再咳了,好開心.
當我未開心完之際,就發現到細路仔中招了,而且細路嘅咳仲要係有痰,同埋好快就發起燒上來!!我見Ramsey真係咳得好辛苦,佢真係完全訓得唔好,訓訓下就咳,就連食食下飯都因為咳嘔返哂d食物吐出黎,仲無咩胃口食野,病一病又輕左好多!!!
發燒呢一點,可以話係孖媽密密用天然療法去處理之後,總算止住了,第2日細佬仔起身都已經無再燒,但係痰咳就真係有d難搞,我見佢咳到咁辛苦都好心痛!
所以就試下用天然止咳良方:燉洋蔥水,睇下會唔會有幫助.
中醫的角度認為,春天為陽氣升發的時候,乍暖還寒嘅天氣令到陽氣升發受阻礙,所以傷風感冒好易出現,而洋蔥性辛味溫,通陽散寒,間接有預防感冒及促進感冒康復嘅功效.但要提一下,洋蔥主只可以應用係普通嘅傷風,初起嘅感冒,少少鼻水,怕冷等.
(推薦閱讀:簡單好做!電鍋就能做的止咳食療是?)
1/ 預備白洋蔥一個,洗淨去皮,備用(因為白洋蔥水份較高)
2/ 切開洋蔥成片狀,放入燉盅內
3/ 開火隔水燉1小時
4/ 倒入杯內,趁熱飲
我地今次用咗2個洋蔥,因為想比Ramsey 飲多dd,不過其實燉埋都唔係好多.所以如果用一個洋蔥燉出黎應該會仲小水.而大家亦可以試下用一個天然嘅方法去吸菌,未經証實,但一試無妨,可以將洋蔥切片,用碟裝起,放係屋企抗菌.
我比細路飲之前自己都有試飲,洋蔥水其實好清甜,一d都唔會辣,見到有一些分享說可以加apple,我個人就喜歡單燉洋蔥嘅清甜和功效.
(推薦閱讀:秋咳酷酷嗽,蜂蜜菊花茶止咳有一套)
Ramsey都好喜歡,一口氣就飲哂兩個洋蔥燉出來的洋蔥水了.我都有將小小燉好嘅洋蔥切出來,比2兄弟食,佢地2個都好接受.
觀察到佢嘅咳係飲洋蔥水同其他天然療法之下係有舒緩咗一d,雖然仲未完全止到咳,唯有呢2-3日燉多幾次比佢飲啦!孖媽溫馨小提示:
1. 洋蔥水可以每日一次,先試下連續3日
2. 煲完就記得趁暖飲
3. 如果出現喉嚨痛,發燒等流感症狀,可能洋蔥帶來嘅幫助就未必會咁大.當然如果久咳不愈,梗係要去睇醫生啦!
(荔枝與孖寶)授權轉載 原文出處(天然止咳良方: 燉洋蔥水)
》為寶寶打好胎內基礎,醫師:關鍵在孕期營養補充
》呵護新生寶寶最高標準!網推天然有機棉尿布
》最強寒流來襲!小寶貝在幼稚園睡得暖嗎?


text:
軟件
一個安裝簡易快捷嘅耳機軟件可以係官網上面搵到,尤其當你想用盡佢嘅性能果陣,就一定要裝啦!!
軟件嘅首頁就係一d最基本嘅音量調節功能~ 但當你係個”Speaker”圖示上面噤右鍵果陣,神奇嘅事發生啦!! 一個多功能嘅隱藏menu走左出黎!
以下就有幾個小編覺得特別d嘅隱藏menu功能想介紹下嘅:
Equalizer:
鍾意自己較EQ嘅人一定走唔甩去呢版慢慢玩,就住隻耳機黎tune,就會搵到你心目中想要嘅音頻突出同凹陷模式,小編係一個BASS控,當然推起低頻位啦~
Viper Surround Max:
開左呢個立體聲功能之後,你係會感受到一個由Patriot設計嘅虛擬音場,增加你對聆聽音樂嘅現場感~
RGB settings:
一定唔少得當然係RGB四式啦,呢到你想點玩都得,簡返一套襯你機又襯你衫嘅色啦!! 直播Selfie都要靚靚豬架嘛!!
後感及總結
五舊幾水有咁多野玩又爆BASS又EQ又環迴音場又RGB又靚仔其實真係幾抵架~ 小編最鍾意係佢做到嘅BASS真係幾非一般地重,而且佢咁貼心嘅布棉質耳蓋真係令小編感覺好窩心!! <3
其實唔止RGB令佢搶眼,佢嘅非一般重BASS係真係幾上腦同震撼,真係Physically震到我個人,不過未必去到專業入耳耳機咁清析,但玩高分析力同鑑聽嘅都唔會走黎gaming呢邊啦,所以對象係唔同嘅,佢嘅震撼的確係入耳耳機俾唔到嘅~
至於software入面真係有幾多野可以俾你玩下~ 如果你係追求音質嘅,不妨花多少少時間落個EQ到,最終係會俾到你想要嘅效果你嘅~ 尤其五舊幾貨仔玩到已經真係好好~
鑑於佢嘅外觀靚仔,質地硬淨,設計體貼,BASS夠震撼,軟件多花款,同埋緊係唔少得乜都要RGB嘅情況下,我地係俾個Like佢嘅,V370係上到我地嘅Editor’s Choice榜嘅~!!
更多圖片
多謝觀看


text:
其實上網做資料搜集時,都有幾間心水,例如Medilase同Lumière,佢地用既機都係CANDELA GentleLase Pro LE 755nm,而Medilase仲話自己係24mm最新最好既頭,不過我見d sis報既價錢都貴Lumière好多,而Lumière無論效果同服務都唔錯,仲話佢地新既豪朗坊店好舒服tim.除左呢兩間仲有好多用CANDELA GentleLase Pro LE 755nm既鋪頭,但係佢地既價錢真係平得滯同有d都幾hard sell,所以最後我選擇去Lumière率先體驗一下,如果唔岩亦都唔駛要俾錢買野嘛.題外話,其實我都見幾多人講Dermes,但價錢貴,依家又話無永久,以前做佢地部機又痛又凍,仲要難約又成日唔同左人,我都唔明點解依家d人仲buy明星效應.
當日準時到達Lumière既朗豪坊旗艦店,環境幾好,又見到個海,仲有人即時奉上茶給我,果然服務不錯.
填妥表格後就見顧問,第一次見面佢會了解我既狀況同原因,確保我唔會曬過太陽,美白,果酸,皮膚太乾或者有皮膚問題(好細心呀),再解釋我知激光脫毛既原理,點樣做到永久效果,安全性,同埋佢地既GentleLase Pro LE 755nm呢部儀器既特點,而佢亦都解釋我知佢地有12mm,15mm及18mm既頭係對應唔同既部位,確保能量均勻地進入皮膚,唔會因為過大而影響能量既集中力.(如果咁講其實用岩頭去唔同部位就會有理想效果啦)
之後就入去體驗啦,Lumière其實有幾個方法預約既:網頁,電話,facebook同whatsapp,我自己就打電話去約,唔駛等嘛haha.講返主題先,入到去細心既治療師講事前要注意事項後,就幫我試啦,我今次係試上唇位置.(四個位置:手背,比堅尼線,上唇同腋下)
帶好眼鏡就開始啦,每一下治療師都會同我講聲,確保我係問題同等我唔會擔心,但速度之快完全係諗過,只係幾下同有d燶味就完成左.有少許紅但過程一d都唔痛,我無剃毛既情況下打,治療師話剃左好d既,不過我堅持唔剃住想睇效果,佢就話我知過幾日就會慢慢甩,因為d能量會進入毛囊,慢慢脫落.
治療師細心地叫我千祈唔好曬,要搽防曬同記得要做多d保濕.
最終就到同顧問傾計既環節啦,佢都無強逼我買任何野,但我最後忍唔住俾左錢,因為優惠太吸引啦(仲諗住試下Medilase先)
俾大家参考下我join左Lumière咩餐:
$980選購部位三選一(腋下 / 上唇 / 比堅尼V線),同埋其中一part半價優惠(兩個都係永久保養,真係好抵呀)
原來Lumière仲有好多面部既療程,因為太趕時間既關係,等我下次上黎做再睇下係d乜野先.


text:
政壇:建制派幫拖 劉江華過骨
全國人大常委會法律委員會主任委員喬曉陽同中聯辦主任張曉明日前異口同聲要求建制派議員團結一致,全力支持特區政府依法施政.唔知係咪受到喬老爺感召,白鴿黨涂謹申尋日再次喺立法會追問署理政制及內地事務局局長劉江華有關愛國愛港嘅定義時,六個建制派議員即時跳出嚟「幫拖」喎!
繼黨主席劉慧卿後,阿涂尋日再次就「愛國愛港」提出質詢,話既然喬曉陽表明同中央對抗嘅人唔可以擔任特首,係咪等同中央選特首,而唔係香港人選特首.劉江華上星期已畀人話係人肉錄音機,點知佢今個星期更加變本加厲,以極度緩慢嘅速度播足三分鐘帶,話政府仍未就一七年特首選舉安排細節提出既定方案,當局會細心聆聽社會各界意見,會喺適當時候展開諮詢.
齊心用盡發問時間
為阻止泛民針對劉江華,建仔四個成員攜手鬥快撳掣,何俊賢質疑坊間話選舉有篩選其實係偷換概念,問國籍限制算唔算篩選;蔣麗芸同黃定光問提名委員會嘅組成會唔會包括全體立法會議員,梁志祥就關注如果對抗中央嘅人成為候選人係咪違憲.除咗自己人幫手幫到出晒面,但身兼行會成員嘅林健鋒同富貴黨鍾國斌都有撳掣問問題霸住啲時間,當中林健鋒仲問劉江華點樣確保政改五部曲唔會偏離《基本法》,令劉江華可以好似背書咁讀多次五部曲出嚟.好明顯係一齊拖,拖到用盡發問嘅時間,合演「真」團結.
人民力量黃毓民同工黨李卓人就鬧爆劉江華不斷講廢話嘥時間,仲寸佢唔係人肉錄音機而係廢話播放機,又質疑當局係存心拖延諮詢等喬老爺出手.不過無論大家點問點鬧,劉江華都用「社會有唔同意見」呢句嚟做擋箭牌,叫各黨派平心靜氣處理普選議題,激死一班不斷追問嘅泛民議員.
設計圖片


text:
唔知係未因為係nestle受左氣, 攪到小白同肥聲要用shopping去平衡番個心情, 結果攪到勁遲先去到衛訊既領獎地點, 旺角富時中心.
太趕勒, 無時間係門口再影過, 所以有少少濛.
因為遲到, 所以miss左衛訊既茶點, 唔知有無上次google d 野咁好食呢..雖然荼點比較唔到, 不過衛訊呢次個頒獎禮既規模絕對不比google細.
有一班 miki 既 fans, 一班記者, 仲出動晒成個技術支援中心既 mon.
我地身處係一班miki fans前面
miki出黎勒. (叫喊聲!)
主持叫一班得獎者分享感受, sob既熱生完全無諗過要多謝一下佢d隊友, 個人獨取風頭, 結果仲係自己一個人領獎! 唉, 我地一眾人等當時並無上台既機會law.
香港既追星文化, miki叫極d fans都唔肯放低面具紙牌.
sobplayer x miki
sobplayer x 衛訊頭目張生
最後補多張diamond 1 同 2 既合照.
小插曲. 當我地要離開會場, 係門口等電梯時, sorfai係到嘈鬼晒問人去唔去洗手間, 我同佢講話要key架, 好麻煩, 不如唔好去住, 點知轉個頭就有個衛訊既同事親切咁送上 toilet key.......wa 呢一刻, 我完全地覺得好窩心呀, 同上晝係nestle個感覺真係差好很遠, 呢d未就係以禮代人law.
話又說回來, 係成個頒獎禮裡面, 由門口reception開始, 遠至衛訊個老板, 佢地都好nice, 會問下我地對呢次活動有咩意見, 同恭喜我地既得獎, 真係完完全全將上午個速遞員身份滅甩晒呀, 俾人respet既感覺舒服好多!
就係咁, 我地一下子就多左兩部無得玩既數碼產品勒.


text:
美股雲集大開眼界
若然你係股迷,無股不歡的話,呢本由33名人氣插畫師聯手炮製嘅「股」惑插畫集,就一定唔可以錯過,絕對能夠滿足需要.講到要做真男人,睇怕呢位從事AV助導嘅日本男會非常心急,因為仍係處男嘅佢,覺得會影響自己嘅創作喎!
33畫師集「臀」作
有人話現實中嘅美股迷人,有二次元控卻認為ACG世界中嘅美股更為吸引,雖然呢個始終係「鹹魚青菜各有所愛」嘅問題,但係呢本以「股」為題材嘅插畫集,不論係現實控定二次元控,只要係股迷嘅話都唔可以錯過!事關呢本最新推出嘅《Shiridarake》插畫集,搵嚟大空若葉,小林由高,40原,Bang-You,陽寄瑞貴等33名插畫師,共同創作出呢本充滿「股」惑嘅插畫集.出版社「一迅社」對呢本雲集眾多插畫師嘅畫冊信心十足,聲稱對於股迷嚟講,呢本係至高無上嘅插畫集,值得收藏!
其實又難怪出版社咁有信心,事關呢33名插畫師個個都來頭十足,好似大空若葉正係一位著名美少女插畫家,並為多個遊戲及輕小說繪畫插畫,而小林由高更係一位著名十八禁漫畫家,擅長繪畫前凸後趷嘅火辣女郎.為咗展現美股嘅魅力,一眾插畫師以唔同嘅美少女造型,例如水手服,OL服,運動服等,加上唔同款式嘅底褲,從而展現出最強美股嘅魅力.
AV助導處男身
「近水樓台先得月」係咪堅呢?一位喺日本AV界工作咗3年嘅男助導便有深刻嘅體會.話說早前日本綜藝節目《回家,拍攝可以嗎?》採訪咗一個名叫勝屋彰太嘅30歲男子,呢位男子有乜咁特別呢?原來佢唔單止係AV製作公司嘅助理導演,最令人意外嘅係佢竟然係處男!原來大部分人都以為從事AV攝製工作嘅男士,可以擁有近水樓台之便,就連節目主持人都以為佢哋有優先權親近女優,而勝屋彰太喺3年前都係抱住同樣心態,同埋想睇到女優嘅重要部位,先至到AV製作公司工作,仲諗住可以好快脫離青頭仔行列,卻估唔到現實同夢想差距相當大,每當見到AV女優同男優啪啪啪嘅畫面,更係令佢感到相當灰.
夢想可以成為AV導演嘅佢,現努力創作計劃書,若然被公司採用嘅話便會升為導演,卻因為自己係處男之身而感到苦惱,擔心自己嘅創作受限制.不過節目主持人矢作兼及大木唔係咁諗,佢哋覺得處男對性充滿幻想,因而創作出嚟嘅作品會更具想像力.實情係咪咁,就要問下仍然係青頭仔嘅朋友喇!
玩謝網絡鹹濕佬
唔少靚女都鍾意將性感自拍照放喺社交網作為個人頭像,但係同時引嚟網絡上好色男士嘅注意,經常對佢哋進行騷擾.為咗智退呢類網絡鹹濕佬,南韓人氣內衣模特兒兼網紅Ha Neul早前喺網上分享方法,結果引起網民積極討論,有位女網民Pobre Diabla所提議嘅方法更係受到網民激讚,究竟佢用咗乜嘢方法咁犀利呢?原來當網絡鹹濕佬撩佢時,佢便會回覆「Attachment: 1 Image」嘅文字,意思即係「有一張圖」.由於鹹濕佬以為傳送圖像錯誤,先至會顯示文字關係,故此覺得係自己嘅手機或電腦問題,而非對方有心整蠱,於是就會從撩女轉到搞自己部手機或電腦,最終只會自行離線.網民見狀便基於呢種方法再創作出多種嘅方法,而當中被稱為最有效嘅方法,莫過於多種等待讀取嘅動態圖像,當鹹濕佬收到呢張圖像時,先會癡癡地等待,但等了又等都冇結果,最後就會因無癮而離線.雖然呢啲方法有效,但係唔少網民仍然覺得,遇到網絡鹹濕佬最有效嘅對付方法,仍然係狠狠地將佢拒絕最為穩妥.
撰文:魂


text:
有個故事係咁既:
主角係個女人,嫁咗比個衰老公,成日俾佢欺凌,但個老公又勁要面,會買啲珠寶首飾(有時會買冒牌)比個女人戴嚟見人.
但閂埋門就 恐嚇,控制狂,淨係准個女人講佢啱聽既說話;不特止,個男人仲反覆無常,日頭既要求同夜晚既要求會唔同,啲嘢又成日變成日改.
個女人頂唔順,用粗口鬧完個男人然後話要離婚,個男人話:唔得!因為係一家人,唔準離婚!你離婚會搞散我頭家!仲有,你做咩講粗口,你唔啱呀你!
過兩日,個男人仲叫埋汕頭汕尾啲遠房親戚嚟鬧個女人,話個女人用粗口鬧個男人唔啱,所以要咩都聽哂個男人話,離婚唔好諗喇,諗吓以後點樣順從個男人啦.
----------
講多少少佢地之前啲恩怨情仇,女主角本身有個問題家庭,成屋人都要聽哂個一家之主話,佢地啲親戚都住埋一齊,不過個個屋企人都心靈空虛,全部都吸毒.雖然咁樣,但其實佢地家底都唔錯,又有啲錢,但個一家之主都吸毒吸到瘟瘟燉燉,有幾次,一兩個親戚話不如唔好吸毒,去做運動強身健體,都比個一家之主一係困佢喺房,一係就用拳頭招呼.
呢個時候個女主角仲未出世,而即使佢未出世,個一家之主都已經打算將個女主角——BB女賣比平時對一家之主兇吓兇吓收保護費既古惑仔,個屋企有錢就可以做佢想做既野,而佢亦唔想理個古惑仔會想對個BB女做啲乜嘢.
----------
有班強盜見到呢屋人咁頹廢又咁殘,但又多錢喎,於是約埋一齊去洗劫呢間大屋;風箏撞紙鳶,咁啱得咁橋,果日正正係女主角出世既同一日.班汪洋大盜入屋殺人放火,有水掠到盡,但其中一個賊見到個BB女——女主角,一雙無辜既大眼晴,唔知屋企咩事,唔識驚……
唔好以為個強盜突然間心生憐憫突然慈悲為懷良心發現,呢個世界無乜幾可會咁樣;個賊心諗,呀,捉個BB去養大佢做工人做妹仔都好喎!
於是個BB女俾呢一個汪洋大盜搶走咗.
----------
雖然呢個汪洋大盜係個夠膽殺人放火既狠角色,但其實佢都讀過吓書,仲要係讀到博士果一隻,仲係雙博士添,只係果個年代個世界好亂,你讀好多書但都係有機會去打劫做壞事.
咁佢雖然殺過人放過火,打過劫搶過錢,但佢對個BB女又冇咩點,冇話去無啦啦打個BB女,又冇話迫佢做性奴隸,不過又唔算對個BB女好好喎,叫做比夠嘢佢食,夠佢長大,有教吓佢讀書識字,到女主角三四歲開始懂事都要開始Keep住做家務,再大少少又去打工俾家用,不過個汪洋大盜其實都冇咩攞佢錢,大部份錢佢都比女主角自己Keep返.成個過程,個汪洋大盜都有Keep住教女主角好多知識,仲教到佢知書識禮,秀外慧中;不過一直都冇話俾女主角知佢真正既身世,只係同女主角講佢唔係親生.
----------
講返佢屋企人,女主角個父母,經歷咗呢次大洗劫之後就過咗身,然後成班親戚上演一齣死唔斷氣既爭家產戲碼,果陣冇法庭,佢地靠既係拳頭交同埋靠人多,邊個打羸邊個就爭到間大屋,爭產爭咗幾年,啲大人自相殘殺,居然全部死哂,然後剩返第二代喺度玩爭產,爭產過程中阿堂弟本來形勢大好,但有日又有賊入屋,堂弟走去同個賊扭打搏鬥,打交途中,疏堂細表弟喺度攏絡其他人話堂弟其實係衰人.有啲人信佢講,有啲唔信,但信既人比較多.堂弟打走咗個賊,但自己都受咗傷,呢個時候疏堂細表弟就夾埋其他人一齊趕走咗堂弟同埋撐佢既親戚.
----------
爭產都有大結局既一日,而呢一日,疏堂細表弟成為咗大屋既主人,但係其實好多錢都比賊搶哂偷哂,間屋又比人破壞得好嚴重.而家佢地都唔算係大富之家,其實計落仲有少少窮添,剩低既就只有呢間大屋.
咁細疏堂表弟為咗似返個男人,都叫做的起心肝去做嘢儲錢,儲到錢就試吓做生意,一路做嘢一路搞生意,一人兼幾份工咁喺度捱.
有一日,佢做生意既途中第一次遇到我地既女主角.當時佢地未知大家既關係,雖然佢地講真真係冇咩關係...
----------
養父兼汪洋大盜既博士打劫完幾次之後,都收山唔打劫,反而專心做一個生意人,因為佢本身識野都唔少,加上當時做生意環境好,所以佢都做得好成功.
某日,呢個賊博士知道咗女主角遇到以前打劫果間屋既主人既後代之後,經過一番不為人知既思量,喺同一晚,將女主角既成個身世都話話俾佢知.
女主角知道咗個真相之後心情好激動,不過佢冇嬲過佢養父,因為佢記得養父其實待佢不薄,雖然唔算係厚恩,但其實都算係咁.另一方面,由於女主角一直以為自己係孤兒,所以一知道自己有呢個縱使咁疏堂既親戚,其實都好想同佢Keep返個親戚關係.
所以女主角都同呢個疏堂細表弟講明真相.
疏堂細表弟反而冇咩激動既心情,因為佢都知佢親戚多,有幾個唔識既人到頭來係自己親戚,其實唔算係咩大天既事情,不過親戚唔怕多,唔爭在多一個.
咁呢個疏堂細表弟繼續佢既事業生涯,中間遇到過一次好大既生意危機,女主角都比咗好大既幫助佢等佢唔駛輸得咁盡.而後來疏堂細表弟又遇上一個生意機會,女主角都仲肯注資做大股東去陪佢做生意.
----------
女主角係一個好聰明既女仔,佢之前一路都有做投資,又搞下生意仔,而佢養父亦都有夾錢比佢做生意,所以女主角其實都儲落唔少,正宗白富美.而今次投資落疏堂細表弟度,一來當然係為咗幫佢,但二來女主角都係睇準咗機會先肯落注,呢一次投資,一樣令到佢賺咗好多錢;當然,疏堂細表弟其實都賺咗少少,不過因為之前做生意爭落好多街數,賺咗果少少都係用哂嚟還債.
女主角一直都幫呢個疏堂細表弟,除咗出錢,仲出力,教咗佢好多做生意既知識,疏堂細表弟知道自己唔單止個人窮,其實個肚入面亦都冇咩墨水,唯一有既就係自己既狠勁同埋肯做肯捱.
日子一日一日咁過去,疏堂細表弟生意越做越大,開始唔駛靠女主角既財力同智力.居然有一日,疏堂細表弟要同女主角既賊養父傾生意.但因為兩個人都係一個仔細計較既精明商人,單生意傾極都係爭少少.
呢個時候雙方都靈機一觸,不如結親啦?拉埋做襯家做生意都容易啲丫!
呢個世界就係咁痴線,兩條友傾傾吓生意都要拉埋另一個妙齡少女既命運嚟做籌碼.
當然,後生既疏堂細表弟淨係心中打算,都未諗到點開聲.
反而係賊博士主動開口轉話題,問疏堂細表弟覺得女主角點.疏堂表弟就答喇:「幾好丫,又叻女又靚女又守規矩,追佢啲男人肯定排哂隊」.然後賊博士就提議不如大家做生意做得深入啲,所以我將我個產業,呀唔係,我個女,嫁比你啦.
今日你可能唔明呢個係咩道理,但果陣係一個盲婚啞嫁既年代.
就係咁,女主角基於父命,又因為懷有回歸家族既純真情愫,所以就嫁咗俾 佢 個 疏 堂 細 表 弟.
當然,其實佢養父賊博士賊還賊,其實都唔忍心女主角返去果間大屋度住,始終呢間屋成個環境都唔好,成班親戚都鬼咁恐佈——連做過汪洋大盜既佢都覺得恐佈.
所以佢都同阿疏堂細表弟講好條件,話女主角始終喺佢自己屋企長大,好多野兩家人都有唔同,要尊重返女主角,啲生活習慣唔可以話變就變,要比返十五年時間佢.
阿疏堂細表弟一心想成親,始終女主角係正既,所以都拍哂心口話冇問題.
無錯,疏堂細表弟就係一開始既男人.
----------
結咗婚之後,喺女主角同個男人既互相配合下,男人既生意越嚟越好,家境亦漸漸富裕.
但係,當男人開始財大,對女主角既語氣亦變得粗魯,正所謂,財大氣粗.而佢對女主角亦越嚟越粗暴,要女主角行就行,企就企,跪低擘大口掹耳仔就掹耳仔.
女主角亦試過反抗,話之前養父同男人傾好咗,會變持十五年生活習慣不變,而家過咗五年,就變到咁樣對待佢.
個男人話,生活習慣呢啲嘢好睇個人點理解既,始終我係一家之主,個解釋權喺我度,我覺得你照我咁做冇改變到個生活習慣喎,只係個形態上用咗唔同既表現方法姐嘛.
故事既後續,就係呢個故事一開頭講既情況.
====================
好荒謬?
呢個世界就係咁痴線,兩條友傾傾吓生意都要拉埋另一個妙齡少女既命運嚟做籌碼.
呢啲咁垃圾既劇情,連膠都廢事派,但,如果你係女主角既朋友,你又會建議佢要點做?如果你係女主角本人,你又會點做?兩個做法有冇唔同?如果有,又點解會唔同?
如果你既道德底線,接受唔到呢個女主角要喺男人既淫威之下委曲求存.
如果你接受唔到男人話女主角要婚離會拆散一頭家嚟做理由去唔比個女人走.
如果你覺得接受唔到啲汕頭汕尾既親戚山長水遠嚟到話女主角講粗口唔啱所以唔應該活得有尊嚴.
如果你細心一諗,覺得個女主角其實有本事自己養活自己,其實唔駛買佢——買個男人怕.
咁恭喜你,起碼,你知道當你要用勇氣去實行道德抉擇既時候你緊握既係一束乜野理由.
I wish we love our motherland and protect her from violence.


text:
近排成日見到好多媽媽可以將豬爸爸隊友,變成神爸爸隊友,我覺得爸爸未必可以成為神隊友,但我知道你一直都係盡心盡力,仲記得芊嶠出世,你每朝4點起身返工,但你知道女兒皮膚幼嫩,所以每朝都會幫女兒浸洗好衫才出門口,每日回家明明很累,但知道女兒爆屎爆尿,污糟嘅衫褲,你都會用手洗乾淨,之後再晾起.
芊嶠每晚都係要人抱住,係咁搖下搖下先肯訓,你都會叫我餵完佢飲奶後爭取時間休息,你抱住佢訓.你知道自己唔識幫個女沖涼,我又驚,第一次沖涼前,就上網勁睇片,睇下點幫個女沖涼,其實最驚係反身沖,你都會用手幫我接住芊嶠,等我唔怕幫佢反身沖涼.
芊嶠大左,我地決定想生個細佬妹,你都好努力同我一齊每日話比芊嶠聽佢好快有個細佬,問佢想唔想,鐘唔鐘意.自從做左ftm,我知道得你一個返工係辛苦嘅,我知道每日你放工返來,仲要陪個女係累嘅.細佬出世後,明明你話會偏心芊嶠 (但一早估到你唔會),每日返來仍然會比時間陪芊嶠和細佬.
細佬爆屎爆尿,手洗嘅工作你仍然繼續做,雖然你到而家換片嘅功力仲仍然唔係咁好,但我知道你盡左力,每次幫細佬換屎片都驚會整到周圍都係!試過一次幫細佬沖涼,細佬爆喊後就驚左?其實係唔想細佬驚左沖涼,所以唔再落手!但每晚幫芊嶠沖涼嘅重任交左係你手,最好笑每晚都同芊嶠講要淋佢塊面,雖然每次都唔會做,但每次講親芊嶠都會好驚.
我知道我唔算係一個好老婆,唔靚又唔識煮飯,但好多謝你咁多年對我嘅忍耐,我知道做媽媽唔易,做爸爸都唔易,你嘅底線為左我地就改到愈來愈低,我地做咩你都會遷就,雖然你都會成日打機,但我知道你係一個盡心盡力嘅爸爸.你好盡力想同芊嶠friend啲,但芊嶠鐘意就痴你,唔鐘意就推開你,我知道佢嘅說話好傷人,但好彩你仲有細佬.
哩個世上冇十全十美嘅人,我唔係,所以都唔可能要求人地係,我仔女唔需要十全十美嘅爸爸,只要一個會為佢地盡心盡力嘅爸爸就夠,你地呢?
Text & Photos: 嶠媽
(誠徵Bloggers!)想分享你的懷孕及育兒日常?請將投稿連同約40字個人簡介和近照一張,電郵到: [email protected],我們會幫你開設個人專欄,文章經編輯部潤飾後更有機會刊登在FB專頁,快點踴躍投稿吧!


text:
今日唔係好開心.
原本今早著左條令令裙,一心用個好形象迎接新一天.
阿仔食晏,一如以往食得慢,唔係自己拎匙巾食,全程要我餵.佢自理能力已經開始令我唔放心.呢排煩緊為佢搵學校,要揀幼稚園,仲要睇埋小學,已經夠曬我煩惱.究竟重讀適唔適合佢?有冇學枚肯收佢?冇嘅話,佢要做龍年嘅細b, 點樣同人爭?好擔心⋯⋯
早幾日就係為佢呢啲野煩惱.每日放學接阿仔,老師都會有反映佢上堂情況:坐唔定,走出課室,老師叫佢冇反應,排隊推人,用頭撞人,搶人野,上堂拎左本貼紙簿出黎欣賞⋯⋯!.
不幸地,原本以為佢順利過度,但其實佢同其他小朋友一樣,改變環境都係會令佢不安.佢賴尿情況多左.原本佢識出聲去洗手間,呢兩日竟然喺學校換左兩條褲!放學之後變得異活躍,成日紮紮跳,每次課後同老師了解情況,佢會蚊車仔,跳跳紮,喺學校走廊周圍跑,講反話等等.呢啲行為叫我好擔心,又好激氣.
原本以為呢一必都可以慢慢適應,點知突然增加多個難題——眨眼.唔知點解呢幾日佢勁眨眼,初時以為眼癢?貪玩?但留意多陣就發現佢都有時候唔眨眼的.但一提到「學校」,「小朋友」,「表達」嘅時候,仔仔對眼就眨得特別利害.搞到佢爸爸好擔心.
爸爸一返到屋企就問佢有冇眨眼,又成日留意住佢,搞到連我都好緊張,心情跟住就差啦!
除此以外,我地亦有意畀小朋友再讀多年書,跟住又要同佢搵學校,唉,接連住呢幾單野就係夠我煩.搵幼稚園又要煩埋銜接小學,於是上星期小學自行收生遞表,啲家長喺度傾咩學校好,我又跟住聽,搞到我好似有小朋友升小學咁,真痴線.
阿仔因為返學適應麻麻地,接連返學前食果餐晏都出現問題⋯⋯真係唔止小朋友要適應,連我都需要時間去適應!
但我自己諗深層,如果一開始樣樣都順利,仔仔返學好開心,適應冇問題,我估我自己都會視一切為理你所當然,唔識得慢落黎感受小朋友變化嘅每個細節,珍惜小朋友每個第一次,仲有就係留意自己小朋友嘅需要.有事我地一心以為為咗小朋友好 ,同佢度身訂造好多野,其實好多時都冇真正考慮到佢嘅需要.
所以,我都好珍惜而家好好認識佢嘅機會.
唔單只小朋友踏入佢生命嘅另一個階段,佢嘅媽媽都一樣,同佢一齊踏入人生嘅新階段.


text:
下晝先去科布倫茲Koblenz係因為太陽會曬向對岸.睇山上個要塞Festung Ehrenbreitstein諗會靚啲(可惜個要塞本身原來唔靚,計劃錯咗).
Görres Denkmal
個花園有呢個Father Rhein and Mother Mosel像. Koblenz就係喺萊茵河同摩澤爾河孕育出嚟.
花園仲有一啲藝術品展覽.
河邊有吊車過去要塞個山頭.因為呢個時候上去睇Koblenz市會背光,所以冇搭.幾錢搭一次都冇去睇.
德意志角Deutsches Eck係1897年紀念德國皇帝Kaisers Wilhelm I而起. Wiki見二次大戰時個雕像係炸到冇咗.
紀念碑基座我覺得係扮印加金字塔.
德意志角豎立咗德國咁多個州嘅州旗.但係唔知關美國乜事.
德意志角放咗柏林圍牆喺度都啱嘅,係德國歷史一部份.
Basilika St. Kastor
Historiensäule auf dem Görresplatz. 呢條柱雕咗古代至現代嘅Koblenz.我睇咗好耐.
喺呢度跟指示會去到town hall 個courtyard會見到Schängelbrunnen.呢個噴泉上個法國男子Jean係Koblenz嘅代言人. Schang係德國人Jean個發音.
但係小心喎,佢時不時會lur口水架.呢位女士差啲中招.
ViermTürme係街角四邊嘅德國小屋. Wiki話只有Marktstrasse 1號嘅係1690年原有.其他都係戰後重建.
Münzplatz.圍咗架嗰間叫Altes Münzmeister Haus. 黃色間屋有個窗....
有個頭...Augenroller字面解轉眼人.唔知係咪真係會轉.
Florinskirche
一間博物館
Bürresheimer Hof, 我鍾意個屋頂.
Koblenz舊城有好多現代雕像.
晚餐喺Am Plan搵到一間食德國菜.
Herz-Jesu-Kirche,教堂隔離係Stadtmitte市中心火車站.以為想搭嗰架會停呢度.點知係唔經架.急急腳行去中央車站,好彩開車前兩分鐘趕上.


text:
Dir媽由大dir一出世開始同好多奶媽一樣,日餵夜餵,日泵夜泵,希望bb有最天然既食物同最珍貴既抗體,幫佢日後身體健康!
Dir媽因為要返工既關係由放完產假開始就會每日返工泵奶然後雪住,第日就由奶奶去暖翻支奶俾阿b食,由於我的確是窮媽,每日都只係僅僅夠食,遇著bb大食d嗰排就已經要補奶粉
我以前唔知上一輩既人點諗人奶依樣野,佢地眼中奶粉已經是又好味又有營養的 (奶粉廣告幾十年的功力不容忽視), 而人奶又稀 (compare to 奶粉),當然係愈杰既野愈正啦,同埋又麻煩,又要提早暖奶,因為唔可以用太熱既水,一陣又話殺哂d抗體, 對於要幫手湊bb既長輩直情係怨聲再度,bb一喊先暖奶就要bb喊多幾分鐘,又無咁飽肚,間接增加佢地工作量
我對抗上一輩對人奶既迷思既方法係咁既:
- 提早預告:係大肚既時候就俾佢睇d講人奶同奶粉有咩分別,有d咩成份係人奶有但奶粉無既,而嗰d成份又點幫到個bb, 去到重點位要重覆同佢講,因為佢地未必好似我地咁focus睇條片
- 搵個支持人奶既陪月:佢一上黎探bb既時候又同佢不停講食人奶對bb好好 (反洗腦既教育)同埋最重要教佢人奶基本知識,例如用幾多度既水暖奶,點暖冰奶同雪奶,邊d奶先可以倒埋一樽,最重要係不停同佢講滴滴皆辛苦,一滴都唔可以浪費,依d說話你自己講無用,陪月都係同奶奶差唔多年齡,由佢把口講好過,同埋坐月你休息緊,其實無咁多時間同佢講依d野
- 老公攻勢:老公唔係橋埋雙手的,必需要同奶奶講清楚你地決定係你返左工之後bb都會繼續食人奶,最好買埋暖奶器俾佢,教埋佢用,咁睇到溫度咁簡單就唔驚佢話唔識
- 唔買奶粉:其實dir媽一開始返工既時候雪櫃係有冰奶存貨既,咁其實就無必要食奶粉,所以奶粉係收起既,唔會俾奶奶見到,或者你再determine d直頭唔買奶粉也可以
滴滴皆辛苦,埋身都辛苦,但為左bb, 幾辛苦我地都會捱得過,同埋其實最辛苦只係頭兩三個月,bb大得好快,可以係佢咁細既時候幫佢打好個底,媽媽幾辛苦都唔怕,加油啊奶媽們!


text:
2016年2月20日星期六
週末唔開門
41 則留言:
好似香港咁開半日囉.回覆刪除回覆
我覺得個問題係冇醫生想週末開工.刪除
英國都無得 weekends and bank holidays睇家庭醫生.但醫院有分流,所以都可以應付.回覆刪除回覆
咁報導又冇講有冇做分流喎.刪除
有數據顯示超付荷?回覆刪除回覆
等幾個鐘就證明咗卦.刪除
我附近個間診所星期六都有得睇回覆刪除
我哋周六日都係冇得睇,仲要得幾間醫院有呢啲服務,又要另外收費,唔係太大鑊最好等星期一回覆刪除回覆
咁我呢邊好d d,唔收費的.刪除
我住小鎮診所都會開半日門,不過就貴好多,其它時候便要自求多福!回覆刪除回覆
我度私家醫生都係週末唔開門,週末可以去urgent care clinic或ER,但去邊睇始終都係視乎你嘅保險回覆刪除
想預防流感,可以去藥房打流感疫苗回覆
視乎你嘅保險>>呢個我睇美劇時真係好唔明. 我度有強制醫保係唔使錢的.刪除
哈哈,邊套美劇?呢度啲醫保又真係幾複雜,唔明唔出奇 :p刪除
簡單嚟講,唔同保險公司會推出唔同種類醫保計劃,而每個醫生都會接受好幾種醫保,通常保險公司網站會列出醫生名單話你知邊度可以睇醫生,如果你蒙查查無問清楚無約時間就咁走入間趁所,個接待小姐會問你出示醫保卡,如果佢哋唔接受你嘅醫保,會叫你一係比全費,一係去第二度睇,所以去邊睇始終都係視乎你嘅保險咁解囉
另外就算有醫保,睇醫生都唔係免費㗎,都要比趁金㗎(copayment),趁金幾多又係視乎你嘅保險,通常係幾十蚊,藥都要另計㗎
你度係畫一只得一種醫保計劃?完全免費?
留言又被失蹤啦喂刪除
原來係咁複雜.我度簡單得多.刪除
強制醫保只有一間,正常需要嘅治療都係免費嘅.舉例>洗牙唔包.新o野唔包(好似藥丸形攝影機照腸)唔包.但係有證明你有需要個胸大啲(例如變性),醫保係包嘅.
洗牙唔包?我度係檢查牙齒時洗埋牙㗎刪除
有證明你有需要個胸大啲(例如變性),醫保係包嘅 <-- 但邊個決你有需要變性先?我度好多時就係咁,為咗邊樣係需要邊樣唔需要而令到病人/醫生/保險公司三方面周旋到天昏地暗,我估可能美劇就係講呢啲情況,所以你唔明
例如醫生話你需要做某項化驗,但保險公司覺得唔需要,咁病人想做就自己比全費,有啲人唔憤氣要比咁多錢,又要繼續同醫生或保險公司理論,好煩 :p
留言又再次被失蹤啦喂 :p刪除
我度檢查只係檢查架咋.見有爛都同你補嘅.刪除
醫生決定嘅.醫保公司唔信時會約你去見佢哋指定醫生再check一次.
香港假期急症都係特別多人.回覆刪除
外國人要享受,唔做就唔做!回覆刪除
外國人的work- life balance回覆刪除
王子,我終於update左magnum靚仔比你睇回覆刪除回覆
有靚仔即刻卜去睇.刪除
病要懂得選日子回覆刪除
啲人又好得意,遲唔病早唔病,假期先嚟病...HK都係咁!!回覆刪除
當正的病菌都係一個禮只返五日工. 週六日放假期!!!回覆刪除回覆
又可能週六日放假冇乜人扮病.kakaka刪除
嘩,咁週末唔好病呀!回覆刪除
外國人又邊會想weekend 開工喎回覆刪除
快啲識返個醫生朋友XXD回覆刪除


text:
最近天氣飄忽不定,一時打風落雨一時又陽光普照,最慘嘅就係濕熱嘅天氣令人有種透唔到氣嘅感覺.呢啲咁嘅天氣,每日一行出街就汗流滿面,苦中之苦肯定莫過於入到地鐵要被逼聞住隔離大叔難聞嘅臭味.
其實汗臭除左係因爲天氣問題之外亦有好多其他因素影響,以下就列出5大影響體味嘅因素:
- 體溫升高
正如頭先所講,天氣濕熱真係好容易出汗.體溫上升會令身體產生油脂同汗水,所以天時暑熱都係搵個室内地方涼下冷氣啦.
- 體質
有啲人嘅體質本來就屬於容易出汗嘅體質,容易累積汗水及油脂從而產生汗垢.如果沒有及時清潔就容易產生體味.
- 油性皮膚
皮膚容易出油嘅你要小心啦.過盛嘅油脂係皮膚上積聚太長時間便會使身體散發出一陣油垢味.
- 進食過份濃烈的食物
過份濃烈嘅食物,例如咖喱,麻辣鍋,鴛鴦鍋都會使身體中嘅血液變成酸性.唔好以爲唔食以上食物就冇問題,如果係食肉獸嘅你都要注意!因爲進食太多肉類亦都會變成酸性體質,除左會受到蚊蟲喜愛之外仲會令身體產生異味.
- 生活習慣
終日食無定時嘅你要小心啦!熬夜同埋缺乏運動量係會令身體處於一個假性健康狀態.表面上一切都好健康,但其實身體内已經聚集毒素,所以如果覺得自己嘅汗味太過刺鼻,好有可能係身體發出嘅一個警號!
講完一啲會影響體臭嘅因素就當然要講解下點樣可以避免體臭啦.記得要睇埋下半部,咁呢個暑假出街就唔洗尷尷尬尬啦!
Continue reading 拒絕當臭男人!今個夏天齊來做個香氣四溢嘅魅力男!


text:
點解 劉江華 落選果刻,咁多人要熱烈慶祝,因為 劉江華 真係一件好唔撚一樣嘅人渣嚟. 劉江華 有幾人渣,大家睇吓民政事務總署喺處理茶果嶺大火剩餘災民果種態度,明知人地要去將軍澳工業邨返工,仲要迫人接受屯門安置,仲要迫人走,你就知 劉江華 如果有朝一日橫屍街頭,應該好多人燒炮仗慶祝,除咗梁振英同吳克儉,最多香港人想佢仆街死嘅官員,都應該係 劉江華 .
劉江華 做咗咁耐政客唔知民政事務總署應該點做?
民政事務總署或者民政事務局,以往都成日有人做嘢好過份,只不過,過往果啲局長都唔係政客出身,有啲係公務員,有啲係連政客都未做過,直升機上去唔知民間疾苦,跟住再撞埋板,呢啲嘢都預咗㗎喇,所以,有事都未必可以入晒啲局長數,有時都係公務員食咗佢.但 劉江華 唔係囉,呢條友由互委會出身,跟住再成為區議員,然後靠出賣盟友做咗立法會議員,一路走上去,佢做case嘅經驗,絕對話到俾 劉江華 聽,民政事務局應該用乜態度,去處理茶果嶺大火嘅災民,好似要喺將軍澳工業邨返工,好心就安排將軍澳嘅公屋單位喇,反正運房局局長張炳良係你師傅嚟,都係民主黨果啲叛將,反正大家都係叛徒,不用分得那麼細,咁都拆唔掂就迫人搬走?所以個個見到 劉江華 仆街咪燒炮仗慶祝,絕對有理由囉.
其實 劉江華 呢幾年做局長最忙啲乜,民政事務局其實攞住好大舊錢, 劉江華 件人渣最忙唔係幫市民,唔係幫災民,係派啲公帑俾民建聯,同埋攞啲資源俾青少年軍呢啲梁粉私相授受嘅組織.點解依家民政事務總署搞成咁,甚至亂DQ候選人果位人渣公務員,都係民政事務局出身,梗係喇, 劉江華 點上位㗎,上咗位又做乜㗎,呢啲人為求上位,就乜都得,亦唔會服務市民,只會服務佢自己.所以茶果嶺災民嘅遭遇,唔會係最後一單,而你鬧爆佢, 劉江華 亦面不改容,佢選舉仆過街喇,結果梁振英仲要委以重任搵佢做局長,直至有一日,佢同吳克儉做咗壽西斯古翻版,跟住啲牛頭馬面就可以話俾 劉江華 同吳克儉兩條撚樣睇,點解全香港人憎你地兩個憎到入骨,個個睇住佢同吳克儉仆街最開心.


text:
MERCADO DE FUTUROS (Mercedes Álvarez, 2011)
—-Jorge Núñez—-
Fecha de estreno: 25 de Noviembre
La lente delante de la realidad. La cámara delante. El plano de imagen. El plano de sonido. Odio esta película porque es tan de método supuestamente experimental que me irrita. Es queriendo ser crítico porque es lo que toca. “Estar a lo que toca” no me gusta nada. Es de esa forma de hacer documental de la Universidad Pompeu Fabra que tantos frutos “actuales” da, como aire fresco revenido al cine español. Un boca a boca entre muertos apestosos.
La objetividad. Tenemos como material unos cuantos planos rodados:
– Conferencia en “ExpoManagement”
– Feria inmobiliaria
– Oficina de agentes de bolsa
– Rastro barcelonés
A esto le ponemos unos interludios citando algo culto, hacemos como unos jeroglíficos, poesía por aquí y suaves fundidos por allá. Tenemos una cosa que no es cosa ni mucho menos. Es una birria. No hay donde rascar.
Como escribe Artaud: “La poesía del mundo se halla, no más allá, sino más acá de las imágenes”.
3 comentarios
-
.
A fuego.
-
Un boca a boca entre muertos apestosos.
jajajaj
a fuego
-
FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF


text:
點解要「港獨」? 因為好「型」金融Loser
2016/12/4 — 11:24
末代港叔肥彭重臨香江,喺演講入面批評港獨冇Q用,原本有啲人仲以為佢會搧風點火,點知反高潮,不單批評港獨沖淡民主力量,仲話削弱民主的道德高地,搞到港獨班友冇晒癮.
有時真係唔多明,點解要港獨,同啲年青人傾開,原來有啲後生仔覺得支持港獨係潮流,簡單講就係一個字:「型」.
有朋友話,𠲖家香港同廿幾三十年前唔同,當時冇乜人可以入到大學門檻,部份讀書唔成嘅𡃁仔,叫佢打份牛工又唔願意,有啲唔識嘢嘅就覺得加入黑社會好型,有大佬照住,唔怕俾人蝦,出去浦時,你話我係乜乜安,物物和嘅會員,威啲唔在講,溝女仲容易好多.
時移世易,今日超過十間大學,加埋啲副學士,所謂嘅大學或準大學生多到你唔信,喂!話晒都叫做知識份子,點咁心做古惑仔陳浩南呀.以前啲人學識低就話入社團好有Face,𠲖家你話自己係某某支持港獨團體成員,頭上馬上有光環.
當你開口港獨,埋口港獨,即時層次唔同晒,好似好有偉大抱負,兼夾有崇高理想,別人聽到時都會肅然起敬.再誇啲,當正自己成個辛亥革命義士,隨時可以拋頭顱洒熱血,媾女時話自己支持港獨兼撻朶話係乜乜新政成員,啲女聽到都好仰慕你,埋身都易啲喇.
至於問佢港獨嘅理念或理論,好多𡃁仔都口啞啞,有啲回你兩句,港獨咪唔使俾班土共管,港人治港,總之我哋話晒事,民主自決.你再問深入啲,香港真係港獨,俾你會點治理,佢可能諗都未諗個呢個問題.
香港屬中國一部份,係歷史事實,港人又係中國人,𠲖家社會唔係民不聊生,又冇橫徵暴歛或苛捐雜稅,言論自由跟97前冇乜差別,更加唔會出現南韓總統朴槿蕙咁離譜管治,港獨理據喺邊?其實澳門情況都係俾共產黨統治,點解澳門又冇乜人主張澳獨,有時諗諗都好笑,既然話要港獨,遲啲會唔會有九獨同新獨.


text:
裡面有全香港 選民登記 資料嘅手提電腦失竊事件,越解越解唔到簽,總選舉主任話因為曾經有唔係選委嘅選民入去投票會場,所以要用一部有全香港選民資料嘅電腦查核,呢個答案簡直係狗屁不通,去到X檔案嘅級數,係唔係政府要禮聘莫探員同郭探員查案.
選民登記 查詢系統個logic有幾難寫
要防止唔係選委嘅選民入去搏懵,首先,領取選票果陣,都係對住選委登記冊嘅printed version刪名,所以無乜可能唔係選委嘅選民可以入去搏到懵,就算唔用printed version,以我三腳貓嘅database programming skills,都諗到應該點做:
- 在投票前一日,手提電腦上program向總選民登記冊作一個Query,查詢有選委身份嘅選民清單
- 下載符合Query條件嘅選民登記資料,並且offline
- 票站主任見到選民,輸入身份證資料,進行核實查詢
- 如果可以喺download咗offline query result,搵到符合身份證號碼,便派發選票,或獲准進入票站,否則就踢條友出街
乜個邏輯好複雜咩,雖然好多SQL語法我都生咗銹(唔好叫我寫個 php + MySQL program出嚟,我唔識寫㗎),但呢啲基本邏輯,我都仲係知道,而且呢啲邏輯嘢,喺dbase,FoxPro年代都學過,你選舉事務處越解越解唔通,點解要帶一部有晒全港市民選民登記資料嘅電腦通街走.理論上,唔計在囚人士,每個選區要download嘅資料做法都應該大同小異,因為香港係唔容許跨票站投票,選民只能喺指定票站投票,特首選舉得一個票站,就更加無呢個問題.立法會選舉可能有跨區去錯票站問題,都應該係喺offline query result裡面not found果條友,就唔派選票,最多搵部連咗互聯網嘅電腦,幫選民查詢佢應該去嘅正確票站.
呢件事,越解越似X檔案,好明顯呢個政府做緊一啲古惑嘢,甚至有心令呢兩部電腦失竊,否則點可能密室唔見電腦?你政府不如同我講,係火星人吸走咗部電腦算吧.


text:
「笑貧不笑娼」絕對可以形容現今社會風氣,呢個社會現象真係令人心寒!點解個社會會變成咁呢? 窮人就無尊嚴? 有錢就有尊嚴? 但我深信,尊嚴係來自一個人既人格!
朋友話,響香港做全職媽媽,非常唔受重視,差在未比人出口話「廢」.得唔到親友支持,就連樓下多口阿姐都會同佢講「哇!你咁後生就唔做野,有錢都唔搵喱埋響屋企湊仔? 咁辛苦讀飽書做湊仔婆?’」講到全職媽媽到好似社會寄生蟲咁!
阿姐,我想講全職媽媽其實比女傭既工作更忙.而我地揀得做全職媽媽,D仔女係自己既,一定200%心機對待!年中無休去湊不特止,勞心勞力去教先係重點!教得好係自己既,兩公婆覺得值得就OK啦.呢個年頭,真係唔係咁多人願意同夠耐性全日對住小朋友,又肋緊褲頭幾年自己去湊,絕對值得尊重.
但好得意架喎!無錢既全職媽媽先會變成社會寄生虫,如果有錢呢,就變成‘好好喎!「少奶奶響屋企湊下仔」個感覺係令人羡慕架喎!少奶奶有工人洗衫煮飯湊小朋友,自己可以享受人生,同全職媽媽係兩回事黎架.兩者都係無收入,對於全心付出不問回報,日日做到隻狗咁既全職媽媽,唔稱讚不特止仲會睇低.但一聽到人地有錢唔使做就,正喎!幸福少奶奶喎!條命生得好啦!有錢人即刻被睇高一線.
同親友講開,發現唔少友人因為屋企有D錢,無經濟壓力,有得痴屋企就hea到不能,懶懶散散.見到呢D例子,我都驚第時小朋友因為有屋企靠,無經濟壓力就好易變懶,所以到咁上下真係要比D責任佢地,要訓練佢地有承擔!我反而覺得屋企有條件既,就更應該利用呢個優勢去追求理想,唔需要為口奔馳為份糧做事,就更可無顧慮地向前衝,有屋企支持更事半功倍!點知親友話,佢有得靠係好事喎!唔係人人有呢個條件去hea,最緊要屋企有錢!下? 咁樣hea法都係好事?? 成世人就係咁樣浪費左喎!咁都係好事? 親友就話喇,我覺得浪費,可能人地覺得日日返工先on居,先係浪費人生呢?!呢個理論對我黎講,簡直係歪理!
講來講去,又係錢作怪!我覺得而家呢個社會已被金錢支配,人到左是非不分既地步.人人都覺得有錢就有尊嚴,不論人格好壞,有否志氣,只要有錢就會被尊重被羡慕.如果呢一代既家長抱住呢個價值觀去教仔,試問下一代又點可以建立到一個正確既人生觀,價值觀呢? 係時候,大家要尋找返失去左既人生價值,為理想而奮鬥,為開心而活,有好多野唔可以用錢去衡量!就如我之前幫卜友們買TOMS不收分文,有朋友會話我無謂,覺得我浪費時間買完又要pack箱寄,搵自已笨.但我想講,呢個世界唔係每樣野都要計算,都要賺錢.大家分享開心,果份快樂係永遠無辦法用錢去買.我只希望用自已小小力量,去帶比更多人正能量,話比大家知,呢個世界仍然有愛!^^


text:
唔知點解, 聖誕前席必定會到沙田新城市廣場行一行~ 今次行完, 就去左食一個- 鮑魚虎蝦牛扒定食~
其實我唔係好想寫飲飲食食, 因為野食呢家野, 好主觀, 有人鍾意海鮮, 有人會覺得魚鯹, 有人好愛牛, 但有人戒牛.
但我又覺得有時有D比較特別嘅地方或者野食, 都應該要講下, 你放心, 我只會講一D特別D嘅野食.(留意, 係我覺得特別嘅野食喎)
呢間係 IKI, 食日本鐵板燒, 如果平時可以坐係吧枱, 對住個日式鐵板燒黎食, 我就覺得會特別D, 今晚我地只可以坐係普通枱, 就好普通.
我地本來想叫(下圖)$368龍蝦2人定食, 但佢話賣哂, 要轉4隻虎蝦同2隻鮑魚, 問我OK唔OK, 我望一望, 發現如果轉左, 其實同佢本來 $328個虎蝦餐差唔多, $328仲要係厚身D牛扒, 而佢呢度D鵝肝我根本信唔過, 所以我最後係叫 $328虎蝦餐!
其實佢不過不失, 普通一餐, 問題係我同老公食完, 都好似唔多夠飽, 我真係想知我地係咪咁大食???
不過我幾起以前去日本去旅行, 其實食佢地一個普通定食真係唔夠飽, 要食多個小食先得, 如果唔係要宵夜, 咁呢間野都係跟足日本文化, 之但係, 佢要係香港身存, 似乎份量要配合返香港人, 至少碗飯要多D, 如果唔係, 好似我咁, 我下次同老公或者男仔都唔會黎呢間, 費時餓住走去食宵夜~


text:
話咁快就到咗第四日啦,由於時間冇多,所以我哋就要好好把握,要盡情地食嘢同埋買嘢.一早,我哋就去咗中環一間貴夾唔飽嘅茶餐廳度食嘢,啲嘢唔係話好好食,但係啲價錢就貴到飛起.我哋叫咗兩個蛋撻,一個菠蘿油,同埋一杯熱奶茶,就41蚊啦,係唔係好貴嘞.呢間茶餐廳係我喺Facebook度見到嘅video,以為有人介紹就好食啦,點知上車咗.
中環港土茶記
奶茶
蛋撻- 賣相唔靚(唔係酥皮)一個10蚊
菠蘿油
惗住吃飽之後就去搭叮叮啦,但係又沒食飽,喺半飽嘅情況之下,就去搭叮叮先啦,之後再去揾嘢食.原來電車嘅收費係咁平,一程無論幾遠,大人收費2蚊3毫,而小朋友就係1蚊2毫.不過如果趕時間嘅話,就唔好搭叮叮啦,因為佢行得好慢,不過坐住吹吹風都唔錯嘅.
叮叮 - 電車
電車路
在電車裡
與電車合照
電車收費表
之後我哋就去咗附近嘅名牌店行下,順便幫朋友買名牌手袋,喺KL都好少行啲名牌店,因為冇錢買,但係今次就唔同啦,因為有準備到錢,所以可以睇下.我仲有收穫添,開心死我啦.為咗值番個價,一有出街,我就會拿出嚟用,無謂浪費錢啦.一次就買咗兩個,雖然唔係話好貴,但係都覺得自己有啲奢侈,買咗有啲後悔.
行完中環,我哋就返去尖沙嘴,去食嘢順便揾Lomography嘅舖頭.我哋就去咗池記度食雲吞面啦,呢間係尖沙嘴分鋪,香港島加埋九龍,一共有5間分鋪.之後就叫咗一個細蓉同埋一個雲吞面套餐.香港雲吞面啲面比較硬,同KL啲好唔同,呢個比較有口感,但係我就中意佢哋嘅雲吞啦,鮮蝦雲吞,啖啖蝦,正啊!
池記 - 尖沙嘴
細蓉 (2粒雲吞,7錢銀絲幼面)
雲吞面
香蒜炸雞
由於我哋唔係食得好飽,所以我哋就去咗食香港街邊小吃,就係咖哩魚蛋啦,發覺到都唔係咁好食囖,好似麵粉團咁,都唔彈牙嘅.
街邊魚蛋 - 一串6蚊
之後就去揾Lomography舖頭啦,呢間真真係Lomo嘅舖頭,裡邊買好多唔同嘅Lomo相機,睇到都忍不住想買啊,不過彬彬不俾買,佢話我嗮錢.唔買都好嘅,因為我仲沒掌握得好好,下下都手震,影出嚟啲相濛濛,真係差到爆.
Lomography @ 尖沙嘴
過後我哋就去咗鴨寮街,專門售賣電子產品嘅地方,所以我覺得呢度買嘅嘢唔係咁適合我,但係彬彬就好有興趣,不過行都冇半個鐘,我就吵住要走啦.之後我就係某一個檔口睇到呢“一家大小”,就係Pig Pig豬啦.果陣仲沒中意呢隻公仔,係大概知道係《花花世界花家姐》裡面嘅豬豬公仔.返到KL,先開始睇套電視劇,呢隻公仔真係好得意啊,不過我唔買到.唉~
Pig Pig 豬
行到身水身汗之際,我哋就決定返酒店,衝個涼再出發啦.喺酒店附近有一間“陳記深井燒鵝”,無可否認係好吃,但係我口生飛滋,食嘢點到就痛,真係辛苦.所以果幾日,都唔係食得好好.
陳記深井燒鵝
燒鵝飯
之後我哋就去附近嘅朗豪坊度買飛睇戲,間戲院叫“UA Cinemas”,本應念住想睇3D肉蒲團,但係呢間戲院就無上影.不過都好彩無得睇,我女仔人家,睇呢啲片,好似唔係幾好.所以就選擇咗睇“熱浪球愛戰”,由最近力捧嘅羅仲謙同埋周秀娜主演,火辣辣嘅身材,真係睇到我都羨慕,男嘅大隻,女嘅素,不過佢哋啲演技就麻麻啦.原來喺香港睇戲係咁貴嘎,一張飛要65蚊,喺KL嘅話,我可以睇3套戲啦.不過冇相干,只在乎嘗試.
UA @ 朗豪坊
熱浪球愛戰 - 戲飛 (10點)
睇完都差唔多12點,返酒店路徑一間甜品鋪“五代同糖”,咁夜都仲咁多人排隊,一定好好食.我哋等咗大約10分鐘啦,就有位啦,除咗點佢哋最出名嘅雞蛋布丁之外,我仲點咗一個楊枝金露同埋一個焦糖布丁.3樣都好好食啊!啲布丁好滑啊!正!
五代同糖
雞蛋布丁
楊枝金露
焦糖布丁
港土茶記:
香港中環皇后大道中139號地舖
池記:
九龍尖沙嘴樂道52號地下
Lomography:
九龍尖沙嘴加連威老道52-52A地下
陳記燒鵝茶餐廳:
九龍旺角新填地街427-427A地下
五代同糖:
九龍旺角山東街38號38廣場2鋪
話都無咁快,就要到最後一日啦,真係唔捨得.
待續. . .自由行“樂” - 香港澳門遊(第五天)


text:
「珍惜」
好多人會好重視父親節,而我真係比較簡單,只要可以同個仔渡過開心嘅一日就夠,因為真係要珍惜每一日.就算日子有時幾難過都好,做父親嘅責任就係要盡自己嘅所能俾到佢哋一個開心快樂嘅環境成長.見到佢開心真係做乜嘢都無所謂,一個小朋友無嘢緊要嘅得過一個開心快樂嘅童年.時間真係過得太快,真係希望時間可以過得慢啲.
「父親」
今日係父親節,祝各位父親,父親節快樂.做咗人哋老竇三年,見證自己個仔一日一日長大,健健康康成長就已經好足夠.雖然到今日仍然未俾到最好嘅環境佢,自己亦都有啲內疚,甚至乎可以話為無進步之餘反而不斷倒退.而做老竇最開心嘅莫過於見到佢開開心心咁過每一日,自己亦好珍惜每日可以同佢一齊嘅時間.為咗佢嘅將來,真係要加倍努力!
「責任」
自問真係未必係一個稱職嘅老竇,只係好簡單咁希望佢可以開心過每一日.雖然唔知係佢心目中我係一個點嘅老竇,只係希望佢大個嘅時候會記得我同佢相處嘅時間,日個充滿開心嘅回憶.希望佢大個咗之後會睇返我寫嘅嘢,從中令佢對我嚟個老竇嘅認識更深.雖然唔講得係啲乜嘢人生大道理,只係我一啲自己嘅人生閱歷.父親節其實用嚟提醒自己作為父親嘅責任多於子女對父親嘅感恩.
Also published on Medium.


text:
小小豬今日又有口福,因為我又整咗個新甜品,睇佢食得幾招積!其實依一款甜品嘅名堂就係-士多啤梨益力多布丁,係我前幾日係Baby Kingdom有媽媽分享,見都好似幾簡單,趁今晚嘉汶表妹返嚟食晚飯,所以就整左啲嚟做今晚甜品啦!
材料好簡單,就係需要依啲啦:益力多3支,淡忌廉200ML,糖1茶匙,魚膠粉4茶匙,士多啤梨4粒.
首先將益力多及淡忌廉倒入煲內.
攪拌後加入糖,用細火慢慢煲至糖完全溶晒.糖嘅分量可以因應個人口味加減,不過我覺得本身益力多都係甜,所以我糖嘅分量都只係落左半茶匙.
最後加入魚膠粉,要攪到溶晒無粒粒呀.
喺煲溶啲糖同魚膠粉嘅過程,記得要不斷攪伴,以防止黐底.
等完全溶晒之後,放涼一陣,等啲布丁凍少少先好入杯呀.
可以入杯啦!
倒完之後就可以放入雪櫃.
雪咗三個鐘之後,就可以初見到個製成品.
之後每杯放上一粒士多啤梨,咁樣一杯好味嘅士多啤梨益力多布丁就完成啦!哈哈哈,個賣相都真係唔錯呢!
味道又如何?我哋一致都覺得個味道係唔錯仲覺得好特別.不過唔知係唔係魚膠粉落多左啲啲,所以感覺就硬身左少少,口感就唔多似街外嘅布丁咁彈彈吓,但我地就覺得比較似雪糕呀!
睇小小豬食得咁興奮就知其實真係好好食啦!
今日依個新甜品唔可以話係失敗,只可以話唔夠完美,不過我已經覺得好滿足,因為整咗出嚟嘅甜品有人欣賞嘛,所以我要繼續整多啲先得呀!


text:
睇中乜嘢,唯唯同外母有商有量.
同你吟一吟
幫囡囡買衫 梁烈唯搵外母教路
贊助商連結
單睇外表,可能你估唔到梁烈唯係咁專一,同應采兒助手 Tina愛情長跑 11年, 14年終於拉埋天窗,今年初仲做埋爸爸,囡囡 Karina真係好得意,唯唯不時在社交平台分享同囡囡互動嘅相.
呢日,新手爸爸湊住囡囡去利園商場睇 BB衫同用品,仲同埋外母同行,唯唯推住架 BB車同外母好好傾,見佢兩個入咗間鋪頭睇咗一陣,似乎唔多滿意,就過咗隔籬大啲嘅鋪,睇每樣嘢,唯唯都問吓身旁外母意見,唔會自把自為.
梗係,之前已經有講唯唯當年喺 TVB被投閒置散,女友 Tina對佢不離不棄好支持,有段時間唯唯仲搬咗入女友屋企住,同外母關係一直唔錯.
唯唯經常同寶貝女自拍!
老婆開工,唯唯湊埋囡囡陪外母行街,其間唯唯對孭帶最有興趣,搵外母一齊研究.
阿爸同婆婆專注 shopping,囡囡就乖乖坐在 BB車內.
14年在洲際酒店擺酒娶應采兒助手 Tina!
Karina肥嘟嘟好得意,難怪令爸爸咁冧!
梁烈唯本月 19日駕車被撞搞到拉傷頸同腰,幸好,入院照 X光無大礙已即時出院.
撰文:八珍
攝影,攝錄:蕭敬漁,陳亦龍,楊紫,李玄


text:
大家睇完澳門同美國德州,被颱風搞到一鑊泡,水浸玩死人果陣,但似乎林鄭月娥以及果班人渣梁粉,完全唔知個死字點寫,堅持仲要喺 郊野公園 起屋,似乎有啲人渣為咗盲搶地,完全漠視咗 郊野公園 喺防止水浸同山泥傾瀉方面嘅作用.
郊野公園 嘅關鍵作用
郊野公園 保護集水區,呢個作用好清楚.另外, 郊野公園 大量林木,亦都有抓緊泥土,控制地表徑流等作用,呢啲都係災害控制上關鍵嘅各個環節嚟.如果部分 郊野公園 土地用嚟起樓,出現一大堆無咗泥土保護嘅土地,如果再有乜天災,會造成乜嘢災難性後果,我真係唔多知道嘞.
無錯,香港依家喺市區起咗唔少,規模仲大過東京嘅防洪隧道系統,呢啲系統喺天鴿同帕卡來襲果陣得到咗驗證,發揮到預期嘅效果.只不過,唔能夠單靠市區嘅防洪隧道系統,如果啲水源源不絕由郊區嚟都一樣大鑊,而 郊野公園 以及水塘系統,正正有效率咁防止啲水大量湧入市區,而且更可以用嚟保障香港嘅食水自給度,至少唔駛百分百依賴東江水,對於地理有皮毛知識嘅小弟,我只能咁講,依家香港向 郊野公園 甚至船灣淡水湖打主意呢班地產商,立心十分邪惡,而且唔負責任,因為有乜事引發政治事件,後果一定唔係呢啲大財團負,或者賺夠咗走人遠走,唔通真係吓吓諗住等天收呢啲膠人咩.
郊野公園 起屋,呢招一定唔可以接受,依家要做,係發展棕地,因為棕地本身就係問題一部分,而且部分棕地明顯係新界原居民嘅貪婪而受嚴重破壞嘅地,與其一路受破壞,不如用嚟起公屋或其他社區設施,反而有機會令受損害程度受到控制.當然,新界原居民霸佔官地呢個問題,係必須妥善解決,尤其好多新界原居民,根本係黑幫嘅一部分,佢地就係非法組織成員,點解香港政府要向呢啲非法社團屈服,甚至同呢啲社團勾結?所以,要郁手,唔該郁咗棕地先,而唔係一直默默保護香港人嘅 郊野公園 .
其實得乜人會仇視 郊野公園 ,都係果啲中國人,係中國人至咁bad taste,不斷破壞環境追求所謂繁榮,仲要破壞完自己本土後,就搞香港,呢啲人被形容成蝗蟲,都唔係一啲理由都無.


text:
有好多香港父母著重學習,不同嘅學前班學習中英數普通話,但混血兒名模Cara有另一番見解,佢認為小朋友細細個,學術嘅學習唔係最緊要,反而學懂分享愛,睇多啲望遠啲,對人生好有幫助.
希望孩子能分享愛
Cara有兩位可愛嘅囡囡India及Frejia,兩個小朋友年紀仲細,目前「學校教育」對Cara嚟講並唔係最重要,「我肯定唔係crazy mum,教育係重要,但小朋友仲細,我覺得而家呢個階段,對其他小朋友嘅互動,爸爸媽媽嘅身教,學識尊重人同動物,培養佢哋嘅愛心,學識分享愛,係最重要.我希望佢哋透過唔同嘅活動,能夠睇多啲看多啲.」
孩子玩到打交 就要Time out
兩人年紀相差不足兩歲,兩姐妹有時糖黐豆,有時水溝油.Cara苦笑:「佢哋真係成日打交鬧交,扯頭髮乜都有,我哋都有成日同佢地講道理,要愛護姐妹,要愛惜家人,但要明白孩子始終都係孩子,我相信佢哋心入面係好愛護對方,但都會繼續打交鬧交,我唯有比個time out佢地.」
Bed time story好重要
Cara一有空閒時間就會同囡囡周圍放電,沙灘,公園,遛狗,總知希望囡囡們能夠玩得盡興.而家長們都著重bed time story,Cara亦然,「我會盡量每晚趕返屋企陪佢地bath time 同埋 bed time.我比較好彩,我啲時間都有彈性,bed time story我會同佢哋一齊讀4,5本書,或者同佢地一齊唱下歌,增進感情.」
旅行係教育重要一環
Cara經常一家大細去旅行,「對我嚟講,旅行對小朋友嘅成長好重要,拓闊佢地嘅視野,無論對不同地方嘅食物文化都可以睇多啲.最最最緊要係,我希望佢哋可以睇下唔同人嘅生活,想佢哋知道有人有錢有人無咁有錢,教佢哋要珍惜同感恩自己擁有嘅生活.同時都希望佢哋透過旅行,感受大自然嘅奇秒,點解有啲地方日長夜短?點解有啲地方凍啲?小朋友會問我,點解未到瞓覺時間,個天就會天黑?我相信呢方面嘅親身體驗,會比學校教嘅書本知識嚟得真實.」
盡力控制健康飲食
Cara早年特意去紐約讀過營養學課程,作為一個健康媽媽,Cara又係點樣安排兩位囡囡嘅飲食呢?「有第一個囡囡India嗰陣,的確會特別注意佢飲食,多菜少肉,又少糖,特別準備有機菜有機肉等等,係做得好好;但Frejia出世之後,實在好忙,加上India去上playgroup,你知道小朋友透過同其他人嘅互動令世界拓闊之後,就會帶來翻天覆天嘅改變,佢見到小朋友食嘅野,佢會好奇都會想嘗試,令Frejia嘅飲食變得多元化.而家我地都盡可能比多菜少肉,會比有機肉類佢地食,但同時佢地都會食下餅乾同糖,佢地乖嗰陣就會有lollipop,我知道我唔係完美,但我會盡力做到最好.」
如果想知道產後的Cara點樣極速回復Model 身型,記得留意專訪名模Cara G.育兒心得(2)


text:
無論幾忙都好,都要約朋友聚下,放鬆下!沉日約左好朋友同埋老公去食飯,大家都係灣仔附近,上網睇左一輪,揀左係附近的日本菜「家賀屋」.平日大家工作咁忙,一定要食好野好好慰勞一下自己先得!
雖然呢度唔算好易搵,不過地鐵站行過去都好近!
店舖唔算好大,但因為係樓上舖感覺私隱度夠高,好適合同朋友聚會!
我地3個人都叫左唔少野食,我地叫左一板海膽,特選鮪盛,特選海鮮丼,青龍卷,焦糖玉子燒,炭燒餃子雞翼,薄燒牛舌
新鮮海膽 – 以前我對海膽無咩好感,因為試過係某d壽司店食過有陣怪味,但自從之前我食過一次海膽飯後,深深愛上左海膽個種又鮮又甜的味道!我地3個人都係愛海膽之人又點可以唔叫呢?呢度的海膽真係好新鮮,食落去真係好甜,完全無腥味,加埋飯同紫菜真係好滿足!
特選鮪盛 – 其實我因為對某d魚生敏感,引致到我每次食日本菜時都只可以食三文魚,所以每次同朋友食飯,為左遷就我,佢地盡量唔會叫太多魚生,但我見佢地沉晚睇menu時已經係咁望住個3件拖羅,就算我唔食得都有叫到比佢地!佢地由最深色的吞拿魚開始食,然後中間的中吞拿魚腩,最後食最淺色大吞拿魚腩,一舊比一舊肥美,大吞拿魚腩油脂最豐富,我淨係望住已經想像到個種滋味,沉晚真係有一刻想過食左先算,但一諗起敏感時候有幾辛苦就打消左呢個念頭.
特選海鮮丼 – 特選海鮮丼裡面有磯煮鮑魚,大吞拿魚腩,三交魚籽,蔥吞拿魚腩,海膽,特大赤海蝦,立魚,赤貝,油甘魚,左口魚裙邊,吞拿魚,三文魚腩.真係好豐富!海鮮入面我只係食左三文魚腩,特大赤海蝦,赤貝同埋磯煮鮑魚,首先要講一定係特大赤海蝦真係好大隻,肉質非常爽口而且好好好甜(很重要,所以說3次^^ ),赤貝亦係非常爽口帶小小海水味,磯煮鮑魚煮得非常軟身但又不失咬口,真係好好味呀!
我地叫的海鮮丼係一個套餐有前菜胡麻醬沙律,麵豉湯及日式蒸蛋.
麵豉湯 – 裡面唔止得紫菜仲有秀珍菇架,不過略微鹹左小小!日式蒸蛋 – 裡面有日式魚蛋,蟹柳同埋冬菇,我自己覺得多左小小湯但都係好味的!
青龍卷 – 呢個好似比較普通,但每次食日本菜都一定會食,炸蝦炸得有小小乾身但味道幾好味!
焦糖玉子燒 – 我同老公食日本菜好少會叫呢個食,但朋友好想食,所以叫左最特別的焦糖玉子燒,另外仲有低糖玉子燒,估唔到呢個咁有驚喜,焦糖配玉子出奇地夾及好味!不過要襯熱食!
炭燒餃子雞翼 – 其實睇menu時已經好想食,雞翼燒得香脆,裡面係啖啖雞肉同埋餃子餡,感覺真係好似食緊餃子,只係將餃子皮換成雞翼皮,好味!
薄燒牛舌 – 本身唔太鍾意食牛舌,好記得好耐之前試過食過一塊牛舌,然後腸胃炎左幾日,可能因為個塊太過油膩.呢度的牛舌比較厚身d,如果可以切薄少少就更好喇!
呢餐飯真係食得好飽好滿足,食完今次日本菜可能又要唔知再等到幾時喇!
「家賀屋」
地址:灣仔灣仔道83號1樓
「YING住食住行」已經開左係Facebook開左專頁喇!
歡迎大家入去比個like丫!


text:
必follow!6大各地萌寵主子IG(上)
曾經有科學家研究出可愛有5個「標準元素」,包括:胖嘟嘟臉頰,小下巴,像按鈕一樣的鼻子,一雙大眼睛,紅粉緋緋的膚色.相信就算無齊備足以上嘅元素,大家只要見到一臉無辜樣嘅貓貓狗狗都已經暈晒大叫kawaii!數數喺網上爆紅嘅動物,除咗已成為眾多香港人心靈雞湯嘅忌廉哥,係日本人見人愛既柴犬Maru,比公仔更似公仔既松鼠狗Boo之外,唔知大家仲follow緊邊個萌寵IG呢~
1. 有兔仔耳嘅日本北京狗 (ID:nattsxx)
Nattsxx係一隻住喺大阪嘅4歲北京狗妹妹.女主人通常每隔一兩日都會發放佢散步或者瞓覺時嘅萌樣.平日最得歡心就係一對相當飄逸嘅耳仔,散步時仲會跑到耳仔飛起晒,十足十兔仔咁!唔好以為Nattsxx BB好無儀態呀,其實女主人經常俾佢飲士多啤梨沙冰或者牛奶,話可以有助增強女子力,做個pretty lady咁話喎~
2. 識踩單車嘅英國浣熊 (ID:melanieraccoon)
嗱嗱嗱你無睇錯!浣熊係外國某啲地方真係可以做寵物!Melanie住喺英國,女主人對佢如珠如寶!買俾佢嘅衫仔同玩具多到簡直數唔晒!而且每日仲同好朋友大狗Kaszper,3個細佬妹Winston,Olivia,Sebastian一齊玩,不知過得幾開心!但如果以為Melanie生活好悠閒就大錯特錯喇!其實浣熊係好聰明嘅動物,Melanie身懷絕技無數!踩單車(仲要係兩輪!),踩滑板,掃地通通都難唔到佢!仲威水到上過英國著名電視節目Britain’s Got Talent表演!女主人現時仲不停教緊新技能,每次都令人大開眼界!
3. 圓到變球狀嘅日本珍珠鳥 (ID:asana_hirame)
愈來愈多女仔想搵個識影相嘅男朋友~其實連做寵物亦唔例外,最好有個會影靚相嘅主人!住喺日本嘅珍珠鳥Hirame就幸福喇!Hirame主人係一位女攝影師,最擅動捕捉唔同動物嘅動態.攝影師主人幾乎每日都會拍低Hirame嘅生活點滴,可以見到Hirame完全唔需要好似其他雀仔咁困住籠入面或者要鎖腳鍊,成日四處走動活潑到暈.但可能太好食好住,Hirame肥到圓碌碌,唔睇對腳仔仲以為佢係一隻球狀公仔添~


text:
貳零壹貳年玖月玖號(柒月廿四) - 中區卅間街坊盂蘭勝會Part.02
睇完三角碼頭飲左D野就番番上場地,時間係7點零鐘,做緊散花,仲係好多街坊好多遊人好多遊客好多車,因儀式既問題所以用左一條路,所以就要人指揮交通,差人呢派完米就唔見晒,不過情況都算叫做可以,係要成日避開D車有D煩,印象中果忽其實好靜下,不過加下唔同晒,D人多到暈,到左散花拋錢果下呢因為實在太多車,所以就SKIP左一大群人執錢果PART,改由成盤羅番入辦公室自己攪,我無跟入去睇但總感覺唔夠好玩,之後就係施食坐蓮花,而因場地問題,破地獄就簡單地用兩支劍仔旗仔自轉咁,但拋餅都幾特別,之前我次次都睇唔到,可能因儀式太長拋包太短無咩機會睇到
可能因地方時間問題,頌經真係非常快,好似急口令咁,未夠10點已經開始預備清場化祭品,十點已經係打大士王既重頭戲,以我第一次睇,時間都唔算太短,打大士既原因呢,值理講係要打走晒附左上大士王上面既鬼仔喎,先拜拜再用幾支棍插大王放左落黎後就打左十零下度之後就用棍叉住行去化左佢,化前再打多幾下,咁大士王就完成任務了,睇睇時間仲未夠十點半,但就開始拆神袍化祭品,當中仲有外國人係度一齊燒,而且有個鬼佬明顯係飲醉左係度傻笑,但人作人員又由佢一齊幫手化,後尾再有一對西人係度化鬼差,難怪佢地講鬼多過人,依度真特別,但係度睇左成日盂蘭,靚女真係非常之多,攪到之後幾日係其他地方見到好多自以為係靚女既女其實係完全不入流既,嗯
丫,最後清場後有份食乳豬,好好食呀
Back to Part.01
[09/09/12]
Photo Link <<<<<<<<<


text:
又到當選民當傻仔嘅時候讀者投稿
2016/12/10 — 18:08
(文:小小工程師)
係香港做得工程就有一種覺悟:工程界就係建制派.咁係冇辦法,因為工程界就係仰政府鼻息,政府有工程做就有工開,政府比條難路你行,你就可以執笠.而且我成日打比喻話,工程界就係靠啄鱷魚牙隙肉碎生存嘅雀仔.鱷魚搵到食,我哋就可以偷啲頭頭尾尾食,大部份雀仔都唔會計較隻鱷魚有冇道德.
所以對香港人痛心疾首嘅大白象工程,好似高鐵港珠澳人工島,對工程界嚟講越多越好,最好係今日叫我起,聽日再畀錢我拆咗佢,工程越唔合理,我哋越有工開.香港人橫掂都要畀人搶錢,梗係自己搶埋一份先至實際.
真小人好過偽君子,講真我寧願聽到有人同我講咁樣嘅說話,好過聽見有人同我講「我哋一定要支持政府施政,跟隨一帶一路,抓緊發展機遇」.我哋大家都係做工程,實事實做,咪講呢啲核凸嘢好唔好?
偏偏工程界一直以嚟都係充斥住呢啲除咗識搵錢之外完全唔知自己講乜嘢嘅老大哥.佢哋剩係知道自己要投票畀建制,但係佢哋完全諗唔到係乜嘢原因.立法會功能界個盧偉國係咁,到今次選特首,成班人又出嚟無厘頭 R 票,一樣係咁戇居.
嚟咗幾個老前輩,一嚟就講返選立法會嗰陣時聽嗰啲三幅屁:政府應該平均攤分每年工程份量,令到業界供求穩定.佢哋會盡力聆聽年青工程師的訴求,咁咁咁.
哦.
我第一時間想問:咁樣同選特首有咩關係?
首先係你哋呢班人先有得選特首,我冇.咁你哋有乜嘢辦法令到特首真係聆聽你哋嘅意見?
冇.
有一個仲講話佢由 2000 年開始已經同政府咁樣講,選曾蔭權嘅時候都係咁講.曾蔭權嗰陣時都應承佢,結果之後冇咗件事咋嘛.
嗰一下我幾乎忍唔住笑喺張櫈碌咗落嚟.咁即係人哋當你傻架喇.唔好講曾蔭權,對上一次選梁振英,佢又放你飛機,咁你可以點?
一個正常嘅選舉,你可以威脅個候選人,如果唔兌現選舉承諾,下一次就唔會再投佢票,就係咁簡單.假設你係代表我哋工程界,自 2000 年開始你已經不停俾人放飛機,你每次選完人哋都唔放你在眼內,咁我做咩仲要投票選你去代表我呢?究竟係你天真定當我白痴?人哋要選票嘅時候就同你哈哈哈,到你而家要選票嘅時候就嚟同我哈哈哈,根本就係選舉要票嘅時候先至會同自己選民哈哈哈幾下,你天真,都唔好當我哋弱智.
有人問佢哋有冇投票嘅意向,佢哋竟然夠膽講話佢哋冇特別嘅政治立場,唔會而家就已經決定要選咩人.講真,係特首候選人都唔知係邊個嘅情況之下,我要選選委已經係好奇怪嘅事,你仲要冇個清晰嘅立場,咁我點樣投票俾你,等你去代表我???呢一班人究竟知唔知自己做緊乜?
又有人問佢哋會唔會全部一齊統一投票立場.佢哋竟然又話唔會強迫所有成員一齊投同一個人⋯⋯救命,究竟你哋呢啲係乜嘢聯盟?又要叫人哋選曬你哋三十個人,但係你哋又唔會決定到自己點樣投票喎?
望返張宣傳單張,個個都係大公司既阿頭.講真平時做生意真係挑通眼眉英明神武.但係一搞選舉嘅時候,我諗得出既字都唔好意思講出嚟.喺度投得你票,個個都讀飽書.點解你哋可以認為用呃婆仔嘅手法可以嚟呃到我哋投你票?無錯,如果齊集 30 票的確係多多少少有啲啲影響力,但係你哋有冇諗過,你哋根本冇任何方法去保證政府會認真考慮你哋嘅建議?你哋係香港生活咗幾十年,而家口口聲聲話要等後生仔接棒,你哋過去過十幾廿年又做過啲乜嘢令到我哋嘅政制可以更加完善?令到政府真係會認真考慮市民同埋業界嘅聲音?
完全冇.
有幾個老人家仲話,自己都七十歲選埋今次應該都唔使再選,係時候交棒畀年輕人.佢自己應該唔記得咗自己五年前都係講過同一番說話.工程計界選委會都係咁嘅樣,其他界別嘅選委係乜嘢樣,大概不問可知.
到最後仲派一張 bingo 卡畀我哋添,話記住跟張卡嘅號碼入去投票喎.哈哈哈,連阿婆掌心雷都出埋.不過唔緊要,都真係啱用,唔該曬.
望住你哋個樣同號碼,我知道點樣投架喇.


text:
各位親愛嘅兄弟姊妹:髑髏山上嘅黑暗,復活嘅光輝勝利,升天嘅光榮同埋今日盛大嘅聖神降臨.呢一連串嘅事蹟,駛到救主耶穌嘅奧蹟達到完滿嘅境界.而家五十日嘅復活期就要結朿,教會嘅時期就要開始.教會好快咁喺人群中同埋喺各種族中發展,教會邀請全世界每一個人加入佢嘅團體.聖神降臨嘅呢一陣暴風,同埋照耀每個人嘅火,喺基督再次來臨之前係唔會再熄滅.呢陣風同火嘅力量係喺聖神嘅信徒手中,佢哋每個人保持自己嘅自由,喺惟一同埋同樣嘅聖神中領受各人嘅恩寵,駛教會向全世界擴展,因此聖神降臨日就係教會嘅誕生日.巴貝爾塔所象徵嘅時期係人類嘅分裂,互相唔瞭解,聖神駛人類重新合一,互相瞭解,互相寬恕,接受彼此間嘅差別.教會喺聖神嘅領導下唔再有言語,種族嘅分別.
請大家起立,參與呢台彌撒,一齊唱進台詠.
經一記載:喺聖神降臨日,聖神駛唔同方言嘅人聽到同一嘅訊息,成為天下萬民團結嘅因素.請打開主日感恩祭第68頁.
聖保祿宗徒俾我哋知道,聖神為大家嘅益處,協調信友間各色各樣嘅神恩.請打開主日感恩祭第71頁. 五旬節讚歌 今日係聖神降臨節.我哋特別求聖神降臨到我哋心中,聖化我哋嘅生活.請大家睇螢幕一齊唱 作為今日五旬節嘅讚歌.
主祭:各位兄弟姊妹:主,耶穌派遣聖神集合成教會.我哋信賴聖神嘅指引而共同祈求:
主祭:仁慈嘅天主,喺塵世嘅旅途中,我哋遇到唔少嘅艱難考驗.求祢派遣施慰者聖神,駛我哋嘅心靈得到安息.因我們的主,基督之名,求祢俯聽我們的祈禱.
聖神俾人新嘅氣息,駛人同天主喺聖神身上和好,滿懷信賴之心,我哋團結一齊向天主舉行祭禮,_ _ ___ 教友家庭代表我哋奉獻禮品.
(領聖體後)
請大家坐,而家我哋做一個感謝聖體嘅祈禱.
主,我時時唔明白點解人哋唔明白我所講嘅說話,亦都唔明白點解我好難了解他人嘅說話.
主,祢創造人類嘅時候,俾我同一嘅生命,同一嘅精神.說話應該要幫我哋彼此溝通同埋領悟,不過事實上好多次言語成為人與人之間誤會嘅來源.
主,當祢派聖神喺祢門徒心裡嘅時候,聖經記載所有嘅人,無論講乜嘢方言都能聽明白祢門徒所講嘅一切.
主,求祢將呢一個聖神放喺我哋嘅心裡,駛我哋彼此能夠心靈相通.
請大家起立,請睇螢幕,一齊唸佘山聖母祈禱文
各位兄弟姊妹,以基督嘅說話結束今日嘅彌撒,願你們平安,正如父派遣了我,我現在也派遣你們.


text:
大家應該仲記得,今年一月我攞香港站故宮壁嚟玩膠,無喇喇林鄭月娥用公帑送咗好大塊故宮壁嚟「助選」,點知被我用嚟活化,依家故宮project唔知去咗邊,亦成為 支聯會 罕有玩膠嘅例子,如果 支聯會 肯咁玩落去,其實呢個老態龍鍾嘅組織係可以活化.
活化 支聯會 係雙贏
其實故宮壁玩膠,點解係活化 支聯會 ,因為本來每年六四晚會,維園都會有呢幅咁大幅嘅天安門廣場噴畫,只不過Quality好差,搞到仲衰過無記佈景板,如果有人肯捐助支聯會,印一個高清嘅版本,再擺啲假坦克喺度,公眾對當年歷史現場嘅投入感就會好好多.究竟中共有幾仆街,都要有啲具體嘅嘢展示出嚟.
其實我一直以嚟,都唔介意攞中國嘅議題,借刀喺推廣港獨,台獨呢啲議題.因為我經常喺台灣用嚟拆穿國民黨果啲假統派,呢班友啲自相矛盾出晒嚟,第一次我咁玩膠,係達賴喇嘛訪台,馬英九唔敢見,我寸馬英九連一個由蔣介石年代蒙藏委員會有份指認嘅達賴喇嘛都唔敢見,統條毛,結果民進黨直轄市長陳菊出嚟見,玩殘馬英九.所以大家見到,馬英九做咗中華民國總統,六四唔敢直斥其非,相反,蔡英文可以大大聲抽中共水.所以我話黃毓民係國民黨啲垃圾有原因,有好多年青本土派,仲當黃毓民啲論述係寶,黃毓民果套正係民進黨之前未能完全執政嘅原因嚟.2008年後,民進黨嘅「香港戰略」同「中國戰略」,令民進黨得到逢佛殺佛.所以我話熱普城病毒下影響嘅港獨,會搞出非洲式港獨咪咁解,一班無論述,無實戰經驗嘅友仔,又無民主自由概念,最後仲唔係搞出fail state?
其實大家睇到,故宮壁活化咗 支聯會 一次咁大把,依家政府都唔敢再攞故宮出嚟認屎認屁,究竟香港故宮呢個project搞唔搞,都成一個疑問. 支聯會 其實只要改名做香港市民支援中國民主運動聯合會,就十分之好用,獨派組織大可以申請加入支聯會,當然唔係拆大台,但由於變咗支援中國民主運動,就可以將唔少本土有關議題合併作戰,例如西藏,東突嘅語言問題,同普教中問題一齊打,係唔係爽十倍?
一個真正嘅港獨分子,戰場可以按戰略需要自由行走.黃毓民教係一條死路,大家依家明點解未?
Feature Image
Sony A7 + Carl Zeiss Sonnar 90mm f2.8 T*


text:
要大个佐先会明白这首歌的意思.
我念,我好似大个佐滴滴.
开始明白,这个社会.
有几句歌词真似唱到我心里.
歌词:
實際上某日發現你去到某個歲數
實際上你就會話咁快咁快咁老
青春多好 容顏太快變老
原來聽朝一早 起身再冇天天變高
你 唔再係細路
一切會變 變到點
心態會變 冇笑點
哭了兩遍 禿了髮線
跟你過去講句再見
幾時開始發現自己經大個
阿媽再多囉唆你都幫拖佢都捱過
冇道理嘅説話 發爛渣嘅責罵
你都敷愆吓 你會諗鬼叫佢係你阿媽
幾時開始發現自己有啲老態
諗住跑吓街綁完鞋帶都有啲冇態
以前做靚仔通山奔走通山嗌
而家有幾廿年煙癮唔肯戒啲肺泡就快冇晒
幾時先發現自己開始成熟
就係你發現接受到老細嘅凌辱
無論政局 幾動盪 你會選擇退縮
其餘乜都唔驚 你淨係最驚稅局
幾時先發現自己做咗大人
就係做錯啲乜嘢事你第一時間賴人
你冇做到個壞人 但係做咗你細個最唔想成爲嘅
嗰種大人
實際上某日發現你去到某個歲數
實際上你就會話咁快咁快咁老
青春多好 容顏太快變老
原來聽朝一早 起身再冇天天變高
你 唔再係細路
一切會變 變到點
心態會變 冇笑點
哭了兩遍 禿了髮線
跟你過去講句再見
幾時開始發現自己已經大個
球賽你好少參與 主要係買多
仲邊有晨早流流 起身落球場射波
頂隆係第朝返工起唔到身 咁先至射波
幾時先算 成熟嘅一刻 以前你最自豪
隨身一疊閃卡 今日你最羡慕
人地銀包張黑卡 你每日無諗乜嘢淨係諗發達
幾時先發現自己已經老咗 識左好多人
但好多舊朋友都冇咗 聯絡 晚飯直落
日日都咁寂寞 撞返舊同學 你突然 好想返學
總係對某人有說話未曾講 總係想問佢這刹那在何方以前仲係細路
相信將來乜都做到 原來一啲特別都冇 只係 青春倒數
實際上某日發現你去到某個歲數
實際上你就會話咁快咁快咁老
青春多好 容顏太快變老
原來聽朝一早 起身再冇天天變高
你 唔再係細路 (要開始供養父母)
你 難一世不老 (要開始懂得苦惱)
你 唔再係細路
一切會變 變到點
心態會變 冇笑點
哭了兩遍 禿了髮線
跟你過去講句再見
(GoodBye~)
蝦仔你乖乖 快快脆
(長大~)
冇個個讚你乖 歡樂嘅時光過得
(特別快~)
又係時候同大家講
(Bye Bye~)


text:
K11突然新開咗間 丸久小山園 ,一向好日本關西傳統綠茶同甜品,梗係成棚人去試.點知 丸久小山園 原來只係授權香港間嘢賣預先包好嘅嘢食,但間鋪根本唔係丸久小山園嘅直營店.而報紙查到間嘢負責人叫 廖傑民 ,咁一切都真相大白.
丸久小山園香港無直營店 廖傑民 玩乜
首先,根據 丸久小山園 網頁,香港並無直營店, 廖傑民 一定有心呃人.
咁 廖傑民 ,一向以嚟有乜問題呢,就係呢條友,喺2015年至被法院以欺詐罪判監兩年,好明顯, 丸久小山園 係廖傑民出獄之後搞出嚟嘅傑作,因為香港坐監,係有得扣減刑期,一般係三分一假期,所以實坐十四個月,夠條友去搞 「 丸久小山園 」 香港版有突.
當然,香港 丸久小山園 嘅商業登記,小弟要再作查冊,至知道班股東實際背景.但呢次廖傑民搞著 丸久小山園 ,簡直係向高難度挑戰,日本好多嘢食嘅品牌都可以濫竽充數昆人,但涉及茶道果啲,自唐宋茗茶方式喺中原失傳,只喺日本留傳至今,本身已經有一套好細緻的做法,所以呢啲出名嘅鋪頭,一般極少開分店,因為怕品質控制唔到做壞個朵,唔係個個似京都福寿園咁可以做得咁大規模,而唔會臭朵(當然因為福寿園唔係頂級).
依家全香港愛好綠茶人士,好想知 廖傑民 後面係乜嘢資金,同埋點樣向香港消費者解釋.睇嚟呢單嘢,都係交俾海關處理.


text:
好得人驚.我估我頭先係穿水!即係人哋大肚嗰啲,穿咗羊水咁樣嘅反應啊.我仲好慎重咁樣check一check , 唔單只之前攝起到條M巾,仲有我嘅底褲,打底褲同埋出面條leggings已經濕晒.係濕到透晒果一隻.果一刻我充分咁體驗到大肚婆所講嗰種穿水嘅感覺.
但係,嗰陣時我係喺商場喔!果一下我即刻換咗條新嘅M巾,好彩我着咗一件好長嘅衫,而且件衫係深色嘅,咁我個pat pat有幾濕,都冇咁覺.果陣我冇諗過返屋企,可能因為我仲未食晚飯啦,覺得無論如何點都要食完晚飯,先即刻返屋企解決而家嘅事.
返到餐廳,我就同老公講我穿咗水啊!佢都好似知道發生咩事咁,大家都好有默契要盡快完成眼前呢餐飯.坦白講,嗰一刻我個肚舒服左好多.之前痛到拿住拿住,痛到標晒汗,原來就係為咗呢一刻.個肚入面嘅壓力細左好多,坐落嚟嗰陣時我都覺得比較舒服.但係坐咗一陣又想起身,企起身果下就feel到有好多野,而且係好暖粒粒嘅嘢由下面出黎.
果一刻我開始覺得有啲驚,因為我真係唔知道嗰啲嘢係乜嘢.於是又即刻走入去商場嘅廁所check一下,一路行就覺得一路有嘢就出嚟,我個心真係好忐忑不安.入到去即刻睇下,原來有好多血塊出左嚟.
其實果一刻我大概都知道發生咩事,坐喺個馬桶上面就不斷咁樣排血.我見到有好多血塊沖咗出嚟,我不斷抺,又不斷有血塊出嚟,成個馬桶都係鮮紅色嘅血同埋染咗血嘅廁紙.我心諗:「唔係呀化,唔通我嘅小產經驗就係要起商場嘅廁所裏面到過?組織就要喺商場嘅廁所裏面沖走啦!」但係我都唔諗得咁多啦,因為呢啲野都唔輪到我控制啦!
隔咗一陣,我又要返去餐廳度.點知間餐廳啲嘢勁難食,叫個定食,竟然飯都可以係生嘅!食食吓又有一台後生仔係度BBQ ,搞到成間餐廳烏煙瘴氣.我成個人出晒汗,果一刻我都分唔清楚究竟係我嘅生理出現問題定係因為個環境太熱.
我好快趣咁食完自己個定食,就帶埋牙仔離開餐廳,起商場入面等老公.我仲行去對面嘅麵包舖買個麵包俾老公食,但係唔得啦,我覺得下面真係來勢洶洶,我好驚啊.正當我係餐廳門口,有啲徬徨咁係度搵老公,老公老公已經企左係度,我哋一齊趕返去啦.
起呢個時候,我有諗過好唔好坐的士返屋企.不過一諗到唔知去邊度接的士,而且我未必可以坐得低,就打消呢個念頭.我哋即刻走入去地鐵站,想錯最快嗰班地鐵返屋企.
我真係好驚啊,因為我一路行,下面就一路有野走出嚟,我完全控制唔到,我心裏面慌到痺.我知我成程車都係那好那面,唔係因為痛,而係因為慌張,我真係覺得好無奈,好無助,我完全唔知道點做!淨係知道要盡快返屋企,返到去先算啦!
可能我成日問老公,點解啲女人望住我嘅?可能佢以為我驚人哋睇到我pat pat會有野,所以佢都不斷安慰我話無事,睇唔到.仲企係我後邊,如果真係有事嘅話,都幫手遮下.但係,其實我都唔係真係太介意人點睇,果一下個心就係好慌亂,完全唔想係條街度,淨係想返屋企.因為下面不斷有嘢走出嚟嘅嗰種感覺,好令我難受.因為我心裏面幾清楚知道發生緊乜嘢事.我完全唔想喺街到經歷呢樣野.
返到屋企即刻換褲,哇!好很驚!因為真係好很多血!仲多血過我生牙仔嘅時候!我覺得好desperate ,因為就係咁喺坐車途中,我嘅孩子就咁就走左啦.
雖然我知道其實佢一早就走左,但係當佢「作動」嘅時候,身體要排出呢舊組織嘅時候,我真係唔捨得.更遑論整個過程都係喺餐廳廁所同埋地鐵車廂裏面發生呢!所以我心裏面感到非常無奈,非常無助!
我坐咗係馬桶上面,一直有好多血塊排出來,我相信裏面會有埋啲組織.但係我唔係好識得分辨,而且都唔想去分辨,因為我真係覺得好難受,我唔想用咁樣嘅方式來同佢Say Goodbye.
之後沖埋個涼就即刻上床瞓覺.下面痾血痾到咁,就梗係要出動孕婦衛生巾啦!好在生阿B嘅時候,仲有存貨,而家可以攞出黎用啦.
成晚我同老公都好不安,但係我估佢不安多啲.因為佢唔清楚我嘅身體狀態,淨係見到我個樣痛到拿住拿住,又乜都做唔到,我諗佢個腦都實晒.
成晚我就感覺到傳聞中順產孕婦要生產時候嘅感覺,就係陣痛啊.其實好似M同感,啲痛感係一陣一陣,一浪一浪咁樣嘅.痛起上嚟嘅時候好痛好痛,因為子宮收縮.但同左一排,下腹又會好似放鬆啲,冇咁痛.然後我有感受到下體有嘢流出來啦,突然我醒起上次喺醫院護士都有比止痛藥我食,即刻問老公拍左兩粒之後,隔咗一陣就冇咁痛啦,慢慢個人都開始可以入睡啦.
我諗,呢個就係我嘅小產過程啦.


text:
大家睇到 山賊 呢兩個字,一般係武俠小說,或者古裝片.但依家係長沙灣對開嘅鷹巢山,竟然有 山賊 ,十二月底打劫咗兩鑊,2月13日又打劫多一鑊,香港警察亦實在太xyz不知所謂.
山賊 出沒地點近豪宅,遲早實在爆竊案
唔行慣山嘅人,對鷹巢山係乜東東,或者無乜印象,只不過,如果我講係叫尖山,咁大家應該知喺邊度,呢個地方,可以遠望長沙灣一帶,其實亦近大埔道,以及呈祥道一帶嘅豪宅.
依家,你話俾我聽,一個附近有眾多豪宅嘅地方,長期匿藏契丹非法入境者,仲要可以做山賊,今日打劫路人,明天係唔係去豪宅打劫,大佬,條友持刀喎,搞埋綁架都仲得.據聞政府仲諗住喺果頭削走部分綠化帶,用嚟搞豪宅用地,我真係想知,依家都未搞掂山上嘅 山賊 ,你同我講起豪宅,豪你老味咩.依家大家明點解,西貢一帶屢見有契丹嚟山賊,打劫豪宅或村屋.好明顯,九龍同西貢一帶嘅山嶺,已經成為契丹山賊搵食嘅地方,並且定時定候劫掠行山客同民居.對部分契丹人嚟講,佢地係有本事長期匿藏喺呢啲深山野嶺生存,甚至我唔排除,呢啲山賊食野果可以生存,或者私自開墾耕地.
點解依家啲人,好鍾意攞休班警,當更警犯案嚟恥笑,大家睇吓香港警察嘅辦事能力就明,拉異見人士就咁快,但可以縱容香港返到武俠片年代,山上竟然有 山賊 ,係唔係要搵番班大俠上去剿匪,定係學黑澤明名片《七俠四義》啲鄉民咁,搵啲浪士走去剿匪,然後捉返啲 山賊 落山交俾法官處置咁?警察身為執法人員,有時間去犯法,無時間去執法,咁大家交差餉養班差人做乜?養嚟犯罪?
如果香港警察仲想挽回啲威信,應該加強搜山,同埋出動政府飛行服務隊直升機,甚至適當用航拍機,搜查呢啲 山賊 藏匿嘅位置,一個連 山賊 都捉唔到嘅差人,仲養嚟做乜?特別香港已經高薪養廉,既然高薪養廉,大家唔單只期望警察廉潔,而且亦期望警察真係做到除暴安良,而唔係收納稅人嘅錢,走去毆打納稅人,甚至納稅人選出嚟嘅代表.香港有 山賊 嘅新聞,只係代表香港嘅政府,已經爛到一個荒謬嘅地步.


text:
男友weekend要返工, 但我想去佢屋企瞓, 有咩方法可令佢開口叫我  急問, 唔該!
-
-
Dadadede
請你男友食波餅咪得
-
咪玩啦, 認真的.
-
pearl
話屋企熱水爐壞��!
-
pearl
book �鰹v父下星期一整.而家日日要保水先有得沖,又唔慣
-
pearl
重唔多謝我!?
-
Dadadede
咪話尋晚有隻小強入左房, 唔知走左去邊.. 今晚唔敢返屋企訓
-
壞熱水爐條橋Ng work bor. 因為係新的.
多謝你先! 咁仲有無橋???
-
pearl
妳由今晚至星期五會唔會同佢去街先
-
pearl
留低d 野俾佢.week end 叫佢帶很身除時要.
到時call 佢(夜d)咪好大機會去佢到
-
pearl
呀有啦
-
應該唔去街, 因為無約過.
-
pearl
佢放工後妳�M佢.唱一陣K.真情留低屋企鎖匙.跟佢講咁夜唔知怕唔怕搞醒曬屋企人?問番佢轉頭點算?
-
pearl
如果佢無反應即係唔想.咁上去都無用.
最後唯話有黎�M我囉! 一激佢重唔跳起!
-
pearl
再無反應就我收留妳(鎖匙都無埋)最後辦法好過訓街
-
pearl
呢次我要多謝妳啦
-
我有少少hints, 呢個星期尾咪好凍的, 咁我屋企真係好凍, 唔知點講先可以令佢有所行動呢? 佢呢幾日都唔知幾點先收到工喎.
-
喂, 我去街唔會唔帶KEY的.
-
pearl
無啦幫到盡!
今晚諗諗先答妳
-
pearl
�M我到時話妳知
Marlborotto@hotmail.com


text:
上上星期跑完個渣馬,我諗大部份跑友心情放鬆咗一大截. 我唔敢放得太鬆,因為今個星期日仲有街馬.
報名時本來諗「捱到個全馬,冇理由半馬唔得嘅.」不過依家諗諗下,都成個幾禮拜冇練長課架喎,都係準備番好啲先得.
而最好嘅準備,又點少得食carbs 呢?呵呵.
由舊年年中訓練開始,已經不停有唔同人同我講,練習前最緊要食多啲碳水化合物,即係俗稱「加碳」或者「食carbs」.尤其是比賽前幾日,要狂食carbs儲定啲唔知咩糖喺身體備用(好似係咁,有錯嘅話勞煩各位更正).嘩,食野已經係我強項,仲要狂食carbs之後唔駛驚増磅,直頭興奮過去Cova食brunch buffet 啦!
所以,每次weekend長課,我都會食飯團做早餐.方便嘛,一早叮一叮就可以食,唔通晨咁早煲飯咩?同埋唔知點解,日本米同其他米有啲唔同,食完之後真係好跑啲咁.不過,喺香港好食而又方便買到嘅飯團真係唔多.以我黎講,最方便就係星期五放工時去公司附近嘅華御結買定兩至三個飯團第二朝做早餐.口味方面,首選一定係炒牛蒡,昆布佃煮同小魚乾. 唔過得夜嘅就免啦,費事肚痛嘛.
有時唔記得買,另一選擇就係屋企留下嘅Bento Express.價錢平過華御結,所以亦都冇咁好味.幾隻味道, 肉鬆就最穩陣.
睇到呢度,相信平日慳住慳住食carbs嘅姊妹們都已經O哂咀.其實飯團都只係小兒料,記得上次渣馬,前一星期, 我狂食carbs嘅程度連我自己都覺誇張.喺公司食晝叫外賣要多飯,飯腳同事Y即刻碌大隻眼問:「 你係咪有咗?」番到屋企食飯,唔覺唔覺仲食咗兩碗飯,實行餐餐都美人照鏡.到咗渣馬當日,我仲要鯨吞1.5個吉野家牛肉飯先出門口.依家睇番都幾驚驚.
今次街馬,應該唔駛出動到吉野家牛肉飯. 我諗少少地食兩個飯團應該夠吧,呵呵.
更多:
「我-跑-完-馬-拉-松!」
非一般虛榮感包包
拆解街馬跑手包
Fitz跑步文章
分享連結:


text:
激戰島2.8C攻略!第一句-激戰島係99.99999%爆5到既!!!!
我今日好奇試下單機開無敵 睇下WIN5WIN到
我首先用左竹中 因為佢d大技加2技可以守曬4條路 咁我開左無敵 先可以清d大佬
其實2.8c好容易汁d神裝 睇左我條rp 大家會發現地下有好多神裝
同時地下d裝5好會冇啦啦冇曬
仲有呢個版有個bug就係色環加14000全能力 比起其他裝黎講 算不錯的(冇咩裝比色環加既全能力仲多)
但要小心5好將色環合左紫裝 因為會變左冇個bug
又會有人問 點升+1,+2,+3呀?
你首先去到買符文卷軸個位大佬到 你會見到有個$20000既野[快捷鍵E] 你買左佢
你同時放你既紫裝係身上+$20000既野 你禁一下個卷軸 好彩既就升到+2 5好彩就+10全能力
講返點解我講爆5到機先!!! 因為後期d怪勁sm 有d怪會慢到你行5到 咁就gg啦! 所以個關近攻英好慘 我遠攻+大技清 5使驚
慢慢頂 去到後期 你見到d怪一出黎勁耐都係無敵既 你一係俾佢打 5係就俾佢打大城[一下gg] 佢d攻力差5多秒左你 5用月華同竹中呢d 好難單機
頂呀頂 頂到最後大佬-黑暗的意志 佢本身都2萬幾甲 仲要無敵埋 冇得打...[冇無敵既話] 俾佢打打下我d無敵炮台 d隊長就叫我救村長
果下火都黎埋 因為我找不到有地方可以俾我去到果到 咁我點救呀! 我行行下其中1條路d炮台冇左,.... 俾佢打一下=gg 我仲要升爆曬d大本防...
我聽人講話如果真係救到村長 佢會打返我地大本......
不過, 去都去5到 點救先?
如果有人去到5該教下小弟
最後講下點殺冰魔果d
我試過用紅陳 我試左好多次係2.8c要有6m敏先可以跳過去一下秒佢 小d都5得...
佢有新月杖 回血回滿 你一定要一下秒佢 5係佢即係回曬
山神就慢慢普攻.,,,最易打就係佢 最初建議殺佢先
風魔就要用法術先殺到 5係佢又閃避又分身 難打 紅陳都難殺 我fd試過有反傷甲就殺佢la= =大家可以試下
炎魔就紅陳都吹佢5脹... 我fd上次用石魔人打勁耐先ok到佢 不過殺左佢就好正 因為有惡鬼療牙同炎魔雙刃劍汁
建議先殺山神,有6m敏就殺冰魔 其他2隻就要靠隊友la 如果係佢地出左黎先殺就易殺好多 不過佢地會帶埋佢d手下出黎....
一5小心就88
係出裝方面就最好有+3戰旅(其中1個有) 法c汁到新月杖都sm既
大家d裝可以睇下4隻boss d裝黎杉考
不過,我個人認為前期出左抗魔甲先 因為有抗魔之餘又有得+100全能力
紅陳最好有無敵之劍+色環同埋飛龍頭果d +敏裝
有d會問黑炎玉咩黎???我試過抽到黑炎玉 就咁都加10m攻力 勁sm... 不過我同我fd合極都合5到武器.... 又係bug@@?
如果抽到黑炎屬性武器就sm 因為max果陣加16m攻力 正爆!提醒係冇黑炎杖既...(我fd話)睇下你係咩野武器就加咩la 好似苦咪加好多力量
因為黑炎玉係神野黎 每次抽都會1m蚊....
有陣時會汁到俾封印既龍皮 你去到買符文卷軸果位大佬到 你同佢買個盤古xxxxx
將2件野放係第上 禁個盤古xxx 就解封到 都幾好用既
有得重生99次 又有其他效果 不過一死左係炎魔果d boss就pk la
一返生就死... 死到你想走場
最後放上我既50min激戰島RP 樓主玩法唔係幾合時而,d人依家玩開新月+雷兵+王族+戰魔,之後狂充血,d王會慢慢比雷兵反彈死. d王會慢慢比雷兵反彈死.???四隻點頂= =
頁: [1]


text:
03/07/2008(星期四) 雨天 維威(Vevey) → 策馬特(Zermatt)
今朝一早起身就去煮早餐.噚日已經準備好晒啲村料,所以今朝都好快有得食.
但當喺露台開好晒枱準備開餐時,竟然落雨啊!
食飽飽都重落緊,重行雷閃電添!哎呀!好失望呀!唯有一等雨勢細啲就嗱嗱聲去車站啦!今朝又唔可以去湖邊散步啦…!
去到車站我哋學吓點睇個時間表,當我哋烏烏嘅時候,有位女士走埋嚟問有冇嘢可以幫到我哋,咁我哋話想去Zermatt,咁佢都研究一輪跟住就同我哋過去票務處問嗰到個職員,我同嗰位女士講我驚阻住你不如你走先啦!佢好鬼nice咁話唔緊要我有時間,你哋係遊客你哋有問題我哋身為本地人一定要幫你嫁!嘩!真係好感動呀!跟住個職員印咗個schedule比我哋,話比我哋知點轉車,然後我哋就同各人講Thank you & Bye Bye就上月台啦!
我哋要Visp轉車先可以去到Zermatt
班車都冇咩人我哋好似包廂咁呀!
沿途都好似天氣好返有啲太陽出啊!
兩個半鐘頭就到咗Zermatt,哩都都係落緊雨啊!我之前係人哋個blog知道我哋住嗰間Youth Hostel要行斜路同上一條長樓梯,加上今日重落雨,所以我哋今次決定搭巴士上去,每人CHF3.00再加行李費,三個人三件行李就收咗我哋CHF13.00.算啦!起碼唔使抬餐死.
傳聞中嘅長命斜同長樓梯
Zermatt Youth Hostel
http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2836
上到去都未夠check in時間,咁嗰到有個地方係比人放底啲行李先,咁我哋都擺底先,然後喺hostel個休息室食埋個晏就(今朝喺Vevey間hostel整埋呀)就出去行吓.
由hostel行返落嚟其實啲地方都好靚,最衰就係落雨啦!重幾凍添呀!後來見到原來得十二度咋!
哩個位如果天氣好可以見到馬特洪峰嫁!
最後我哋決定坐一節短短嘅纜車上山去Sunnegga,旅遊書話哩到係可以見到馬特洪峰外重可以睇到策馬特哩個鎮嘅全貎,有Swiss pass半價,車程只係五分鐘就到嘞!
一出到去…噢!全部都係雲,咩都睇唔到,好好失望呀!但環境就其實幾舒服嫁!
咁我哋三個就不斷亂指話邊到邊到係馬特洪峰,咁!行到吊車站有個職員伯伯走出嚟!LH咪問佢邊座係馬特洪峰囉!點知佢話哩到冇嫁喎!吓…冇…!點知阿B女話佢講大話,佢好似識聽咁喺到大笑然後指向前方話其實喺前面.
但係而家咩都睇唔到,跟住伯伯話你明日再黎啦!明日會好天嫁啦!係咪嫁!我覺得佢見我哋咁失望所以講啲嘢嚟氹吓我哋嫁咋!
咁四圍盪咗輪就返落去策馬特嘅大街行吓嘞!大部份都係手信店,價錢相對都僓啲,不過好多日本人嚟哩到呀!所有嘅路標同餐廳Menu都有日文,而且重有間日本案內所添呀!
哩個係環保城市,只係會用馬車同電動車
哩個站我哋明日會喺到搭纜車上去Gornergrat,希望明日好天啦!
行行吓聽到好多啷啷聲,原來有幾個男童帶住一大班羊群遊街呀!哎呀真係好似比德放羊呀(飄零燕劇情)!
行到五點幾就返Hostel check in嘞!我哋今日住四人房,諗住佢唔會再安排人入嚟我哋間房,但哩間hostel都幾full,又或者過兩日係哩到一年一度嘅策馬特馬拉松比賽所以哩到真係好多人啊!
今晚餐飯唔使自己煮呀!因為哩間hostel係包晚餐同早餐,六點半去食飯啦!嘩!今晚有飯食呀!個甜品都好味!唔夠重可以出去加嫁!
食飽飽返房準備沖涼瞓覺,嗰位同房亦都到咗,佢係北京人但喺倫敦讀書,佢而家暑假所以嚟旅行吓!大家傾咗陣就各自沖涼瞓覺.
食: Supermarket: CHF8.35
(乳酪2杯: CHF1.40 x 2
橙2個: CHF1.80
蘋果1個:CHF0.65
雞蛋6隻:CHF3.10)
行: Zermatt火車站àZermatt Youth Hostel: CHF13.00 (3人連3件行李)
ZermattàSunnegga史尼加: CHF34.5 (CHF11.5 x 3)
手信: Postcard: CHF1.00 x 2
郵票10個: CHF1.80 10
住: CHF213.30 (CHF71.10 x 3包晚餐及早餐)


text:
Top 3 Reasons Your Are Single Woman Over 40 in Hong Kong!
如果你係一個過左40嘅香港女人,好可能很難遇到真愛,但同時你心中有些消極嘅信念以致你對愛有住負面影響.呢d消極諗法阻止你對男性接觸,甚至更壞,防外你同男性外出與男性互動.
下面係超過40單身香港女性最常有嘅負面想法,如果你仲想結婚嘅話,一定要避免以下各項:
1.所有好嘅香港男人都名草有主.呢個係而家時下香港單身女士最流行嘅講法.但係如果我地用邏輯上諗下,接近一半嘅香港人口都係單身;我地每年有成千上萬嘅外商黎展覽同論壇;有d人會離婚;而且中國大陸只係過一過邊境.所以必定有好嘅單身男士喺香港.根據統計數據,而家我地有好多單身都係40多歲,50多歲和60多歲通通都搵梗婚姻.所以千祈唔好信香港冇晒好男人!
2.香港男人冇一個對我好.就係因為咁所以停止出去約會原因.但你要明白,接觸更多不同嘅男性,你喺香港搵到好嘅老公嘅機會就會大增.你唔需要所有男人都係完美,因為你只會嫁俾一個人……啱唔啱?此外,冇一個人係完美,你都唔係.
3.香港所有男人都係騙子同玩家.另一種非常普遍嘅觀念.試想下係咪真係有可能所有香港單身男人都係衰?當你認為所有男人都是衰嘅,你下意識就會搵同吸引到衰男人.好簡單,因為你需要證明你嘅觀點是正確.如果你開始相信有好多好男人,你會搵到例子去支持你嘅新信念.你嘅心態會改變,你下意識就會搵到同埋吸引到高質數嘅男人.
準備好改變你嘅生活未?黎睇下我地香港約會教練目錄.


text:
特首選舉 開始投票都好,投票過程本身無乜新聞性,但政府果啲on9安排,以及啲五毛倒塔咁早就霸位嘅行為,就好值得大家去留意同關注,證明呢個政府,係幾咁與民為敵.
特首選舉 中央點票站公眾區安排極差
特首選舉 新聞中心安排差,頭先講過,唯一係傳媒加油區嘅膳食比亞博館果陣有改善,只不過傳媒加油區如果政府唔提供,恐怕真係會招嚟關公災難,因為會展嘅所有食肆關門,係侷住食果啲加油區提供嘅小食.但公眾區,係更加之不知所謂.首先,早上九點,開始投票就應該俾公眾入去,但九點都唔俾市民入去,而裡面啲職員,就個個行行企企,食飯幾味,唔知做乜春,唔係應該早啲俾公眾安頓,好過要市民淋雨.仲要個公眾區,完全係見唔到候選人,甚至選舉委員,成個設定貫徹小圈子選舉嘅本質,就係唔俾市民去參與呢個遊戲,簡直係黐線嘅安排.
只不過,一早俾公眾入去,都要群眾有意志至得,喺早上五點,我見到第一批示威者,並唔係社民連(佢地爬咗上獅子山),而係班五毛,仲要啲五毛,掛住啲契丹國旗影響市容,而呢班友又唔知講乜話,睇嚟就係果啲用幾舊水請返嚟嘅職業示威者,呢啲要通宵淋雨嘅,我諗你俾唔到一千蚊一更,都搵鬼嚟.泛民要制止呢啲五毛示威者,睇嚟係要有通宵瞓街嘅決心.因為呢啲示威者為咗錢做嘢,佢地當賺外快咁嚟,所以佢地一定肯通宵佔據重要位置,只不過,呢啲根本唔係香港人嘅示威者,根本係違反逗留條款,因為雙程證嘅逗留條款,係唔俾啲人從事受薪工作,當然包括受薪示威.
另外,自尋晚篤爆有件契丹人,喺香港搞職業示威活動後,我嘅YouTube遭到啲五毛留言,呢啲亦攔截到用和記IP,明顯係Shadowsock翻牆嘅仆街留言,我已經block咗果個VPS入嚟呢度,而昨早開始,係咁有契丹搞DDoS,係衝住MySQL而嚟,我都reboot咗兩次MySQL Server,契丹人果然係野蠻民族,拗唔過人,就係用埋呢啲手段,果件契丹佬嘅大樣,會喺下午響呢度示眾,大家要持續起呢啲人渣底,一件都唔好放過.


text:
開季不似預期,東方龍獅爭冠路注定難行 | KH筆記
上季最後一場以1-4不敵傑志,無緣衛冕港超聯冠軍.今年東方龍獅重新出發,喺司徒文俊接手之後,再度挑戰港超聯冠軍寶座,點知落筆打三更:先喺揭幕戰以0-1不敵傑志;隨後主場迎戰和富大埔,領先一球之下反敗1-3;上星期五作客新軍理文,以2-3再輸一場.本來被視為爭標份子,宜家就三戰全敗敬陪末席.回顧呢三場嘅表現,其實東方龍獅最大嘅問題係:老化,同埋冇乜變化.
翻查東方龍獅呢三場正選嘅平均年齡,分別高達28.5,29同埋30歲.年齡高本身未必係問題,但係東方龍獅班球員係睇得出真係狀態下滑.先講防線:今季回歸港超,即將35歲嘅李志豪頭兩場都有出現明顯嘅失誤,對和富大埔嘅一次甩腳更導致佢被逐,為落敗埋下伏線;至於新加盟嘅亞援,32歲嘅南韓後衛曹泰根第一場踢陣地戰都仲可以勉強應付傑志嘅盧卡斯,但係迎戰和富大埔,面對迪亞高呢類速度較快嘅前鋒就明顯地比較吃力,喺李志豪缺陣之下領軍防線,帶住曾至孝踢嘅表現同樣一般,以外援嚟講其實真係唔合格.
另一方面,東方龍獅近幾季能夠喺港超居於前列位置,白鶴同迪高呢對防中絕對功不可沒.除咗負責掃蕩之外,佢哋都負責控制中場同比賽節奏.29歲嘅迪高仲正值盛年,但係33歲嘅白鶴嘅狀態都開始不如以往,掃蕩有餘但係傳送已經冇以往咁準繩.防線嘅第一度屏障冇咁堅固嘅時候,後場嘅問題就更加暴露於對手嘅眼前.
後防開始冇咁穩陣,咁前場增添新兵之後,又有冇進步呢?以往嘅東方龍獅,係靠勞高串連中前場,配上兩翼 (通常係李康廉,麥基或者徐德帥) 嘅側擊同埋傳中,供應俾單箭頭洛迪古斯或者基奧雲尼又得,自己起腳又可以.呢個進攻模式其實到今季都冇乜大變動.
不過,今季開季嘅東方龍獅就有李康廉同埋洛迪古斯因傷缺陣,左翼同埋單箭頭都要由新兵頂上:不論係羅港威定係林學曦擔任左翼,其實表現都係一般;至於單箭頭嘅古高喺搶點,埋門觸覺上固然銳利,但係佢停球方面唔算突出之餘,比起洛迪古斯同埋基奧雲尼亦似乎更依賴中前場嘅供應;不過傷癒復出,上場正選登場嘅沙巴喺下半場移入中路之後,表現頗為亮眼,有力成為球隊嘅進攻核心.
球隊受到傷兵困擾,球員發揮一般,更大嘅問題係司徒文俊似乎都係照樣用返舊套路,臨場佈陣同埋調動嘅功力亦唔算出色,三場波嘅換人為球隊帶嚟嘅改變都唔大,例如對傑志嘅時候先後換入古高同埋張健峰,前者冇乜高波可以接應,後者傳中嘅機會同樣唔多;對和富大埔嘅時候,踢少一人之後嘅調動同樣顯得進退失據.唯一比較驚喜嘅,就係上場對理文起用徐德帥踢右閘,提升右路嘅助攻能力同埋傳中質素.呢三場以嚟,司徒文俊俾球迷嘅感覺都係依照住以往嘅戰術體系嚟教,不變應萬變,但係球隊表現又不如以往,戰績自然令人失望.
三連敗之後屈居榜尾,東方龍獅當然可以期望李康廉同洛迪古斯復出之後,可以帶領球隊走出低谷;但係當球隊嘅主力陣容開始老化 (其實好多主將都已經30歲或者更大),狀態開始下滑,而球隊喺踢法上亦再冇突破,咁呢隊上屆嘅聯賽亞軍仲可唔可以繼續喺港超聯力追傑志,迎戰和富大埔,香港飛馬等挑戰者,同時應付亞冠盃外圍賽呢條戰線呢?老實講,小弟真係唔敢睇好.
圖片來源:香港01,蘋果日報,香港足總


text:
從演多年冇一部戲鍾意? 回顧關之琳經典角色
Sat Dec 10 2016 10:30:32 GMT+0800 (中國標準時間)
撰文︰Take it e時
大美人關之琳之前去到澳門文化中心出席第一屆澳門國際影展暨頒獎典禮,從演咁多年嘅之之,喺台上,被問到想唔想拍返戲,之之就話好難講,仲大爆「拍咗戲咁多年,冇一部係我係特別鍾意.」哇,咁唔知喺之之心目中,最想演嘅角色究竟係咩呢?
▲喺台上,之之指自己拍咁多部戲,冇一部係自己特別鍾意.
其實之之出道咁多年,拍過無數電影,好多喺觀眾心目中都係經典中嘅經典,雖然冇一個角色係之之特別鍾意,不過總有一個係你哋心目中最愛嘅,唔知你又鍾意佢飾演邊個角色呢?
十三姨
當年佢同李連杰一齊拍嘅《黃飛鴻》,喺片中飾演十三姨角色紅極一時,仲俾譽為係香港電影史上最經典的女性角色之一.
王依青
喺《夏日福星》入面,關之琳嘅演出真係非常大膽,因為其中有一幕,之之浸喺浴缸,透視露點,係經典中嘅經典呀!
程樂兒
喺《整蠱專家》入面,飾演有錢女嘅之之,同劉德華有段情,有錢女look都成為經典,而劉德華仲話關之琳係佢見過嘅真正的美女!
方天涯《衛斯理藍血人》
除咗飾演靚女之外,之之都有飾演過外星人,不過都係美女外星人,而且戲入面,又係同劉德華飾演情侶!


text:
24052010 ~ 28052010 (第八至十二次電療)
療程去到三分一啦!被電嘅位置已經出現咗一個淺啡色A4 size大嘅哄,開始有好輕微嘅刺痛,但唔嚴重,暫時情況都尚可以接受.
因為每日接受治療嘅時間通常都一樣,所以喺醫院會遇到幾個排喺我前面或後面嘅病友,大家都會傾吓計交流吓心得,尤其哩個搽唔搽Gel 嘅問題,醫生就一定吩咐咩都唔好搽,但有啲電咗十幾廿次話要喺未紅瘇時就要搽定啲Gel以防發炎或甩皮,又有啲話冇咩事就唔好搽,最初我都唔知搽唔搽好,最後我決定冇咩嘢都係唔搽,因為搽咗又要洗,咁喺洗嘅途中都會產生磨擦,對個傷口都係唔好,所以都係唔好搞咁多嘢嘞!
而家繼續有睇中醫,好多嘢都唔食得要誡口,但自己太為食,一時忍唔住口食咗啲凍嘢,哩兩日隻腳又有少少腫返,而且用手指咁咗落去,啲肉唔識彈返上嚟呀!
(後加:哩張相放咗出嚟之後,因為角度問題,令到好多人都誤會我隻腳真係好腫,其實正面影都只係腳眼有少少腫啫!多謝大家關心,請放心啊!)
變黑咗嘅手指甲就開始退色,慢慢變返粉紅色.
而個光頭亦開始長毛毛啦!但如果要流返以前咁長就有排等啊!一年都唔知得唔得呢?
13052010 ~ 20052010 (第三至七次電療)
電咗七次暫時冇咩特別唔舒服,只係已經唔痛嘅傷口經過幾次嘅電療又開始有啲“咭咭”痛,同埋一向都唔怕熱嘅我,三十幾度都可以唔開風扇,但而家成日都覺得個人好“慶”,問過治療師,佢哋話係正常喎!
本來今日可以做第八次,但啱啱收到醫院電話話今日部電療機壞咗要停一日. 嗱! 咁個療程又拖遲一日啦! 我重諗化療要睇抽血報告所以好難控制, 電療就唔會有哩啲情形, 點知今次唔係我唔得係部機唔得, 真係....... !
唯有當比個傷口休息一吓, 下星期一再繼續啦!
11052010 ~ 12052010 (第一至二次電療)
噚日已經開始咗電療!我比預約時間早15分鐘到,我被安排喺哩到嘅七號機做治療.
由於係第一次,所以個治療師好詳細咁講解治療嘅過程,佢話我會喺七號機做二十五次治療,之後會轉去另一部機再做多六至七次就可以完成療程,之後佢就指導我去邊到換衫同擺放用完嘅袍,換好衫就等叫名,都好快啊!等咗幾個字就叫名入去放射治療室.
治療室內有兩個男治療師負責喺我身上度位同調校電療機,另外重一個阿嬸企喺一邊,我好似上次做設計時咁樣瞓上張特別嘅床上.真係有啲緊張呀!
由於係第一次做治療,所以就用多咗時間將定咗位嘅資料輸入電腦,其中一個治療師亦用紅色水筆喺我要放射嘅位置畫咗幾個十字,一切準備就緒治療師同阿嬸就離開治療室,剩返我一個後就可以開機開始治療嘅過程.
由於副射嘅強光會傷眼,所以全程我都係合埋雙眼,只聽到一啲機器嘅聲音,我覺得大概十分鐘,治療師就入嚟話治療完成走得啦! 聽日再返嚟繼續啦!噢!原來都冇咩嘢啫!
治療師話頭兩個星期應該唔會有咩特別唔舒服,所以三星期後先會安排見醫生,而兩星期後電療位置會出現紅腫,到時就要小心處理啊!


text:
馬賽 Marseille 馬賽馬賽以漁港著名,Saint Charles 火車站一出好容易就搵到條大馬路Canebière,一直行就可以去到舊港,我地訂既酒店都好近大馬路,所以交通都好方便,不過由於我地坐夜車,去到已經天黑就向哩短短十多分鐘既路程,沿途已感覺治安有點亂.夜遊人要打醒十二分精神!
舊港 Vieux Port* 從火車站行去舊港大約20分鐘到啦,坐地鐵又得,好方便,每朝都有Fish market向到擺檔,不過規模唔好細,冇乜好睇!發現哩到賣既都係D下價魚,好似石九公咁,唔怪得哩到既馬賽魚湯咁出名啦!但係賣成€58/客就認真誇張喇,有錢都唔飲啦,香港西貢都有鮮味無比既魚湯飲啦,重要係跟餐送架麻,每人$600蚊叫埋瀨尿蝦,鮑魚同膏蟹都唔使咁貴啦!
守護聖母教堂 Basilique de Notre-Dame de la Gard* 向舊港前有巴士#60去到教堂門口,超方便又係€1.5/位,哩到搭車有到好,就係可以俾你一小時時限,即係一個鐘頭內隨意上車落車喇!個人認為馬賽唯一值得去睇既就係哩個景點,因為可以睇晒整個馬賽港,仲唔收入場費添幾好呀!
隆夏宮 Palais LongChamp* 去哩個景點可以坐地鐵€1.5向Cinq Avenue站落車,免入場費.從外面睇個公園都幾靚,上到去就聞到有厠所味,同埋d石像又被人塗鴉左,觀賞價值大降!
下一篇:情迷法蘭西 - 尼斯 Nice


text:
呀囝已經咳左幾日.....
-
karenc1257
呀囝咳左幾日,但係又唔見佢流鼻水又或者有痰果D,知唔知點解會係咁??
-
parrie_chan
係咪冷氣凍親氣管所以咳呀?
-
girlsclub
可能係飲水唔夠多/食得多煎炸野者,少事啦,飲多D暖水就無事架啦,千祈千祈唔好飲凍水呀
-
keith_ho
搵D蜂蜜俾佢沖水飲囉,應該都有用架
-
karenc1257
叫左佢飲水架啦,但都無咩效果,洗唔洗帶佢去睇醫生
-
chuchuhk
係我就會俾蜂蜜佢飲,飲幾日應該無事
-
flyuphigh
暫時都唔需要住,可以試下食little remedies蜂蜜糖漿先呀,
佢用天然蜂蜜造架,食左可以舒緩到咳嗽
-
cherry
我都有買過,係幾好,但嚴的話就真係要睇醫生
-
karacn60
有時小朋友咳兩聲無事嘅,岩岩起嘅話可以洗睇醫生住,
-
sallyandbrown
佢幾多歲呀? 細路仔免疫弱d, 要小心d ah
-
kakalei
咳係好辛苦咖,對個肺都唔好,幫佢增強番個免疫力會少D傷風惑冒同咳咖 ! 食D姬松茸啦 !
-
kakalei
屋企人試過有隻日本命力姬松茸,佢地食左幾個月覺得少左感冒同咳,瞓覺好左同精神左囉......


text:
黃曆
黃曆又叫做皇曆,係一隻陰陽曆.黃曆其實係來自天文觀察,佢係參考咗太陽(日)同太陰(月)嘅運行周期而製訂.黃曆源於中國,並而傳到日本,韓國,越南東亞各國.雖則家下呢啲地方都改用西方傳入嘅公曆(西曆),但係好多傳統節日都會參考返黃曆定日子.民間星相都會用得到黃曆.黃曆嘅月大致同月嘅盈虧一致,因為咁,有時就畀人叫陰曆,不過曆學上陰曆另有所指.自大唐起,黃曆係皇帝頒佈,所以叫皇曆.亦有人叫佢做夏曆,因為佢同夏朝都定寅月做正月,不過,夏朝嘅曆法同家下好唔同,唔可以混淆.響中華人民共和國成立之後,配合意識形態,所以叫佢做農曆[1].
基本定義[編輯]
黃曆基於日月周期.月方面,一個月係基於太陰盈虧周期,約莫29.3日.黃曆係計月虧到消失做新月,即係朔.朔同朔正中間滿月,就係望.而一年有幾多個月,就靠太陽運行而定.黃曆寫太陽有兩種周期,一叫做歲,即係望上天,太陽運行到同一位置嘅周期.通常用冬至同夏至立竿度日影而定.冬至日影最長,夏至日影最短.不過通常都係用冬至到冬至之間嘅時間做一歲.而年呢,就係正月初一到下一個正月初一嘅時間.因為要就埋太陰周期,呢個時間長短係唔定嘅.
史[編輯]
根據史記,係一套曆法係軒轅黃帝頒嘅,之後顓頊,帝嚳,堯同舜都修訂過.
黃曆源於先民天文觀察.古代生活係靠天而定,天體運行會對地上面嘅動植係有影響,尤其係日同月.中國現存最早嘅文字甲骨文,就成日見到記低天象異動.詩經亦有唔少記載.呢啲紀錄就講明商,周時期極之重視曆法計算,同今時今日,黃曆以日月定時嘅特性一致.雖則原則係一樣,但係唔同時代同地方都會有計算方差異.
官方唔同年代都會修訂曆法,等佢可以更加準確,同天象吻合.古代對日食同月食好敏感,因為大家都睇成係凶兆,要多加留意.皇帝都會要求準確預測日食月食嘅時刻,萬一曆法唔準,就會改曆.自大唐起,官方禁止其民間用其他曆法.
民間有時會有私下用另套曆法,同官方唔同.唔用官方曆,有時係因為占卜嘅需要.
干支[編輯]
- 內文: 干支
黃曆唔係單純一套方法紀日,重有用一套六十為一個循環嘅干支來紀日.之後干支重用來紀月同紀年.


text:
殺星LeoKaiser 係第5輯變形金剛Victory 的狂派角色, 可以話係撒拉斯坐下第2把手,由6隻Brest Force合體而成( leozack, Guyhawk, Hellbat, Jargua, Killbison, Dillhorn, 筆者記得當年Victory係無記映既不過唔記得哂D譯名了.) 佢同大部份狂派合體巨人唔同,合左體之後係醒目左而唔係變左白痴 (雖然Victory套野比較白痴,但殺星既表現係可以既.) Leokaiser本身意識強勁, 合體後絕無其他巨人可能發生既手手腳腳唔配合搞到要分體既情況.連史達都差D死響佢手上.
講返件玩具. Brest Force既意思, 似乎係"心口力量" 點心口力量法?就係成員之中每一個成員都可以由心口到飛一件同時可以變槍 又可以變其他野既小型變形金剛出黎, 而殺星部隊成員, 就個個都可以心口放動物!!!!由獅子 到鷹!!!應有盡有!!!隻動物可以變返武器比機械人用!論創意就無當年Headmaster , Powermaster咁出, 不過多D野過邊個都無所謂既.但當"隻野"變左武器就隻隻個心口都好似唔見緊D野咁.
佢地分別係leozack既獅子 Guyhawk既鷹 Hellbat既蝙蝠
Jargua既黑豹 (但筆者覺得似老虎) Killbison既野牛 Dillhorn既犀牛
殺星本身各成員變既都係D武器夠哂狂派Feel. F14, F18, F16戰機 , 鑽地車, 坦克同4驅戰車, 已經係一套完整既空陸戰鬥部隊! 已經唔係power master 同head master時代只識變怪物!!!進步好多了!!!!又有戰鬥機械成份又有野獸戰士成份, 真係受歡迎既都比佢殺哂.
F14/leozack
F18/Guyhawk
F16/Hellbat
轉地車/Dillhorn
4驅戰車/Jargua
坦克/Killbison
戰隊咁款.....!~~~!
細機械人本身隻隻都幾跟Szie, 應大隻既大隻( 兩隻牛比D雀同虎都大隻DD), 成隊人整體配合都真係一流.雖然Brest Force可以變武器玩. 但機械人變左心口真係無咁有型.
殺星合體既位置有哂指定位置, 左右腳既戰車, 左右手既F16 F18 心口既F14 同腰既4驅戰車都唔可以亂插,有指定位指, 所以佢於TF 日版玩具之中只係合體, 唔係Scramble city系列 ( Scramble city系列係手腳可以互換).大巨體後身型比例一樣非常好ok前睇後睇都可以.加埋色彩配合靚, 雖然唔係罕,但唔怪得長期係最貴既巨人之一.
合體既處理都算唔差, 除機械人頭同支槍型武器外, 拳頭腳板全部都唔洗另加入, 只係DBrest force要抽起哂, 接合容易, 連結都緊同企得穩.本身配件都唔係好多 除四驅戰車既兩側飛彈外, 只係得返大合體同個頭盔同D Brest force, 合體之後既槍係由坦克兩支槍加四驅戰車既兩側飛彈合體而成( 真係唔好哂野!!!). 佢算係唔多件但D件全部好玩, 但全部件都有用, 唔易唔見件, D Breast force都有排你玩啊!!
又講下可動性, 唉咩都唔洗講廿年前產物, 又可以分體, 又可以合體, 又可以變形, 可動性已經係完全唔得, 細機械人本身得對手可動, 大機械人好少少手肘關節可動...之後無得可動.....同現代變形金剛比真係差一大截.只可以企響度, 更無任何合金成份 ( 變形金剛絕少有金屬成份, 而且佢賣變形唔係賣合金洗鬼有金屬成份咩!) 卡通之中Leo Kasier有支幾節棍型武器, 但玩具唔知點解唔出比佢...敗筆.
Victory系列唔知點解張Bio card印左響個盒條利度...如果要極張Bio card要剪....
1隻20年前既玩具點解咁貴? 技術同現代野無得比喎?關鍵係唔再出啦, 但第2係在於人物角色響套野既影響力, Leo Kaiser於劇中真係重戲, 又好打又忠心, 點你都會記得佢.而且又有哂野獸同武器既給引力, 通常儲Victory都唔可以無左佢, 又無美版...點有得唔炒飛天?


text:
2017年6月27日
蓉城乒變
報紙話,喺蓉城舉行嘅國際枱波巡迴大賽,有兩個教頭同三個國手集體棄戰,跟住,嗰幾個國手各自但用同一內容響細博訴心聲:「家陣我地無心戀戰,因為掛住你,肥仔!」嘩噻!乜咁大鑊?競技衙門嬲到即刻撲出嚟,發哂爛渣,大鬧教頭同國手冇道德操守,置國家榮譽利益不顧,仲話要「嚴肅處理」. 根據報導,呢件事之前,有一對國手組合無喇喇輸咗比㗎仔嗰啤無名小卒,再之前,有靚仔之稱國手打唔夠幾下就話負傷棄戰. 班友到底搞乜鬼?
呢件事都算轟動,無論響國際抑或響神州大地,都係大新聞同熱門話題,我估呢件事十居其九同肥仔忽然之間升上神枱有關. 肥仔做咗主帥凡十四年,帶住班戰將南征北討,所向披靡,攞獎攞到手軟,功勞簿厚過電話簿,好似最近嗰次錦標戰,喺佢指揮之下又攞到上好成續,佢自己仲話要領軍再戰2020扶桑五環賽. 話口未完,就俾衙門叫下課,表面上升佢做枱波協會副主席,實際上明升暗降,呢個枱波協會淨係副主席已經有廿個咁多,咁樣升呢有冇作為,明眼人一睇就清楚.
肥仔一向深受麾下戰將擁戴,帥將同甘苦,共患難,情深義厚,戰將今番見到主帥俾人奪去兵符,暗生怨憤,但苦於無處可以發聲,於是出呢招棄戰下策,真係該煨!
競技衙門最近動作多多,響脚波,大波,細波,羽毛波各方面都有新措施,搞到怨聲載道. 呢次枱波戰將集體棄戰,衙門唔理三七二十一,就大大聲話要嚴肅處理,會唔會衝動咗啲吖? 會唔會更加激化矛盾呀? 其實,戰將棄戰的確係唔多啱,佢地太過意氣用事,而且仲好消極,冇體育精神添,朝廷用舉國之力去栽培你,冇理由嗖聲就棄戰喎,有乜事都好,打完仗至講. 人係感情動物,佢地出於對主帥嘅同情,先至會行今日呢一步,不過,內裡究竟仲有乜野原因?斷唔會係佢地以爲自已係大牌,戰績彪炳,功高震主咁簡單?另一方面,競技衙門啲新行政措施有冇失當?係唔係堅離地?都應該檢討下.
今次事件,雖然作戰團隊已經道歉同檢討,但係,衙門無理由浄會識得處罰而唔作詳細解釋,至低限度要話俾百姓知道,點解要將肥仔「榮升」,同時,早排另一個主帅涉及賭博俾人告,兩件事有冇關連,都要同百姓講清講楚.
訂閱: 張貼留言 (Atom)


text:
先要多謝陳伯 Yiu Kwong Chan 同 壞人Ryan,佢地「識揀」系列嘅文,小妹睇完學到好多嘢.啲friend 仲話我甩咗少少港女味.係嘅,少少都好過冇,我會繼續努力.
Anyway,同一類題目,不如試下用女性視角睇下?
媽媽自小教落:「專注嘅男人最charming.」其實做得運動嘅男士,個個 package 都好 competitive.雖然平時路跑已見唔少師兄 man 到爆,但講型,我始終都係 prefer 專心上山落山嘅師兄s.
而行得毅行嘅,就算唔係十幾個鐘完成嗰啲外星人,點都要練下山,操下體能吧? 所以一定唔駛擔心佢哋嘅健康,佢哋分分鐘仲緊張過你.就算身型「未如理想」都自信搭夠.我試過遇到幾個大肚腩師兄,著住嗰種勁貼身嘅賽衣,三十幾度滴著大汗默默地上雞公山.到頂時見到佢哋個笑樣,真係 sweet 過維尼熊搵到蜜糖呀!
而當中嘅 cream of the cream 一定係「full cert男」啦.
要知道,毅行最難玩嘅地方,係個個 CP 都係要四人八腿齊齊過.過去幾年聽得太多太多毅行故事:有人為追成績逼抽筋拗柴隊友剪帶,亦有人為趕時間唔俾隊友食嘢等等.喺一個人性陰暗面盡露嘅情況底下,仍然有義氣地照顧好隊友,照顧好自己然後齊齊衝線嘅人,一定係肯花時間花心機就人,EQ 亦有番咁上下.對住另一半自然亦有耐性得多啦.
咁行幾耐嘅「full cert男」 最 charming? Come on,求學不是求分數.成績真係唔係重點,但如果你一定要我揀嘅話,我會prefer一個行48個鐘嘅多啲囉.受到48個鐘嘅折磨都唔放棄,呢啲簡直嫁得過啦.
仲有幾日就係毅行者起步,先預祝各位師兄師姐「如願以償」,終點見!
PS: 嗱,我以上唔係講緊為追時間會推撞人嗰啲.冇品呢家野無論係山跑定路跑,有冇 full cert 都好,幾型都係冇得救嘅.
Fitz Facebook專頁
[樂施毅行者] 大戰前夕的心理準備
[樂施毅行者2017] 100公里 10個路段最後檢閱
Fitz Hiking 行山
分享連結:


text:
公司有番咁上下大,人多左就有派系,有派系就有互相鬥爭,好正常.
《衝三小》係ViuTV 外判節目,而喺ViuTV 任職監製嘅Lee 先生,有咩原因會咁樣公然踩自己公司嘅節目呢?
真係耐人尋味.玩開網嘅我,呢生人好少喺出面打工,所以真係純粹齋睇表面證供,唔知會唔會係涉及乜嘢互相唔妥之類.
但無論點,呢啲嘢就一定會搞到老細唔開心.
喂阿哥,就係知道regular 嘅staff 做唔曬咁多野,先要諗啲外判手手段,幫公司做大個餅,講真,是咪會分薄左你條team 嘅資源,真係兩睇,呢筆錢俾埋你,你是咪就可以做到呢個節目出來呢,你每日都係得24小時喔?
如果老細咁做完,你真係心中有氣,咁你咪用已經有嘅資源,打多幾十座城俾自己管轄囉,玩過三國志又好,睇過史記又好,將在外嘅嘢,吹你唔漲架,唔通韓信揸住個帥印,自把自為打左N 個城池返來,劉邦未搞掂項羽之前,佢會同你攤牌咩?
我唔知啦,我就係一個被人破釜沈舟嘅人,係呀我嘅人生全部飯碗都被人打爛曬的,所以我已經慣左,唔會再諗住靠人養.
我唔知而家職場上嘅人咩心態,未打贏場戰役,就只係諗點樣打隔離嘅「同道」,但到最後,可能只係自己一個好少好無謂嘅鳩嘢,就搞到自己咁狼狽.
孔子話非禮勿言,我諗就係呢樣嘢.


text:
成日講User Experience (UX) 用戶體驗,其實呢件事早喺好多年已經開始緊,而近年UX慢慢獨立成一門專業,公司更會將用戶體驗列成獨立部門,亦因為香港呢方面嘅專才唔多,所以有啲UX專才嘅人工係幾好.除咗日一般大眾常接觸到offline 嘅 UX之外,而家online 嘅UX亦十分重要,每個介面,相片,甚至每一個button都十分講究.但其實最早期,最多人熟識嘅用戶體驗,並唔係巴士,地鐵上嘅扶手放係邊個位置,亦唔係馬路上貼係地下「望左」,「望右」嘅指示,反而係最為人熟識嘅「左上右落」同「男左女右」.
男左女右除咗喺玄學睇相有用之外,其實UX喺好多生活事情上都將男女分開左右/右左.以衫鈕為例,男女裝嘅衫鈕係有左右之分,扣鈕嘅方法都唔一樣.坊間對男女衫鈕左右嘅說法有好多唔同嘅版本,好早期嘅時候,有衫鈕嘅衣服係有錢人玩意,加上以前重男輕女嘅關係,女士(老婆/女僕人)係要幫男士扣鈕著衫,之後先到自己著.為咗女士較易適應扣鈕嘅方法,裁縫將男女扣鈕嘅方向變成相反,咁樣女士幫人扣鈕或者自己扣鈕都好,方向都會一致.另外,男女分左右喺餐廳或商場等等嘅洗手間亦好常見,記得早年大多會以男左女右為藍本去放置廁所,但唔知點解近年嘅商場酒店等等都慢慢放棄咗呢個概念.
另外,左上右落以前常用於電梯同道路上,日本有地方就連行人路都係依呢個方向行走,市民去到邊都會自然地靠一邊行,令人流更順暢.但近年鐵路公司開始慢慢放棄呢個概念,只保留一條電梯上「靠左上,靠右企」嘅概念,但兩條電梯或者道路嘅上落,就已經冇咗呢個概念,每次去到唔同站,唔同電梯位都要重新適應,對於我哋呢啲上一代,習慣左上右落人流嘅老人家呢講,有點兒古怪.
現今公司要制定campaign或者product時,好多時都欠缺「生活化」同「人性化」嘅概念,經常做咗一啲連自己都唔會用嘅設計/諗法出來.其實要將一個好嘅UX放入其中,第一件事必定係「由自己出發」,之後再用數據去支持呢個UX.所以當我哋做一個UX前,都會做不同嘅UX Exercises,例如:
1. 多數先做「追蹤」exercise,觀察/追蹤每一個人係自然情況下對該事情嘅行為同反應,有時會仔細到連使用者眼睛望嘅每一個方向,左右手每一個動作嘅先後,都會研究在內.
2. Research 同focus group亦非常重要,目的係希望以數據主導設計,搵出大方向嘅同時,亦為focus group制訂藍本.
3. 而做focus group時,除咗會訪問參加者相關嘅問題之外,亦會叫參加者一齊參與設計,設計專屬自己一套嘅產品/服務,就好似以下「雪櫃」exercise 一樣,參加者自行設計雪櫃外門同雪櫃內間格,然後根據佢哋設計嘅原因搵出最後答案,正真實踐「由自己出發」嘅概念.
如果要深入研究,UX可以係一件好複雜嘅事情,但當然佢亦有自己簡單嘅一面.其實大家日常生活上都會不停地接觸到UX,只要用心去分析每一件事,你自己都可以建立一個UX嘅初型.做marketing同UX 一樣,每件事只要望遠啲,望多啲,那怕係左上右落還是係男左女右;公司產品,定係一個小小嘅服務流程,只需一個簡單念頭,就能改變每一個人,甚至一個城市.


text:
2015年12月22日星期二
香港小姐去咗邊?
細個時睇國際選美好鍾意睇民族服裝嗰個環節㗎.今年環球小姐奧地利代表嘅民族服裝係呢個打扮. 會唔會有人以為奧地利呢個民族嘅女人係有鬚嘅呢??
選美節目奧地利人我估係冇乜興趣.就算最近喺維也納舉行嘅地球小姐都只係細台轉播.有friend去睇現場都話唔多見奧地利人觀眾.
突然關心一吓香港小姐,search環球小姐,世界小姐都唔見香港參加. 係咪大會支持一個中國政策呢?定係某大台知冇人睇就費事派人參加? 咁香港小姐選嚟做乜嘅呢?大台搵花旦用? for富二代搵女友?咁上屆嘅仲有冇講過往一年做咗乜公益活動嘅呢?
36 則留言:
係咪三色台而家已經無參加環球/世界/國際小姐? 好似得番佢自己攪嘅華裔小姐咋喎回覆刪除
節流,慳得就慳!回覆刪除
冇對手,年年考第一,我都唔咁勤力讀書啦!回覆刪除回覆
係囉,佢唔派人去唔會有第間機構接手.刪除
選美只係俾台下班富豪點相約飯局...回覆刪除回覆
仲有係入娛圈捷徑.刪除
我對選美都冇乜興趣~回覆刪除
最緊要係又廉價又長約,無樣冇觀眾緣冇演技,甚至假學歷無誠信都得,有眼耳口鼻就得啦回覆刪除
選美,其實有點像拍賣,睇下有幾多身價?回覆刪除
哈哈,我已得罪很多人啦!恕罪恕罪!回覆
好快有人嚟拍你門.刪除
鬍鬚小姐已經把傳統的審美標準改變左回覆刪除
乜香港小姐唔係選嚟做王子嘅後宮佳麗咩?:p回覆刪除回覆
年年有新都幾好喎.刪除
Mr/Ms Beauty? Not really sure!回覆刪除
我都好多年冇睇香港小姐選舉了,因為覺得次次所謂香港小姐大都是外來人,不看也罷!回覆刪除回覆
係囉,好多都唔算係港人.刪除
N年無睇HK小姐選舉,連大台既劇集也N年無睇..都唔知那個係Miss HK. !!回覆刪除
真係有SO 架????回覆刪除
香港小姐...算吧啦...都係小圈子選舉ONLY!回覆
唔係喎,人哋好似有全民投票個喎.刪除
原來香港已無再派人選環姐,真係唔講唔知回覆刪除回覆
唔抽起條筋去search都唔知.刪除
相信現在選美節目可有可無,好多人都冇認真睇多年,包括我!!!回覆刪除
我都無留意選美活動...可惜!回覆刪除回覆
環球小姐喺美國搞我以為你有睇添.刪除
但我記得張曼玉有參加世界小姐喎? 唔通97前先得?回覆刪除回覆
唔知邊年開始冇參加.刪除
- 回覆
環球/世界/地球小姐冇參加,但係國際小姐有喎.刪除


text:
「終於」
終於用咗幾日嘅時間去整理同寫今次區議會選舉嘅數據分析.首先我嘅前設唔係當選唔當選,而係想睇下究竟啲數據又乜嘢可以睇到.當然想知嘅更多,但係奈何無足夠嘅數據同時間可以再做好啲.唔知有幾多人睇個我前幾日寫嘅五大區分析,如果有可以比少少意見,事關都係第一次搞選嘅數據.唯一我考慮嘅係政黨,而唔係候選人本身.同時因為唔想比新聞同其他分析影響同保持淨係分析數據層面.
「分析」
老實講今次做嘅區議會分析,最花時間就係將所有候選人分區別同分黨派.當然無諗過啲數據咁凌亂,真係執到人都癲.雖然知道好多人背後做咗好多唔同嘅分析,只不過我想用我嘅角度去睇同分析啲數據.有可能你話唔夠全面,或者分析得唔好.但係我唔係一個政客,亦都唔係專業嘅社會評論員.我只係透過一啲公開數據同有限度嘅時間去進行分析.所以各有各做,但係始終第一次,應該有好多進步嘅空間.
「總結」
總括嚟講建制派係好有條理去派出佢哋嘅候選人,431個議席就派出493個人參選,而且佔整體參選人嘅52.73%,重點係每區都係佔大約50%.可想而知佢哋嘅資源有幾多!最後建制派成功當選同自動當選嘅議席加埋達到60.02%.最相反民主派好多時票源重疊無安排好,從參選人方面就只得35.40%少17.33%,當選率更加淨係得37.76%少22.28%!雖然票數上面差距17.04%,就係單靠以上幾點就知道大問題係邊.希望再仔細分析搵到問題所在!
注:如果你想我分享個文件比你,請係 Facebook 同我聯絡.


text:
「身份」
人嘅身份其實係無得揀,因為你一出世就已經註定你係邊個國家嘅人.與此同時每個人嘅根係無得改變!但係要一個人去認同一個被強迫嘅身份,不單止係野蠻嘅行為,就算強迫到有點,根本就係唔服!一個人對自己嘅血統或者民族要感到自豪嘅話係要發至內心,咁先係只會強大.如果係因為某啲利益而要低頭同屈服嘅話,咁真係好可悲!所以點嘅中國仲未可以實現一個中國嘅宏願!
「台灣」
原本今晚應該係講台灣選舉,但係因為今日睇到呢篇報道真係唔講唔得!不過係度先恭喜蔡英文以大比數當選成為台灣第一位女總統!好啦講返周子瑜,首先點解要道歉?唔通因為揮舞中華民國國旗就代表台獨?就係因為咁佢係中國被封殺,亦都令佢嘅經理人公司一同被抵制.講真如果係咁中國人真係唔好移民,因為移咗民以佢哋嘅標準就唔係中國人,事關人哋都係其他國家揮動人哋嘅國旗!
「道歉」
講真點解要道歉?最簡單嘅解釋就當然係中國嘅強大市場令大家覺得無咗佢唔掂!講到尾咪又係錢!係全世界都有好多華人,而佢哋嘅祖先其實都係中國人,只不過佢哋以前出國而且定居喺唔同國家,但係骨子裏咪又係中國人.一個國家要富裕,除咗錢之外就係人民嘅質素.睇完條片好明顯周子瑜係俾佢公司逼佢拍條片啦.正如網民話齋,咁嘅經理人公司真係算吧啦!淨係為錢而屈服,連自己嘅身份都忘記!
Also published on Medium.


text:
真木今日子邪氣大食妹
相信很多人都有收集自己心頭好嘅習慣,例如有人會儲公仔,儲波鞋等,而日本AV女優真木今日子就鍾意收集內衣褲,佢仲因此而上位添!
現年20歲嘅真木今日子,曾經係知名水着妹組合白娘隊成員,及後加入AV界,成為AV名廠Max-A嘅專屬女優.今日子個樣雖然唔算一等美人胚子,但係一對淫眼滲出邪氣,加上一張厚唇,一睇就知佢天生大食喇!所以Max-A經常安排阿妹玩3P遊戲,前嗒後搖嘅淫樣,佢演出入木三分,令人睇得興奮無比.此外,今日子嘅身材亦好有睇頭,擁有一對35G堅挺美巨乳,玩夾腸仔認真一流.
熱愛玩Cosplay
據了解,真木今日子係個狂熱動漫迷,未入行之前,已經好鍾意蒲動漫聖地秋葉原,仲非常熱衷玩Cosplay,佢最愛扮《海賊王》嘅女角色亞爾麗塔.之不過,Max-A一向都唔鍾意拍Cosplay片種,令今日子冇得發揮所長.所以約滿之後,佢就轉投去主打巨乳女優嘅AV廠Oppai,呢間公司唔單止安排大量Cosplay片畀佢演,得知阿妹原來鍾意收集內衣褲,仲安排佢演出猥褻程度極高嘅戀物癖作品,換上不同性感內衣褲同男優激烈交纏,好此道嘅AV迷,絕對唔好錯過今日子嘅新作品喇!
推薦作品
片名:《黑髮美巨乳女學生與戀物癖大叔交往》
片長:160分鐘 出品:Oppai
內容:講述真木今日子同一名阿叔發展忘年戀,不過交往過後,阿妹發現阿叔性慾旺盛,一日做愛三次,仲有戀物癖,成日要佢換上不同服飾玩着衣交歡,而為咗滿足愛人嘅特殊嗜好,阿妹亦惟命是從.
真木今日子Profile
出生日期:1990年9月3日
身高:5呎3吋
三圍:35G-23-35
血型:B型
興趣:Cosplay


text:
尤物麻將註冊送寫真撲克牌,送完為止
瀏覽:69
男人唔可以窮
男人唔可以窮
總括黎講,富人比窮人更有能力照顧伴侶.窮人希望照顧但無能為力.
照顧响女仔黎講係好重要,一個男人,能夠照顧到人,女仔可以倚靠,咁個男仔咪 man d 囉.我成日都聽到女仔對某男仔批評 :[佢連自己都未照顧到 ,點照顧我呀,(窮男人心裡面根本就唔會有照顧女性概念,男女平等吖麻.) ]
一個窮男仔,有照顧既諗頭但做唔到,女仔一遇上咩事,佢都會知道同你講都係無用,你根本解決唔到,分分鐘你仲同佢講無辦法.
例如 :一個女仔响公司做得唔開心,日日強逼 to,否則炒你,仲比上司性騷擾,,佢同有錢老公講 ,有錢老公就會答 :[唔好撈囉,我養得起你有餘.你父母我都養埋]
窮老公只能話 :[無辦法,你唔撈,家就好難撐落去.我地都有父母要比家用.]
女仔大肚,有錢人一定唔駛佢做啦,仲有工人幫手....
窮人就大獲喇.少一個收入,仲要養多件.又要諗之後邊睇個細路.
女仔父母患重病,要做手術,有錢老公就會話 :[送佢去私家醫院,唔好延誤]
窮老公話:[去公立醫院排期啦,手術費可能要借銀行]
對於你黎講,有錢只係買名牌,但錢其實亦係等於安全感.我唔會同你講錢仲有咩作用,因為你唔會有興趣聽.
我聽過一個有錢人曾經同佢女友咁講:[你嫁得我,我就唔要你受苦]
我聽過一個窮人曾經同佢女友咁講:[而家男女平等,無話我有責任要養你,大家都揾咁多,咪一齊夾囉.]
男子氣慨,有能者先有.
男人唔可以窮 - 男人窮唔窮真係冇所謂???
男人不可以窮
曲:Eric Kwok / Jerald
詞:陳詠謙
編 :Swing
監製:Swing
自我那一天發育健全
埋在女人堆開始打轉
我帶著才幹 無奈很寒酸
奪去你芳心我亦愕然
家底厚過我不知怎算
愛要是昂貴 誰願捐贈劵
你要我戒煙戒酒我可以
你要我種花養狗我可以
你要我買車買樓我可以
我向你承諾多一次
你要我戒煙戒酒我可以
你要我種花養狗我可以
你要我買車買樓全部都可以
我知我沒有車牌便去考
我知我沒有金錢便去找
我知我沒有身形便報名去賽跑
我知你沒有心情伴我跑
你擺了一屋炸彈等引爆
我搞到力竭筋疲但你吹口哨
電費與差餉記實限期
人壽與基金都寫給你
你要用煤氣 無謂發脾氣
坐厭了梳化我便換皮
丟失了鑽戒新的等你
你快用完我 男士的士氣
你要我戒煙戒酒我可以
你要我種花養狗我可以
你要我買車買樓我可以
我向你承諾多一次
你要我戒煙戒酒我可以
你要我種花養狗我可以
你要我買車買樓全部都可以
要孝敬你的母親我可以
要孝敬你的舅父我可以
要孝敬你的細佬我可以
孝敬你全族都可以
要孝敬你的兔仔我可以
要孝敬你的雀仔我可以
要你對我體貼些為何不可以
我知我沒有車牌便去考
我知我沒有金錢便去找
我知我沒有身形便報名去賽跑
我知你沒有心情伴我跑
你擺了一屋炸彈等引爆
我搞到力竭筋疲但你吹口哨
網站目錄 所有文章皆由程式自動從網路抓取,所有權皆該屬文章擁有者.0


text:
藍橘子 接受蘋果日報訪問,回應佢最主要收入果陣,佢話依家主要收入係廣告,唔係版稅,因為版稅太少,只夠食一餐飯.
其實香港嘅畸形版稅結構,再加上依家香港書店俾中聯辦控制嘅機構壟斷,令我同 藍橘子 一樣放棄版稅諗法.甚至你叫我出實體書,都係怕怕,靠係廣告,捐款同賣收費內容.
藍橘子 以至好多作家點解收版稅收咁少
其實印實體書係好貴嘅一件事,通常印一本書,連排版,印刷費,每本成本至少廿蚊,仲要你至少要印一千本,但香港好多書,銷量都無一千本,連印刷成本都未收番,仲講乜嘢俾版稅.仲要好淒涼嘅一件事係,香港依家最大嘅書局,就係中聯辦控制嘅商務,三聯同中華,你係唔係諗住入去買書俾張曉明賺.二樓書店,好多都租金昂貴下艱苦經營.所以,要靠實體書賺版稅,唔可能.實體傳媒啲稿費,依家嚟講都係多除少補嘅有限錢.
當然,我暫時做唔到啲「特約轉載」之類贊助內容,因為我個page同呢度咁hard core嘅政治時事,以香港商界果種保守,點會敢指明落廣告,所以呢度嘅廣告,都係programatic 嘅廣告,即係Google Adsense以及Faccebook Audience Network亦係咁解(想join埋Yahoo Gemini,但個adbuilder program好膠,我完全用唔掂),如果要賣內容,依家果啲paywall,其實行政成本好貴,因為我依家都未起一個自動membership system,我自己人手處理paywall,再加保安審查,實際上係做到阻止啲人亂share內容,多過真係收錢,要收錢就唔會咁賣法,做到自己傻.
天下間係無免費內容,所以有見到有膠人問我,點解問人捐錢(我最近喺伍婉婷事件啲post,有見巴膠咁問),我會問一句:Server錢你俾,查冊錢你俾呀?香港仲有人以為寫內容啲人係煉仙,唔駛食唔駛住,可以無限時間無限能源產生啲內容出嚟.唔想俾錢,咪容忍廣告當係大商界代俾錢,想俾錢就多多益善.
下一步,我都會考慮Amazon Kindle 電子書,一定好過實體書,我對同三中商打交道一啲興趣都無.


text:
近排有個講法,話黃毓民個仔,可能因為被中國政府扣押,所以好多嘢要妥協咁話.
小弟對社民連內鬥無興趣,只不過,小弟由喺商台做識黃毓民到依家,雖然當中經過唔少恩怨,但封咪期間,佢究竟受緊點嘅壓力,我係睇到,果種壓力絕對唔係細,由果度你睇到老共為求目的,可以幾不擇手段.呢度,我可以講番句公道說話.
共產黨無嘢叻,最叻係挾持人質,由於黃特漢之前有涉及毒品嘅紀錄,咁樣黃特漢人入到深圳,老共屈條同毒品有關嘅罪有乜出奇,法院係共產黨開嘅.就算黃特漢無做,明明無都可以講成有,呢啲招數共產黨用開.
喺中國,涉及毒品嘅罪行可以去到打靶,可大可小.如果老共咁樣要脅黃毓民,黃毓民唔受壓力就假,共產黨人諗嘢仲毒過啲毒品,呢啲己經去到恐怖分子挾持人質嘅級數.如果黃特漢真係被老共扣留,黃毓民大可以向泛民嘅人講清楚,泛民嘅人搞民主都係明白事理,為咗個仔安危而退落嚟,大家可以理解.大家都睇過《三國演義》,知道徐庶嘅古仔,共產黨班友個個都讀《三國演義》.劉千石為咗見佢阿媽,被迫退出民主運動大家都無怪佢,因為搞民主都未去到要犧牲親情嘅地步.搞政治要搞到犧牲親情,呢個叫文革.搞民主無話無咗邊個唔得,更加唔要求要犧牲自己嘅家人.
但最緊要一樣嘢就係,黃特漢有無被老共扣留,一定要同泛民嘅盟友講清楚,唔好等大家有猜測,呢個亦係為咗成個反對力量團結著想.社民連嘅人可以懷疑民主黨同中聯辦有檯底交易,人地民主黨人一樣可以拎呢個傳聞嚟質疑黃毓民,道理一樣,呢個只會益咗共產黨.如果搞民主一定要有某個人至得,呢個就唔係民主運動,而係老毛式個人崇拜.


text:
因為家人係基督徒,我自細就番教會,學校都係基督教.從小嘅洗腦,令我冇經歷過決志,大家都assume我係基督徒.人大左,就發覺自己一直信嘅,原來唔係咁可信.
有人係慶幸父母將自己帶到世界,享受世界的「美好」.子女鐘唔鐘意個世界,其實係一場賭博,但輸贏唔洗做決定嘅人負責,考慮自然唔會周詳.情況就係你點餐,你食飯,我埋單.呢個亦係生育不乎道德的一大原因.
作為小市民一個,我冇咩大志,可以平平地解決三餐已經好滿足;開鋪頭,經營餐廳嘅願望就係唔好畀業主瘋狂加租.美食車,小販本來可以成為租金上升嘅阻力,因為畀唔起租嘅人都可以自力更生,小本經營,減低對鋪位嘅需求,業主自然唔可以無止境咁加租.但政府偏偏一直唔容許呢兩樣野出現.而家係就係有美食車,但一來數目少,二來入圍嘅有一大部分都係集團,令美食車變相係幫緊集團開分店吸客,而唔係畀小市民創業.
對大學生黎講,暑假除左搞ocamp,就係揾intern,揾intern嘅原因不外乎等錢洗同賺經驗.我今次想講嘅就係「賺經驗」,該死的三個字.大學freshgrad零經驗係僱主眼中已經係罪,而學生為左畢業可以易啲搵到主人領養,通常都好樂意接受訓練.講到明係馴獸,學生當然會被剝削.我講嘅剝削,係仲差過最低工資嘅待遇.咩話?乜可以畀少過32.5嘅咩?係呀,合法嫁,主人仲可以理直氣壯


text:
在契丹資本入主麥當勞香港在即,麥當勞香港取消咗 板燒雞腿飽 在三款款式,準備以三款Signature Collection嘅款式取代,被人鬧爆. 板燒雞腿飽 唔係特別好食,但肯定係性價比高嘅產品,至少合符香港市場要求.呢啲無厘頭取消產品嘅舉動,其實反映契丹式管理嘅問題,香港麥當勞真係前景暗淡.
取消 板燒雞腿飽 係小農思維作怪
契丹管理通常有幾個常見問題,往往一個好嘅brand都會變垃圾brand收場:
- 唔理在地品味,唔承認自己品味差,仲要強加自己嘅品味喺人地度,結果產品不受歡迎,王征年代嘅亞視係典型例子.
- 一味求賺盡,唔理自己產品原本定位,亦無做必需嘅品牌改革,貿然上馬.其實取消 板燒雞腿飽 無話唔得,可以喺McDonald Next果啲走高級路線嘅旗艦店進行,但契丹人急於求成,要立即全線推行,結果係未正式接管,已經惹上關公災難,大公司跑數跑少日係唔駛死.
- 急於展示主權,其實大部分財團,特別美國財團買咗間公司返嚟,唔會立即改變企業同原東主嘅關係,好似HKBN,你講大家仲以為係王維基,唔知佢已經係美資電訊公司.但係契丹,係未上場已經改item,慌死人唔知麥當勞已經變咗契丹快餐店,大家唔駛食落去.近二十年一國兩制咁失敗,都同契丹人呢種思維方式有關.
- 唔尊重當地人嘅價值,暗中做啲唔守規矩嘅嘢,好似Lenovo係例子,Lenovo已經係咁多間契丹公司之中,最克制果間,搵鬼佬管,仲係維持IBM年代形象同文化,唔強調自己係一間契丹公司.但係契丹人係狗改不了吃屎,暗中加Superfish spyware結果又係令Lenovo嘅Consumer Line唔用得,成個brand嘅價值毀壞晒,依家剩番Corporate market嘅Think系列,仲係維持到IBM年代水平,亦唔見spyware.
契丹人唔認自己嘅文化有問題嘅話,乜嘢國際頂級大品牌到你手都無用,品牌唔係用錢可以買,一個品牌嘅價值,係要接納品牌成套文化同價值觀去維持,但契丹人好明顯無呢個概念.


text:
章梓豪,章忠良,章广汉,章筱麟,章炎......百家姓起名看过来,章姓男孩名字大全在这里,姓章的男孩名字怎么取好听?怎么给章姓男宝宝起名?让我们一起和父母们来探讨下.
章姓男孩名字大全
章有为 章源彬 章德湫 章凡惜 章运超 章晓云 章隐情 章有迪
章静 章奕琦 章文呈 章佳勋 章奋虔 章攻来 章建梁 章敏俊
章震 章险平 章洪涛 章泸匀 章树群 章春光 章语畅 章继元
章玉凌 章诗清 章凯蓝 章光勇 章在天 章昀宁 章鹏鹏 章铭远
章亚林 章佳书 章杨 章溥默 章昭熙 章守亮 章梓栋 章炯海
章天凯 章奈征 章恩源 章清 章红轩 章泓杉 章卓睿 章震频
章泽鸣 章泽 章登凤 章睿新 章浩旋 章容生 章伊心 章灏辰
章奕璇 章胜宝 章赫然 章昱锦 章凌涵 章振 章康馨 章军生
章睿萱 章亚峰 章潇鑫 章天煜 章螈椿 章秀 章煜雯 章一璇
章卫平 章万军 章可昱 章苡菡 章竹方 章丰君 章雯慧 章易飞
章清华 章勋洲 章明潞 章乐瑾 章晗旭 章彬 章成海 章瑞嘉
章鸟妩 章祥彬 章姗珈 章禹含 章九六 章鹄 章楗 章鑫成
章阳博 章与桐 章韬 章浩田 章航峰 章凌月 章骁芹 章叙浒
章雨露 章楚利 章拓新 章问天 章语书 章剑波 章佳毓 章睿闪
章泽汶 章泓崴 章新 章明 章民 章校珲 章志豪 章叶子
章程骐 章钊灏 章瑜漫 章俊宁 章雨桐 章智摈 章彩彤 章子河
章贝盈 章嘉焕 章雅静 章聘 章海童 章晗珲 章标华 章金华
章筵昀 章凤朝 章十问 章菲立 章滢海 章冠聪 章传兵 章宏依
章皖昶 章又方 章灏 章明俊 章有钱 章彦雅 章姿心 章沁鑫
章足干 章旭 章新雨 章紫儿 章欣滟 章丁豪 章保德 章立嬴
章暄 章仕银 章敖敦 章坤鸿 章弈漩 章柯宇 章天朋 章哲孝
章君谢 章智昊 章静宜 章奚 章佳宜 章宜煊 章晓欣 章建钒
章英宏 章睿 章晴 章海归 章雨朋 章海兑 章映萱 章雷
章仁泽 章晓利 章费 章贝 章浩然 章云香 章翌凯 章金奎
章慧楼 章亚军 章浩策 章丹 章冰月 章子迪 章羽延 章缨苹
章竞 章圣艺 章弋函 章睿涵 章宇泉 章凌飞 章肖茜 章丰果
章梦晓 章羚善 章天琦 章昕琪 章羽 章秦 章彦桉 章思伊
章黎阳 章世元 章广平 章领 章启鸿 章晟普 章秋实 章则易
章宏 章梓萱 章泽晨 章博 章保衡 章意 章蔡虹 章铭忠
章宇辰 章国良 章晓栋 章家瑞 章佛寿 章欣会 章霏 章繁荣
章泽洳 章治亚 章叶灿 章云慕 章鹏泽 章田夏 章文淇 章丽琦
章书林 章泰龙


text:
MTR 尖沙咀縱火案嘅事件,實在太嚇人.政客同政府要求 MTR 交啲解決方案,都係合理要求.只不過, MTR 交出嚟嘅方案,似乎膠到一個點,就係禁止 MTR Shop 再賣任何打火機嘅嘢,當然,受害主要係車站嘅七仔同OK便利店.
MTR 高層嘅契丹化思維
其實禁止 MTR Shop 賣打火機,係唔會防止到同類事件發生,因為打火機攜帶方便,其實任何人有心縱火,入地鐵之前,走去便利店買打火機都一樣,你無可能禁晒全香港便利店賣打火機,始終便利店可以合法賣煙,就可以合法賣打火機.而打火機用途,亦唔只吸煙同縱火,去露營野餐要BBQ,你都唔會點火柴,你估日本咩,日本啲便利店仲有火柴賣,香港就租金太貴,唔可能繼續有啲咁有古風嘅嘢賣.呢種思維,其實係同契丹共產黨喺新疆,防止再有斬人事件,就連菜刀都要實名登記一樣咁荒謬,我懷疑呢啲怪招,隨時未必係 MTR 啲人諗出嚟,而係統監府張曉明呢啲白痴要求去做,因為正常嘅香港人,都唔會認為禁止車站便利店賣打火機係防範同類事件嘅有效方法.
其實港鐵要防止事件重演,有兩點我個人認為係應該要做:
- 學日本咁,加強乘客對不審物(無人看管物品),同行為有異人士嘅人嘅意識,並且教乘客遇到呢啲事件,第一時間如何應對,有時傻佬難防,但傻佬搞出嚟嘅災禍,係可以控制到最少嘅.
- 攜帶過量易燃物品嘅乘客,係要趕出入閘區,有時有啲裝修師傅,或契丹走私客,可以帶成桶成桶油漆,天拿水,甚至成箱呢啲易燃物品入車廂,呢種行為係為自己以至搭客帶嚟危險,只要遇上縱火客,或者有乘客嘅物品失火,例如有人用咗類似Note 7之類物品,又失火果陣,以港鐵擠迫程度,真係唔釀成大災難就奇.果啲帶太多易燃物品入車廂嘅友仔,港鐵係應該強硬咁趕佢地出已付費範圍.
依家 MTR 禁止店鋪賣打火機嘅做法,純粹係契丹式斬腳趾避沙蟲,蠢到加零一,除咗引來恥笑,乜嘢效果都無,但港鐵班友,都醒過伍婉婷少少嘅,至少唔會好似伍婉婷針對巴士嘅白痴建議咁,幾乎令全香港交通癱瘓.中聯辦相關人物同商界啲人智商之低,真係創作力同幻想都會嚇你一跳.


text:
橫洲 事件呢幾日都喺膠著狀態,小弟手上嘅銀彈都要諗賭落邊度丈量地段,至有引爆效果.只不過,又有人向蘋果提交內部文件,呢次係氫彈喺東京上空爆發咁滯.
ARUP喺 橫洲 項目共用咗乜資料?
ARUP接政府合約咁多年,無理由唔知用喺政府project嘅數據唔係分嚟用,畢竟公眾有眼見,但呢次ARUP竟然公然喺 橫洲 新世界嘅規則申請上,同政府 橫洲 公屋發展共同同一組數據,雖然俾規劃署嘅官員指有問題,但呢類隨時令自己間公司永遠無入政府標書嘅事,ARUP唔會冒險,除非有極高層指令,ARUP至可能安寢無憂用呢堆資料.ARUP唔會食咗豹子膽,唔為唔同project資料設防火牆,除非一早官商勾結.
依家解開咗,點解梁振英必須係Task Force主席嘅原因,因為梁振英居中協調嘅話,ARUP最多喺文件上核突啲,但只要梁振英仍然當權,ARUP可以繼續投政府合約,甚至有部分政府規劃合約,會同呢次 橫洲 嘅一樣,同地產商共同數據,達到輸送利益俾地產商嘅目的.梁振英係測量師,呢方面佢嘅專業程度,相信無人可以質疑佢.
大家明點解,要大規模清查 橫洲 土地業權,成個元朗仲有幾多呢啲暗有政府提供數據嘅項目?新世界同梁振英嘅關係,唔會只限一單 橫洲 嘅.


text:
Unformatted text preview: 半半半 2006 半半 7 半 科科科科科科科科科科科 科科 科科科 半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半“半半半”半半半半半半半半半半半半半半半半半半“半半半”半 半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半“半半”半半半半半半半半半半半半半半“半半半”半半半半半半半半半半半半半半半半半半半半半半半半半 半半半半半半半半半半半半半半半半半半半半半半半半半半半半半半半 半半半“半半半半半半半半半半半半半”半半半半半半半半半半半半半半半半半半半半半半半半半半半半半半半半半半半半半半“半半半半半半半半”半“半半半半半半”半半半半半半半半半半半半半半半半半半半半半半半半半半半半半半半半半半半半半半半半半半半半 半半半半半半半半半半半半半半半半半半半半半半 半半半半半半半半半半半半半半半半半半半半半半半半半半半半半半半半半“半半”半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半半...
View Full Document
- Summer '07
- han
-
Click to edit the document details


text:
如果要我數香港人一樣最麻煩嘅行為,自拍一定係首選.
如果你問我有咩地方有機會令人挑起條癮自拍,我會答你要搵一個冇機會嘅地方先難.因為就算係一個日日返工嘅OFFICE都好,FACEBOOK上總有人耐唔耐就放一張自拍話好攰,好辛苦,好想去旅行之類.
當然如果純粹呻下都無妨,喺OFFICE自拍你影響到邊個?最唔鐘意你咁做得老闆嘅姐.但係睇個畫展都要自拍又係咩一回事?畫就得咁多,個個企哂喺畫面前一係摸幅畫,一係自拍,一係摸住幅畫自拍,搞到工作人員都要地下痴紅膠紙SET禁區.不過香港人一於小理,大家都是梁特首,禁區自出自入如入無人境.Joan Cornellà啲畫係出名,係好笑,但唔該你記住個畫展好多人,一但你一個或者一班撚人企喺幅畫面前大家就少一幅畫睇,你話果陣開唔開口屌你好?
好多人乜都要影,由開始影到完,全日對眼就係望住部電話.你問佢果度靚唔靚,佢會比好多自拍相你睇,但你問佢除左相仲見到咩正嘢佢答唔到你,因為佢見到嘅只係同你喺相見到一樣--佢塊面,佢根本冇留意果個地方嘅真面目一眼.唔止畫展,去旅行,演唱會,睇聖誕燈飾都好啦,好多人仍然只係活在電話,豐富自己相簿,但自己個腦仍然係乜印像都冇.
「唔自拍去嚟做乜?」係好多人,特別係女人嘅口頭蟬.我唔知「去咗」同「自拍」有咩關係,我淨係知因為自拍而令好多其他人白去--去到見到自拍神棍同對住電話影相嘅人仲多過見畫.如果自拍就係你存在意義,我會建議你去唔會點阻住人嘅地方,下白泥又好,城門水塘又好,自己屋企仲好,影足七七四十九個鐘都冇所謂.有好多地方你要帶嘅係一對眼,一個腦,而唔係果個長時間開住嘅相機APPS.
圖片來源:Joan Cornellà
相關


text:
Text: Nic Wong
《Black Mirror》重臨,講未來科技.第四季第一集,一嚟即講IT狗,正確嚟講,講一啲好叻寫電腦編碼嘅人,亦係設計遊戲嘅人,現實生活被欺負被冷落(其實可能只係佢主觀感覺),於是就用佢自己嘅優點,設計咗個殘酷遊戲,同埋搵方法拎晒對佢唔好嘅人嘅DNA,複製佢地入去自己個game,逐一折磨,日頭冇人理自己,夜晚就自己入埋隻game折磨佢地,最後被困嘅人用盡辦法諗點樣死,都唔想畀呢條IT狗折磨.
話說,現實生活同game入面,係平行時空,但入面嘅角色呢,雖然同現實嘅自己接觸唔到,但一樣係base on現實中嘅性格,造型,思想等等,有血有肉有感情.老實講,game入面嘅人,只係現實自己嘅其中一個分身,佢喺入面點痛點死,點樣都唔關你事,但你知道自己喺某個平行時空畀人折磨,都覺得慘啦!要脫離苦海,喺game入面嘅人就要諗辦法死,因為IT狗控制晒全個game,係生係死係點樣都係佢控制,除非佢突然間暫停遊戲,跳番出現實嘅一段短時間.於是乎,喺game入面被困嘅人,唯一辦法要連繫番game出面,即係現實中嘅自己,然後喺佢pause game期間盡量延長,令遊戲內外嘅人都可以buy time阻止IT狗.至於點樣控制番game出面嘅自己?只有自己先知自己嘅弱點,然後勒索自己(一樣要關科技事),犀利.
結論係,唔好得罪IT狗,否則佢夜晚返去會玩殘你囉,虛擬同現實,無論咩世界,人玩我我玩人,以為可以玩殘人嘅,最後可能會係玩殘自己.
IMDb 9.0 / Rotten Tomato 93% / 豆瓣 9.2


text:
我唔知點解會咁, 突然間360度轉變, 冇理由會咁, 其實係擔心多D, 好想快D知道點解, 有冇人可以話俾我知發生左咩事呀?
- Sep 29 Sat 2012 23:16
突然間360度轉變
- Jul 25 Sun 2010 00:57
奇怪的人很多
呢個世界上奇怪的人真是很多, 有事的時候就什麼都關你事, 天下太平時就閒人一個, 完全不去分辨對與錯, 有時真的不知應該如何去理解. 有朋友說尤其是好心無好報, 千萬不要做好人, 否則只有苦了自己, 又真係好似好啱, 暗中幫了人不望圖報, 還慘遭毒手, 局外人又豈會明白.
- Aug 06 Thu 2009 23:39
*.* Guangzhou Trip VII ~ Day Three
約左酒店個 Sales Manager 08:30 響 Lobby 見面,點知佢遲到喎,去到 Lobby 我通知前台幫我打電話比佢,佢原來 on the way 返緊嚟,話落雨好塞車囉!我真係好奇怪,堂堂五星級大酒店的Sales Manager 見客居然可以遲到,上次I.T.World個DOS又係咁,果次等等下我都唔理佢,同前台講check-out 唔等佢喇,一早話左妳知我要返工架喇,鬼叫妳遲到呀!今次同埋個同事一齊,勉為其難等下佢喇,結果等到佢成九點三先出現,嗱嗱臨傾左十五分鐘就閃喇,個同事仲響度喋喋不休,我話差唔多喇我地要返工喇,最憎人遲到,我真係有嘢做架,妳攪到我個 plan 要為左妳要順延好唔好意思呀! 返到公司都差唔多十點,無端端小左一個鐘頭,上午即刻同兩個同事考試先,好好彩兩個都可以 pass,慳番唔小時間.中午同佢地出去食 Lunch 時落好大雨呀,一出到街已經成腳濕晒,去到炳勝連條群都濕埋(已經濕到上大脾),好在我著群 jet,如果著褲就慘喇,有排都唔乾得呀!去到酒樓幾鬼涷呀,即刻去厠所抺乾隻腳先,唉!但係對意大利皮鞋已經泡左湯,浸完水鬆到甩喇(其實我對對高踭鞋都會買大半號,唔係著足一日隻腳會好痛,尤其出街見客仲慘)!下午都係做d monitor 嘅工作,個個都話我好旺,一坐埋去即刻有生意,又真係喎,我埋親邊個身邊,就即刻有 new booking,佢地個個爭住叫我坐佢地隔離,哈哈!夜晚去左間好地痞嘅酒樓食飯,落的士時好在佢地等司機找錢咋,我見到我支 memory stick 跌左響我坐個位度,嘩!即刻開門撲過去執番,簡直嚇死我,支 memory stick 入面有好多公司資料同呢次出 trip 嘅 report,跌左就慘喇,要由頭做過!呢間嘢真係好地痞,幾層都坐滿人,冇侍應得閒理我地,叫我地自己搵位,等左一陣驚惶甫定之下坐低,即刻叫嘢食,上菜好快,基本上d嘢係好食嘅,尤其係隻雞同魚皮,我見枱枱都有叫呢兩樣餸架.搭的士返酒店時我響度諗,點解支 memory stick 會跌到出嚟嘅?呢個 Gucci 即係唔多掂,好冇安全感,睇嚟返去要買過個袋裝部 notebook先得喇!
- Aug 05 Wed 2009 23:39
*.* Guangzhou Trip VII ~ Day Two
今早約左PCCW去佢地個廣州個center參觀,佢地好好人又熱情呀,問佢乜都肯講,究竟佢地知唔知乜嘢係商業秘密架?我真係有d擔心第日人地問佢,佢都講晒比人知我地公司d要求,哈哈!糾纏左一個上午,準備離開時,突然間橫風橫雨,有遮都冇用,恐怕一出去就會全身濕晒,我地都係決定唔走住,食埋 Lunch 再睇定d先算!去左同大厦入面一間叫港式咖啡館食飯,好細間,得五六張枱,但環境唔錯,居高臨下一路望住雨景食 Lunch,幾好 feel ,不過就真係港式價錢,以廣州嘅生活指數來講,算係高消費,所以 Lunch Time 都坐唔滿.問侍應生食乜最快,佢話食 set lunch 喇,好!就叫呢個C餐,黑椒牛仔骨跟飯,但我唔想食飯,問佢可唔可以改意粉或薯菜,佢話唔得架喎,要整過好麻煩同要等好耐喎,哎呀!乜咁死蠢架,A餐咪就係跟意粉囉,邊使整過架,唉!講極都唔明,都係算把喇,怕左佢呀.哈!睇唔出件黑椒牛仔骨又幾好食喎,係港式味道,人民幣二十八蚊連涷飲,食得過!我同事就叫左個唔知咩雜菌炒飯再加涷飲,炒飯都好好食,夠乾身又唔多油,不過就真係好耐同埋貴d,佢加埋涷飲要成人民幣五十八蚊,仲要我食飽佢都未有得食.食完 Lunch就離開返公司做嘢,好在細雨左好多,上左的士都係隻鞋濕左小小.下晝響公司都好忙,好多嘢要 discuss同決定,攪到好夜先收工
- Aug 04 Tue 2009 23:39
*.* Guangzhou Trip VII ~ Day One
今早又出發去廣州,仲要帶住個呀嬸一齊去,行到邊跟到邊,連厠所都跟埋去,真係吹漲!唉!攪到冇乜 mood影相,一張美食嘅相都冇影到!冇去一個月遮,點解我食開嘅舖頭執晒笠架,最愛嘅絕味川香都執埋,大聖又執左,好多都執晒 >.< 真係冇癮之極!
今次又住番Guangzhou The Westin Hotel  廣州天譽威斯汀酒店行政豪華房
- Jul 01 Wed 2009 23:49
*.* 好味店長推介
好熱呀今日,32度,人人7.1上街去遊行,我卻在家扮豬! >.<
一落街,熱浪迫人,真係邊度都唔想去!
十點幾起身食左個公仔麵,又走番上床瞓!
究竟有冇人好似我咁鐘意瞓教架?
瞓到兩點幾先再起身,出去買壽司食,真係熱到熔!
- Jun 20 Sat 2009 23:39
*.* 唉!真係好討厭
- 這篇文章限定好友觀看
若您是好友,登入後即可閱讀.
- Jun 05 Fri 2009 23:59
*.* 今晚突然諗起呢首歌
- Jun 04 Thu 2009 23:59
*.* 回憶正超速滑行 閃已來不及
幾時識Ada嘅呢?佢應該係遲我幾個月入去做嘅!我記得第一次見佢係響中環 Branch,我 day day 都返中環,佢就耐唔耐先返一次中環,果陣中環 Branch係最旺架,收客最多,日日都迫滿人,連收工落閘d人都要入嚟報名! day day 都做到過晒鐘都唔走得.有一日有個新丁嚟返工,咦!靚女喎,第一個眼神接觸已經有好感,當時我地嘅 Branch Manager 係個幾醜樣嘅女人,不過佢教識我好多嘢,算係半個師傅,我響總行上完幾堂 Training Course 後,就調左去中環跟佢,初初返工時,佢就用地獄式訓練,要我背熟晒所有行程,嘩!當時真係覺得佢幾變態架,不過鬼叫我乜都唔識咩,佢咁講我咪咁做囉,不過佢呢招真係幾有效,將我訓練成 Top Sales,成為全公司收客最多的 Counter Sales,十個客入嚟,十個都報左名先離開,簡直係通殺,好快全個Operation d 人都知道有我呢個人存在,不過就未同佢地見過面.有時諗諗下,都好多謝花姐,係佢令我日後條路好行好多!但係唔知點解佢就好憎Ada 同Winnie,Ada返親中環佢都針對住佢,有一次仲俾我聽到佢打番總行篤Ada背脊,講真當時我地都係細路女,剛剛出嚟做嘢,又乜都唔識,對佢都冇咩威脅遮,又無踩親佢條尾,做乜要咁對Ada喎?真係諗極都諗唔明.不過Winnie佢就攪唔到,因為佢係返總行,未返過中環,而且總行d呀姐好錫佢,後台強勁,佢都冇位入Winnie.Ada就慘啦!冇神功護體,只得任人魚肉,成日要返唔同嘅Branch,俾唔同Branch嘅Manager 篤,成日坐響Counter 喊,呢d嘢不時傳到我耳中,我更加覺得佢慘,周不時打電話去Branch同佢傾計,氹下佢開心,放工又約佢一齊出嚟玩,慢慢就建立左友誼,之後我地成為公司三小花,如果大家都響香港去邊都有影皆三,如果其中一個俾人蝦,另外兩個就會幫拖,冇人再敢蝦我地三個,引來不小人妒忌我地情同姊妹,尤其是果個衰人Brenda,成日扮晒 cool 西面,又以為自己好靚,係,我地未嚟做果陣就係,佢見親我地三個都o貌晒,我真係未同佢講過一句嘢,好衰唔衰我有個 friend 想溝佢,成日同我打探佢d嘢,攪到佢仲得戚,最好笑係原本響公司溝開佢果個靚仔,有一次同我響荃灣一齊做 promoter 後,就轉軚溝我,雖然佢好高大威猛又靚仔,不過唔係我杯茶,我對佢冇乜興趣,激死條八婆!哈哈哈哈哈
- May 29 Fri 2009 23:59
*.* 果日凍到落雹呀
第二朝起身,兩條腿痛到呢....好在第三日係 city tour,都係去下d廟呀,遊下公園咁,主要都係響地面活動,不過兩隻腳真係好痛.
第四日起身執埋行理,中午度就閃 lu,呢日起身後發覺好凍呀,有冷鋒到襲,響酒店 check-out後上車時,見到一粒粒好似波子咁大粒嘅冰雹從天而降,嘩!我第一次見冰雹架咋,打到個車頂嘭嘭聲,個個都好好奇,擠晒響窗口睇冰雹,連個Gudie都話好多年未試過落雹.咁落得雹即係代表住氣溫突然急降喇!跌到得2-3度,個個都帶唔夠衫,凍到縮下縮下,去到景點都唔願落車,我記得當時著左件入面有毛毛嘅連帽外套,再加對冷手襪,就係咁多咋,我又超怕凍,幾辛苦先捱到食完午餐,去火車站走人 lu,上左車後唔見Winnie呀,一個人百無聊賴,d團友又撩我吹水,我都冇乜心機同佢地吹,有一句冇一句咁應酬下佢地,佢地又鬼死咁熱情,仲話要同我映合照,呢個影完又到果個,折磨左五個鐘之後終於到廣州喇!跟住又要轉火車去深圳,廣州去深圳又要坐兩鐘,響廣州去深圳呢段車程,我俾人整蠱呀!架車有餐車買小食,有條茂利人地賣果陣唔買,等架餐車走左先問我餐卡響第幾卡,佢要買汽水喎,聽講話我都係第一次搭呢d火車喎,又點知個餐卡響邊呢?咁點呀!咪唯有去幫佢搵囉!行左好多卡都唔見喎,不過見到曾經響山上面問過果個第二間公司嘅領隊,乘機問下佢知唔知喇,費事再周圍搵,嘩!佢幾抵死呀,首先問我係邊間公司,然後話佢之前都係響我間公司做,啱啱過年前先冇做,要我叫佢師兄先話俾我知餐卡響邊,叫完佢之後佢話餐車咪響妳後面囉,真係瘀爆,嗱嗱臨買完就鬆人番自己個卡.去到深圳時都已經差不多十點,即刻飛奔過關去搭火車返歸,過關時又見到呀師兄,使唔使撞到咁多次呀?再響深圳搭火車去紅磡,又用左45分鐘,成十一點終於結束我第一次帶團的經歷,d團友真係抵,早去晚返玩足四日先完團,難為我差不多成十二點先返到屋企呀.就係呢次,我就識左Winnie喇!
- May 28 Thu 2009 23:59
*.* 出路遇貴人
就係今次旅程,奠下左日後我唔鐘意同人 share room.
好在得果個 family,我先唔使咁慘,夜黝黝仲要唔知道去邊度搵地方瞓咋,佢地好到呢,因為兩大兩小,有兩間房,俾我響佢地個女間房加張床瞓,咁人地係客,梗係要讓人地用厠所先喇,結果果晚攪到成兩點幾先有得瞓,第二朝又晨咁早起身 morning call d 團友,師傅教落,一定要早過酒店個morning call叫佢地起身,HeHe.
食完早餐,向住我最憎嘅丹霞山出發(去完之後就最憎),點解咁憎,因為....
咦!去到山腳又撞到Winnie,佢條友仔話唔舒服,唔上山喎.頂!早知我都唔上喇.不過果次係我第一次出團,都要上架喇!咁我跟住個Guide行,佢話山上面有d分叉路,由佢行頭我行尾, 包抄住d團友唔好俾佢地走散,如果唔係走散左就好難搵架喇,初初都好順利架,行到去山腰時,我發現唔見咁兩個,嘩!唔係喇啵!搵d咁嘅嘢嚟玩?同個Guide商量完後,佢繼續帶其他人上山頂,我就沿路番落去搵個兩個,然後再上山頂會合佢地.果兩條友都唔知貢左去邊,搵左好耐都唔見,沿路搵時又撞到其他公司d領隊(其中一個係Cross呀),唯有硬住頭皮問佢地有冇見過我果兩隻客,佢地個個都話冇見過,點解會咁架???你兩條友去左邊呀大佬!搵極都搵唔到,最後只好沿路返番上山,行行下見到果兩條茂利響條分叉路行出嚟,即刻埋去遞捕佢兩個,原來佢地話見有間廟,走左去拜佛喎,你地就過癮喇,累到我周圍咁搵你.
上左三份之二嘅山路後,去到一個要打側身僅僅夠一個人穿過嘅通道,過左去之後,嘿!好戲在後頭,見到一條好窄兼成九十度角斜嘅石級,當拾級而上時兩旁只有條鐵做嘅扶手,都有成二三百級石級,重要上?唔好啦掛?d團友話都嚟到呢度咯,梗係要上喇,天呀!點解我上左嚟架?佢地個個叫我一齊上去,我又唔衰得,咪同佢地一齊上囉,上到去望住 下面條河同對面山d風景,佢地個個都話好靚好值得上嚟喎,而我就只有一個感覺,就係想喊!做乜第一次帶團就俾團咁難啃嘅我喎!都係Winnie醒,咋死唔上嚟!
- May 27 Wed 2009 23:59
*.* 舊時點滴
第一次見Winnie,響火車上,果日係年三十晚,我第一次帶團去韶關丹霞山,好驚,重來未試過,一個人帶住二十九大二小出發,去一個未去過的地方,而且路途轉折,雖然事前已攞晒料,都係好驚,首先在紅磡乘火車去深圳,響深圳火車站午膳,期間要去搵中轉取深圳至廣州嘅火車票,餐後再搭火車去廣州,去到廣州又要停三個鐘,再去流花賓館搵中轉取廣州至韶關嘅火車票,沿途都係一個人,又要take care d團友,直到上左去韶關嘅火車,安頓好d團友後,又要再坐五個鐘火車,點解有人去d咁嘅地方玩架 ?坐火車都要坐一日,又要睇住幾時落車喎,就覺得好慘,坐左大概三個鐘頭之後,去厠所時撞到同公司的Winnie,雖然之前未見過佢,不過大家都好好傾,一路吹水吹到落車先分手,我地住唔同嘅酒店呀,到站時仲驚,成個火車站都黑黝黝,點解冇街燈嘅,條路又爛喎,已經唔識路,仲要攪d咁嘅嘢,心諗唔好玩我喇,唯有跟住d人群一齊行,希望前面d人唔好行錯路呀,唔係就大鑊架喇,俾d團友知道我唔識路,嚟緊幾日實俾人恰死,好在最後都冇行錯路,出左火車站後終於見到個Guide喇!心總算定下來,點知去到酒店,因為旺季唔夠房間,只夠安頓好晒d團友,剩低我一個冇地方瞓!嘩,幾想喊呀!折騰左成日,都差不多十二點,個Guide話叫我夾埋其他公司d領隊去第二度瞓!去邊喎,又唔識路!好在有一個family兩大兩小見我冇地方瞓,問我介唔介意去佢間房加張床一齊瞓,梗係唔介意喇,即刻仆到去添呀!哈哈
待續....
- May 26 Tue 2009 23:59
*.* 徹夜難眠
真係好懷念以前我地三個一齊的日子,雖然當時大家都返唔同嘅 Branch,不過我地會打電話用三人會議亙通消息,有時Ada會同我一齊返中環 Branch,Winnie就慘d冇乜機會一齊返同一間Branch,我地一齊返時真係好開心,如果蒲完通頂會輪流喱響枱底瞓教,放工後再去蒲過,哈哈.見番佢地之後,腦海中不斷閃過以前的片段,又想起以前一齊玩的同伴,其實有幾個都失去左聯絡,成晚都瞓得唔好,輾轉反側,瞓到五點幾就醒左,唔知有冇機會搵得番佢地呢?真係好想再見番,大家出嚟一齊聚下舊.
- May 25 Mon 2009 23:59
*.* Great memory with 兒時玩伴
期待已久的約會,心早已飛了出去,整日都無心戀戰,只希望可快些下班,趕往見兩個兒時玩伴 : Ada & Winnie
天整日都下著纏綿細雨,灰朦朦一片,望著掉下來的雨點,往事又一幕一幕重現,昔日三位一體,一齊蒲一齊癲的日子,到後來跟Winnie失散了
時間一分一秒過去,六時十五分還在呀姐房間訓話,望住佢其實靈魂早已出走,六點二十分終於講完喇,即刻雞咁腳走人
去到地鐵站,越急越出事,前面個男人張八達通失靈,我又心急入閘,結果佢用左我張八達通入左閘,我入唔到,即刻叫住佢,佢去完票務處返嚟同我講佢係嘟佢果張咭,叫我再嘟,但都係唔得,又再叫番佢轉頭,佢再去票務處攪,仲走埋嚟攞埋我張八達通去票務處,佢返嚟比番張咭我之後就掉頭走,我再試都係唔得,三度叫佢返轉頭,呢個時候佢埋面已經紅晒,瘀到不得了,之後佢再去問票務處,然後叫我去票務處隔離行特別通道入閘,入左閘之後佢唔知響度講乜,我已一支箭衝落自動電梯趕赴會,唔埋得佢咁多,阻住晒
去到約會地點,佢兩個已經到左,大家重逢,真係好開心,講番以前的事,將以前的片段再重組,邊個曾經恰過我地,又邊個曾經撐過我地三個,原來大家都一齊經歷過最開心的日子,一傾傾左四個鐘,最後還拍照留念,臨走時都依依不捨,相約下一次的約會.


text:
從某blog抄來,希望沒有偏離原文,我會在下一篇講我的看法.
屯門保良局董玉娣中一女生對四川災民的看法
5.12 四川大地震 成為全城熱話
世界各地已經捐左n咁多錢唻幫四川既"人"
點解無人肯捐比四川既熊貓??
5.16 學校早會搞左個四川唔知咩
放左d片 有段 d人係咁喊 佢地喊到好似笑咁 搞到我笑左幾野 都幾大聲
之後比爸b 打左野XDD 但真係超好笑- -"
我對四川 真係可以講係 無感情 關我叉事咩??
我睇d新聞 仲可以笑得出 完全無覺得傷心 同情之類
何必搞到自己唔開心呢?? 咁唔開心法..咁打後果一星期 真係要喊哂口??
已經捐左咁多錢仲要我捐?? 你無野阿??=]
自己都唔夠用 仲要比人用? 都痴痴地既XD
都係同賴曉傾得埋d XD
出禮堂門口 有2個男生 拎住個箱 個個都捐 我同賴曉都超high唔捐XD
原來 見其他人都捐 自己都唔捐係咁爽XD
個個都捐 多我一個唔多 少我一個唔少啦
唔捐都有 3萬6千以上
四川都發達tim啦
外國仲要用美元 歐元 英鎊
?過唻人民幣 咩都夠啦係咪阿??
大陸d野仲要咁平..
咩都夠Q哂啦
點解無人理D 熊貓??
熊貓國寶喎大佬 大過哂D 屍體啦
就唻?種啦喎...仲唔理? 第時D熊貓無哂你地好野..
OK 你可以話 D熊貓對我地唻講無用
D死屍夠無用啦 有屁用咩?
就算死唔去果D仲 爛手爛腳啦
對我地無影響囉唔該
D熊貓就唻?種啦 佢地死哂點有下一代
中國點會有國寶? ( D熊貓生係中國真係ON MY GOD!
四川D人有叉用咩? 對社會無影響
係!!!! 有影響 呢家咪有影響囉 搞到d無謂錢嘔哂去d垃圾到
捐唻都O徙錢 不如唔好捐!!
你地係咪嫌錢多先?? 係既 唔該比熊貓
熊貓係中國獨有動物 已列入世界級保護動物
四川 已經係死城 真係o徙錢
呢家d野咩都加價 留返d錢比自己好無??
如果四川有行動 捐比熊貓 我一定捐
好過比d垃圾
死多d咪好囉 醫院唔洗咁迫 唔洗無位 唔洗怕無得安置佢地
唔怕唔夠物資 唔洗怕人口過多 少左d人排放所有垃圾 少左個人失業 唔洗放d錢係佢身上
唔洗怕佢地病 至緊要 少左件廢物!!!!!
咪幾多好處
死多個人 又有大把人捐錢 你地話係咪 死好過唔死先XD
還掂都死左咁多件 唔差左死多5千個=]
咁地球真係有救啦=]
四川萬歲!!!
四川死哂城 真係抵死
鬼叫佢地大陸咁鐘意 貪污
佢地死 做乜要連累我地喎??
真係痴痴地
個個機構 學校 乜叉 乜叉 都搞捐款
我地d錢仲得了既??
我地d錢唔係要比d死屍用嫁
唔該有d貢獻好無阿??
唔好咁盲目啦
佢地咁可憐
咁鐘意捐
捐哂你地副身家阿笨
人地其實國家捐 千萬 你地捐得果10$以上 幫到d乜叉阿??
PS 請勿再傻 請勿再捐無謂既錢


text:
食完早餐上房執行李,之後就Check out結帳.
昨午到達時將車交低俾人代泊,都唔知會泊喺邊.
喺前枱攞返車匙,仲以為會幫我地駛返架車過嚟,
點知原來係要坐Shuttle去山上面停車場.
停車場都幾遠,係露天停車場,安唔安全架.
啲車唔止泊係同一個停車場,
到咗第一個停車場,司機叫咗部份客人落車,
等佢地認返自己架車後就繼續去第二個停車場.
終於攞返架車,就開始今日行程.
今朝會先去阿寒湖畔展望台,
跟著GPS行駛,但就搵極都搵唔到,
GPS顯示就喺呢條路附近,
但兜來兜去都唔見有路口.
唯有放棄駛返落去,
但途中見到有個唔知乜野展望台既路牌,
咁就跟住指示方向駛上去.
呢度應該係滑雪場,
返嚟search過係阿寒湖畔スキー場,
而阿寒湖畔展望台就係呢度,
唔通我搵錯mapcode,
呢度可以望到阿寒湖同阿寒岳,
未到冬季,滑雪場未開,
再上去嘅路都封咗.
因為唔可以再往上走,所以只睇到少少湖,
不過風景都好美.
影完相就正式離開阿寒,今日行程係去根室,
要走回頭路,所以一定會經過双湖台同双岳台.
昨午天氣唔好去唔到,今朝天氣唔錯,
當然要補番數啦.
呢度係阿寒湖巴士中心
沿著阿寒横斷道路駛十幾分鐘
就見到双湖台觀景台嘅路牌
(mapcode 739 414 358),
跟住駛上斜路好快就到了.
跟據資料話距離阿寒湖溫泉街約15公里,
可以看見樹海中兩個神秘的湖泊 ─
ペンケトウ(上の湖)同パンケトウ(下の湖).
但從双湖台上,
只可以看到一個好似菱形的ペンケトウ,
パンケトウ應該被樹海遮住咗.
咁點解又叫双湖台呀?
個湖清到好似面鏡,連少少漣漪都冇
影多張又要趕下場
攪掂双湖就輪到双岳,
駛返出大路轉幾個彎就到,
双岳台原來係阿寒橫斷道路的最高點.
双岳係指阿寒の夫婦岳 ─
雄阿寒岳同雌阿寒岳
(mapcode 739 446 329)
雄阿寒岳一眼就見到,
雌阿寒岳喺後面就冇咁清楚.
終於還咗心願,又要繼續行程 ─
找尋消失的摩周湖


text:
PQ 開始大個仔,我地既活動地方亦可以開始擴大
亦因為小伙子亦開始肯係我扶住下去行幾步,
或者可以放手On Hold 企一陣比媽媽拍個照
所以係早前係佢生日我就連同妹妹,同老公一齊同小PQ 初到
呢個我好耐冇黎過既歷史博物館
唔知大家知唔知,早前有幾所既博物館係免費入場架
不過.....只限於常規展覽啦而今次我想介紹既就係專題展覽
而家個個都會想當年,之前做小朋友既時候或者爸媽未必可以買到自己喜歡既玩具就好似我為例,我之前好迷美少女戰士到早前佢推出番不少復刻既玩具扭蛋我都比左不少既課金落去...但係買完又冇得擺出黎之前我地玩具真係冇而家既小朋友咁多睇住我個仔人地細細我地都已經買左不少而我其實真係叫做好忍手,諗番起之前...得爸爸一個做野養起成頭家所以好珍惜之前有既玩具亦會成日同d 阿妹爭但係做大既永遠唔知點解要讓d 細架囉今次呢個專題展覽其實都開左一段時間但係之前帶住阿b佢又未開始學行,同佢睇又好似冇咩用咁但係近來佢可以自己企到同肯行就帶佢黎玩下啦順便比阿媽回憶之前既玩具呀嗎
(PQ: Hi ! 乜咁岩既)
不如搵我仔仔去拍最新既陽光廣告啦xdd
一進場就會有幾個影相位,可以比各位小朋友大朋友去扮下之前最鐘意既撈金魚去士多買野,或者舊陣時既茶記PQ好似真係當撈金魚咁既款
仲有幾個既摺紙區,之前讀書時代摺紙真係一個好好既遊戲東南西北,摺心心摺青蛙同飛機多好既回憶,不過實在當天太多人我沒怎麼拍照啦...進入展覽就好似走去到時光隧道一樣各種曾經擁有過既玩具都在眼前出現呢D 玩具我想每位小朋友也曾經擁有過想當年最平一盒的就是$5/盒既飛行期?波子期好似係$20-25/盒但係足夠玩好耐UNO 就更加係社區中心必租黎玩既玩具啦你有幾耐冇見過佢地呢?
我諗芭比應該每個跟我差不多年紀的小女生
也應該曾經擁有一個或以上的Barbie,
而小妹我曾經最高峰係有七個不同樣貌
不同皮膚同不同長度既頭髮既Barbie
可惜一搬屋就將一箱既芭比連衫仔
唔知係掉左定係送左比人,太耐啦自己都唔記得
睇完媽媽既回憶又點少得睇番爸爸既先
呢個變型金剛系列有著不少既柯柏文同大黃蜂
不過爸爸就係咁話柯柏文唔係咁既樣,點會咁架
有時睇故真係唔好駁故呀嗎...
仲有呢套黃金聖鬥仕星矢,又點會唔係一眾爸爸既心頭好呀
不過我身邊既爸B竟然話佢冇擁有過一個/或者係差不類近既東西
係真心唔係呀?連我都知大家既女神就係雅典娜啦
(PQ:金光閃閃好靚咁啵,爸爸買比我啦)
係呢一格入面好似睇緊玩具既演變
我就係中間個行個代既玩具,由其中間之間拉住架車仔
而我仔仔既玩具就係最底底既玩具
可以見到演變就係愈黎愈現代同埋愈整智能化
仲有不同既卡通人物展覽,好似史路比啦
仲有近來最受歡迎既藍精靈
同埋不少既冷門既於卡通公仔做比大家睇下
當然要講番d現代既遊戲機啦,入面你地有冇曾經擁有過先
係Game Box系列我地屋企就擁有過第一,第三部
而NDS 仲更加係我自己買比自己既生日禮物
他媽歌池我想每位小孩也曾經擁有一部或以上架啦
我地最高峰係有三部呢隻機架tim
除左睇展覽之外,其實場內外都有唔同既公仔比大家影下相
好似有火車頭Thomes 啦(媽最唔鐘意的)
仲有美國隊長,仲有鴨鴨,忍者龜....etc
絕對呃Like 照既好地方!!
今次呢個玩具展覽係要每人比$10 入場費,
最重要係我地當天星期日唔係咩長假期都爆多日入場
仲要排好長龍去買飛入場,所以我地就揀左買家庭買
一個家庭有4張全年証,只需要$100
咁就可以一整年去香港不同既博物館當中既專題展覽
重點係,好似咁多人既時間多數你都可以直入就可以啦
不過要留意既係家庭飛係一定要4位有家屬關係既人使用
唔係都唔可以架,而我其實都想再去多一次
因為呢個玩具展係小禮物送番
呀!仲要講下如果有全年卡係入面既餐廳係有9折
如果你本身有迪士尼/海洋公園既全年証買呢個
博物館全年証都係有優惠架!
下一次等小妹分享它家既常規展覽
重點係免費架!!唔洗錢入場~同埋冇咁多人入去囉!
同埋好多影相位超正的,可惜阿仔已經好眼訓影得唔多啦
希望你地都喜歡小妹既介紹啦
想隨時留意小妹及小PQ生活點滴同Blog 文分享
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^
發表於2017.4.19
小魔怪Babe | 留言: 0


text:
近呢一個月,有時需要拎晏晝同夜晚2個飯盒返工.
好在喺農曆新年後轉咗拎PORTER背囊返工,個背囊夠晒大.
而且揹上膊唔覺重無咁易攰,拎兩個飯都完全無問題.
6年前開始,旦那さん個晏晝飯由叮飯轉咗做弁当,亦即係凍飯唔洗翻熱.
但拎夜晚飯要拎叮飯,太耐無整要叮嘅飯盒完全唔知整咩好.
除咗整Cream Stew之外,諗到嘅仲有— 麻婆茄子.
麻婆茄子可以話係我嘅信心之作.
以前旦那さん係唔太好食茄子,但呢個係其中一樣佢會點名食嘅餸嚟.
尤其諗唔到食乜餸時,通常都會係呢個餸出場嘅時候.
麻婆茄子好惹味,仲好好餸飯,最啱做碟頭飯,返工飯盒.
麻婆茄子其實係我由麻婆豆腐度變出嚟.
調味上係完全一樣,只係換走咗豆腐轉咗做茄子.
我曾經試過懵懵下,一碟麻婆同時出現咗豆腐同茄子.
不過帶飯拎豆腐的話怕易變,所以今餐都係煮茄子先啦.
Continue reading “麻婆茄子" →
之前出街食飯時食過「涼拌青瓜」.
諗住應該唔太難,買咗兩條青瓜諗住自己試整啦.
個汁味道都較到,但就係有個問題一直解決唔到.
啲青瓜食多兩啖會有陣潺潺哋嘅味.
切青瓜時都有喺切口兩邊磨到起泡去潺,但唔知點解就係有陣味⋯⋯
到底錯咗喺邊呀⋯⋯?
2014.01.31 甲午年正月初一
祝 各位
身體健康 心想事成 事事如意 笑口常開
今年喺農曆新年前一個禮拜同男友行過花墟,循過一轉,決定咗今年個主題係「木」.
所謂木係指花柄係木,較硬身嗰啲,目標係桃の花-桃花.
話就話桃花,其實係桃花枝.
實在無地方同時間去打理一盆桃花,而且桃花枝啱我哋屋企擺啲.
另外襯花都係木系,不過唔知呢種花叫咩名,見佢係粉色又帶啲綠色,於是就揀咗呢個做襯花.
年廿六時買咗7斤蘿蔔,整咗4底蘿蔔糕.
今年比較隨意,因為整嚟全部都係我自己食嘅.
無晒蝦米就唔落蝦米,料只係得潤腸同乾瑤柱.
自從自己整過蘿蔔糕之後,我要食自己整嘅.
因為我試過食完街嗰啲落蘿蔔糕咳,因為太寒涼.
自己整我會加薑落去,咁就唔洗怕食到咳.
仲可以飛起我唔食嘅臘腸,落我至愛嘅潤腸.
不過今年落薑同胡椒粉都重手咗,個糕有啲辣.
但唔緊要,佢依然係我至愛,亦係唯一俾我仲感受到新年氣氛嘅賀年食品.


text:
為俾斯麥塗裝
今日終於開始為俾斯麥塗裝了
單係工具就已經遠比模型本身貴唔知幾多倍
呢個假期真係大出血
其中有一部分重要係借返黎添…
出師未成,已經有兩大難題
首先係顏色
我發表我淨係抄低左顏色既中文名同大陸既顏色編碼
無英文名真係好難搵到隻色
原本我要既係 :
C13 Nature Gray (中灰色)
C39 Dark Yellow (暗黃色)
C22 Dark Earth (深土色)
SC203 Gray Maizuru naval yard (海軍灰)
最後買左:
XF20 Normal Gray (中度灰)
XF60 Dark Yellow (暗黃色)
XF52 Flat Yellow (泥土色)
XF63 German Gray (德意志灰)
只有一隻完全買岩
XF20應該改為XF63既原野灰
田宮冇深土色同海軍灰
XF52都算可以
XF63同海軍灰一樣都係帶藍色既灰色,不過德意志灰明顯深色好多
好彩,德意志灰油左上去暫時都算ok好睇
唔再講顏色問題,另一個問題係底色
個人對底色呢方面毫無知識
聽人講無底色會好慘
最後做左個錯誤既實驗
因為借返黎既都係Mr.Colour既油
分別係白,黑,紅,中灰(好彩佢有中灰),黃
試下用佢既白色做底乾左後油土色睇下會點
發現有底色反而會有裂紋,而無底色反而唔會
再加上軍事模型唔同高達(除船底清一色係灰色)既影響下,最後就決定唔上底色
事後先發現原來係因為Mr.Colour既油同田宮相性不合先會有咁既龜裂
算了,還掂E+冇加底都冇問題
岩岩又發現一個問題
原來Mr.Colour既油本身好似冇消光
d黑,白,灰油左上去會唔會反晒光…
好彩E+只係係d微小部分油過白色
而且d油好似本身太稀所以乾左之後變左透明
聽日返學真係要問真d先
講返現時進度:
只係油好所有主炮及副炮….
艦首船側既海軍灰色位置油左一部分
d炮尚算好油,雖然細細粒油得都幾辛苦
但係冇乜凹凸位,油得都叫幾均勻
不過好似厚左少少,所以都係唔敢油多層
由呢度可以發現我犯左個大錯
就係未油油,先砌好晒
有好多地方例如艦橋,救生艇庫係分左幾層,事前唔油左佢先砌好就好難油
不過又未錯得晒既,呢一類大部件全部都未固定,固定左既話真係冇得油
夜了,下次先upload d相上黎


text:
3將於明年 4 月啟播,由電盈擁有的免費電視台 ViuTV,今日率先帶來《Viu》手機程式,並於 App Store 及 Play Store 正式上架,讓用家可以於流動裝置上免費煲劇.只要用電郵註冊或以 Facebook 登入,就可以藉《Viu》免費觀看日劇,韓劇,不過「免費午餐」當然要睇廣告吧!想知《Viu》值唔值得裝?等我呢個日劇痴 ezone.hk 女版主,同各位讀者慢慢研究!
(《VIU》iOS 下載位置)
(《VIU》Android 下載位置)
1. 獨家追播最新劇集
Viu 獨家追播嘅劇集有中,台,日,韓劇集,韓國綜藝同日本動畫.Viu 話首播後最快 8 小時就會附上中文字幕上傳,完全緊貼首播地區.現時獨家追播中嘅有14 套韓劇同綜藝,3 部日劇,5 部動畫同 2 齣台劇.雖然暫時唔肯定係唔係 8 個鐘就有,但上星期播放嘅最新一集都已經有得睇,以香港電視台嚟講都算快手.
2. 只得一節廣告
Viu App 裡面每段影片開始前有大約半分鐘嘅廣告,之後就唔會插入任何廣告,亦唔會好似 myTV 咁分開一節節要再 load.讓觀眾可以一次過睇完一集,唔受廣告打擾.Viu 嘅 App 亦會記住你上次睇到邊度,下次打開同一條片時,觀眾就可以選擇接住睇落去定係由頭開始睇.雖然開頭段廣告比較長,又冇得飛,不過之後能夠一口氣睇完一集實在抵讚,呢樣可以話係小記最鍾意呢個 App 嘅一點啊!
3. 煲劇百科
進入全熒幕模式時,若呢集節目有煲劇百科,時間軸上就會有藍色 highlight 部分,上方會顯示一個對話框,讓觀眾知道有咩補充資訊.觀眾若對資訊有興趣就可以輕按對話框,屏幕右上角會出現詳細資訊,而影片仍會繼續播放.雖然小記覺得個「老是常出現」嘅藍色框有少少阻定,不過這些資訊有冇用就見仁見智啦,有些文化知識都算有用嘅.
4. 囊括日韓台劇集
Viu App 上面嘅節目類型都幾多元化,韓劇,韓國綜藝,日劇,日本動畫同中台劇都有,亦有自家製節目.除了緊貼日韓台首播嘅劇集外,亦有唔少已經完結嘅人氣劇集.Viu 嘅外購劇集裡面偶像劇比較多,相信目標觀眾比較年輕.唔知係唔係見近年韓流盛行,Viu App 上有大量韓劇同韓國綜藝,而日劇,動畫嘅選擇就比較少,相信 Viu 嘅目標觀眾係一眾韓粉.因此呢個 App 對鍾意睇日劇嘅小記嚟講就唔太吸引喇.
5. 自家製節目攻略韓粉
ViuTV 點講都係一個電視台,因此 Viu 嘅 App 入面唔止有外購劇集同節目,亦有自家製嘅節目俾觀眾收睇.Viu 嘅自家製節目放在類型韓劇攻略下,現時有 4 個節目,會教觀眾韓國文化同煲韓劇學韓文,ViuTV 亦有駐韓採訪隊報導同韓星,韓劇有關嘅最新消息.相信 ViuTV 係用 Viu App 嚟試水溫,明顯睇得出 ViuTV 係打算以韓流為主打入電視市場啊.
6. 記得睇住數據流量
最後提提大家,同其他睇片 App 一樣,用 Viu App 睇片需要好多流動數據,所以出街睇片嘅時候就要小心數據流量啊.不過 Viu App 比其他播片 App 好嘅係有下載功能,能夠讓用家下載完影片先出街收看,咁就唔駛擔心唔覺意用爆流量喇!
轉載至: ezone.hk


text:
一單大和解,搞到香港泛民政客集體表演低能失智,真係嘆為觀止,胡志偉固然係衝出嚟柒,但長毛似乎都柒完又柒.贊成成立佔中 調查委員會 ,你無病嘛,你仲以為依家香港仍然係聯合王國嘅屬土?
調查委員會 成另類政治打壓工具
首先,以現時政治氣候下,佔中「 調查委員會 」主席唔會係泛民啲人,極可能係土共嘅人,兼且個委員會唔會有泛民代表,你認為呢個 調查委員會 可以公平公正查出觸發佔中嘅政治原因,呢個笑話係唔係大咗少少咁?如果請幾個英國國會議員同法官主持 調查委員會 ,我仲信呢個委員會有少少公信力,不過喺梁振英同林鄭月娥治下,你呢個春秋大夢係唔係發早少少?曾俊華年代有機會發生嘅事,喺梁振英同林鄭月娥治下,本來唔會有任何可能成真.
調查委員會 另一個問題係, 調查委員會 嘅報告書同供詞,可唔可以作為日後檢控佔中相關案件嘅證據先,如果可以作為檢控佔中相關案件嘅證據,豈不是變成一個大陷阱,更值得查嘅魚蛋革命,我都無贊成成立調查委員會,都係因為呢個問題實在係太過難搞,你叫土共放棄唔攞 調查委員會 取得任何材料作為檢控證據,可能性幾乎係零.所以呢個 調查委員會 成立嘅前提,一定係一次大特赦,同埋承諾不作檢控,否則係無偈傾.而以依家土共同張曉明嘅思維方式,接受 調查委員會 呢個建議都係智商有問題,恕我講得難聽都要講.
無論係大和解,抑或 調查委員會 ,一係泛民同當政者喺戰略上各取所需情況下出現,一係香港已經確實走向民主之路,調查嘅目的只不過係向子孫一個交代,令日後嘅人銘記當中嘅歷史教訓,咁樣就可以做,所以國際上重大嘅大和解,或相關嘅調查委員會,都係民主化成功嘅結果,民主化唔成功,講乜叉大和解,講乜叉 調查委員會 .胡志偉柒我都算,你梁國雄都衝埋一齊柒,你唔係好了解各國政治嘅咩,你唔係嘛,你叫成班左膠衝出嚟屌柒民主黨想攞分情何以堪,你條友又係五十步笑百步.
我只能講,香港成班搞民主嘅友仔,都唔知自己想點,個個都好似遊魂咁,大佬,睇清楚形勢喇,依家香港係無英國佬同英國國會直接保護下,一條友對住中國共產黨呀,醒少少喇.


text:
自從28/11/2009出院後好似一直到忙個不停,每日嘅行程都排得密密.
出院第一件事去做係攞私家醫生嘅轉介信到政府醫院排期做化療,電療嘅療程.好好彩只須兩日已經可以約見醫生,當醫生評估咗我嘅狀況後,決定須要用四個月時間打六枝化療針,及兩至兩個半月做電療,完成咗哩兩項療程後,就口服五年嘅荷爾蒙藥.如果14/12/2009覆診身體冇特別問題的話,當日就可以打第一枝化療針啦!
醫院有個資源中心幫我哋哩啲新症嘅人,佢哋開咗好多癌症嘅專題講座,講解一吓我哋做治療前後要注意嘅事項,平時嘅飲食,作息留意嘅嘢.約時間聽咗幾個講座,真係幾有幫助啊!
講座中重免費派好多好有用嘅資料比我哋閱讀.
除咗上面啲書仔,重送咗兩包奶粉,哩隻奶粉話可以喺化療期間幫助提升白血球嘅數量,不過要成HK$50一包啊! 好似貴咗啲啊!
除咗去見政府醫院醫生外,亦要到隔幾天到私家醫生處覆診,跟住為咗打好個底令自己打化療時抵抗力好啲,又每三日睇一次中醫,真係好似好忙咁啊!
由於化療後身體會比較差,所以會好長時間唔可以出街,於是就襯住哩個幾星期重可以四周圍走嘅時候,扣除上面見醫生及聽講座嘅時間就不斷咁約親戚,朋友們見面,因為大家對我真係好關心,我真係好多謝大家對我嘅支持啊!
得到癌症後,上網睇咗好多關於哩個病嘅資料,從其中有啲Blog中得知一啲買假髮嘅舖頭,所以今日都上咗去其中一間諗住睇吓!點知一睇就啱啦!
如果係自己頭髮我就一定唔會染髮,但係既然係假就一於試吓自己未試過嘅嘢啦!
帶咗上去都幾自然,唔係好假啫!
萬事駒備,而家只係等下星期一嘅來臨,雖然資料聽同睇咗好多,知道將會做啲咩,但始終未試過,點都係有啲緊張,希望會安然渡過啦!


text:
《走過烽火大地》畫面令人眼前一亮(以無綫水平來講),同類「自製」節目亦算少,本來應該一讚,但紀錄性質似乎麻麻,先略談幾點.
視覺處理:呢個節目嘅出色之處可能就係敗處,圖像處理花咗唔少心思,影像風格鮮明,但係刻意調色相偏黃﹑增強光暗對比,營造室内室外都係「烈日沙場」嘅感覺,只會令寫實減分,亦流失好多攝影機本來應該拍到嘅現實細節.呢種有預設嘅美學投射對正確呈現國家同民族其實唔係幾好,當然即使正統紀錄片都要通過主觀關口再客觀表達,呢方面太多微細爭論,既然《走過烽火大地》走主觀路線出來美術效果亦唔錯,呢點就勉強過關;雖然係咁,作為觀衆應該察覺節目響聲﹑影渲染局勢嘅可能性.
攝人:難得訪問當地居民,人地講嘢時搖來搖去樣都睇唔清,我知,係「拍攝技巧」丫嘛,的確同節目自由行,緊張,個人觀點呼應節奏統一,但係正正經經拍攝受訪者係基本尊重,亦可從佢地講嘢嘅表情﹑語氣睇到好多你唔洗再描述嘅細節;而家剪出來就係人地講嘢你就cut走成段飛俾Tony翻譯,將「聼電視」嘅傳統帶到電視劇以外,真係要聼我寧願配音(最好有麗音),起碼仲睇到影像,明明成大個人響旁邊,你就影住Tony講啲唔知有無改編嘅複述,所謂會面片段就只係作為你會過面嘅證明,真正「記錄外地」作用消失.「聼電視」唔係亂批,佢地見當地嘅香港/中國人就咁影住被訪者,最後一集個中國大叔突然變咗主角.走到中東,你淨係影人講中文?
主持:洪永城Tony黑黑實實,個樣又可愛又醒目,旅遊節目出身總好過求其掉個小生過去,但係外行始終外行,要講戰地slash政治呢門專得來唔太偏嘅題目,難免叫稍有研究嘅各方觀衆說聲膚淺.有人問叫專家主持真係會好啲咩,well,如果research班底唔專,主持專啲無人嫌多,只怕有(娛樂)演講經驗個樣又四正嘅專業人才(正所謂打得又睇得)實在無乜(機會),有學識嘅戲子又難求,唉呀,既然先天不足,咁我地都係將責任推俾團隊喇,對不?
節目定位:呢個節目最關鍵問題,可能就係定位.「走訪戰地」主題好難唔令人覺得呢個係紀錄片,當然直覺以最真實客觀角度批判;咁其實《走過烽火大地》係咩片呢,定只不過係一個吃喝玩樂嘅旅遊節目?但係宣傳同内容又一路標榜「危險」,偷拍到成個真人冒險秀;但係又要溫情採訪返返去紀錄之餘仲要加人性敘述來個《Tony的日記》;咁多嘢一碟,難怪有人夾起舊雞challenge佢無魚味.當然而家興新型節目,未必可以明確歸類,但係節目目的亦應清晰,講故仔亦要make sense掛.如果想主攻平民生活從中了解環境,以人性主導故事式結構,只要認真處理訪問片段深入多少,省去無謂「驚險」,專心做一個主題,呢個節目其實有潛力.
好啦,讚一讚啦,之前提到圖像處理包括啲map呀,graphics呀都做得幾好睇,攝影亦唔錯,同Tony一樣表面得體,係差在内容.講開呢排無綫啲美指又OK喎,《瘋狂歷史補習社》未開始不過睇預告篇好似好得 —— 嗱,雖然係講歷史,但係擺明玩嘢,咁咪叫做定位清晰囉.
原來唔係資訊,唔係新聞,連旅遊都唔係,戰地係「生活消閒」


text:
2016年3月7日 星期一
過去半年,重新出發
https://www.youtube.com/watch?v=itP4J3Bx9Wk
距離上一篇文章已經係半年前嘅事,有時候想將自己想法放係Facebook同大家分享,但奈何Facebook一大堆新嘅政策,例如放Youtube片會少左人睇,等等...情況已經令我係Facebook做任何事都開始要思前想後,會有卻步嘅諗法,所以依家放相都會寧願揀Instagram*,原因個平台夠濫,唔需要放一啲有資訊性既相都可以俾我廢UP一大論.當然,Instagram都有唔少本地User會放下旅遊資訊,而且幾齊全,做得仲好過正統旅遊網誌.
講開又講,我發現香港多左好多市集興起嘅潮流,由其是賣自家製品,呢類商店除左係Instagram愈黎愈多,更加走入其他大小市集,擴展佢地嘅業務,我係幾鍾意行市集,同時覺得呢類本地自家製品好有特色,真係希望各位香港人多啲留意下佢地,寧願花時間行一式一樣嘅商場,倒不如直接去本地市集睇下啲新奇玩意,約埋班朋友或者情侶去兜返轉,仲開心過去冒險樂園.
呢幅掛畫就係上年去市集買返黎,當時買個陣,老闆仲問我「點解你會買呢幅嘅,好少人買架咋,係我畫畫個partner死都話要畫呢幅黎賣」,我心諗,打機嘅野,你識條鐵咩?
另外講開街霸,其實我玩得唔勁,剩係識出下波動拳,仲好記得係Steam到同香港人連線對打嘅時候,打打下對面個玩家嬲到開MIC屌我,話「你真係唔識玩架喎,咪剩係用腳踢人啦屌你!」
另外今日決定左樣野,就係Fallout系列會搬去Twitch*平台繼續連載,呢個決定好艱辛,因為我又再次傷大家心.另外以後唔會再係自己Youtube頻道上面玩劇情類型嘅遊戲,其實唔係唔鍾意玩,而係我根本冇能力去應付故事嘅遊戲,我一直懷疑自己有係咪有閱讀障礙,睇字幕又慢過人,讀又讀得慢過人,要整呢類遊戲放上網俾人睇,好老實講我自己都唔會想睇,更何況我要整俾人睇.所以已經決定好左,未來目標都只係會玩「模擬」遊戲,例如模擬市民,模擬樂園,模擬乜乜乜.總之就係可以俾我發揮想像空間嘅遊戲,既然知道自己暫時做得最好就係呢類遊戲,我會放多啲時間係呢方面遊戲.
點解突然之間改變?係因為我想每次出片都係有內容性,我自己會滿意,我知道唔可以死守呢個範疇,要突破,所以同時之間我開始其他創作,會見多左我個樣出現係自己平台上面,希望頻道每次出片都做到有豐富嘅內容,而且絕對唔想馬虎,呢個就係我目標.
我亦都知道你地好討厭我懶嘅性格,或者呢頭講完出片,剩間又冇左件事,做野冇連貫性,真係好對唔住,我都覺得咁樣嘅創作要你地去支持會好辛苦,所以係創作同埋安排出片嘅時間,會逼自己要盡力去改.
呢幾日不停寫左啲新野,希望可以快啲拍到出黎俾大家睇,其實早係半年前已經好想拍有劇情性嘅Vlog*,但係我一直都釐定唔到拍出黎嘅究竟係叫Vlog定劇場片,因為Vlog本身個定義就係有畫面嘅生活片,或者係鏡頭前討論各種話題,不過暫定叫做Vlog,暫定...
最後,我會繼續係唔同平台做創作或者同你地交流,直到我死個一刻,多謝你地支持.
*註解
Instagram: 手機社交平台APP,以分享相片作為主嘅平台.
Twitch: 遊戲直播平台,遊戲唔再單純以拍片做形式,更加可以即時直播,同觀眾交流.
Vlog: 全稱為Video web log,由網上衍生出黎嘅新媒體,Vlog主要以影像代替從前網誌發放信息嘅新趨勢.
6 則留言:
可以keep住做D富有教育意義或令人反思嘅野嗎?好似呢度留言容易D同你交流,由受歡迎嘅人講出主觀野好似較有說服力,相信你遲早被人賞色嫁!(不過都好似做好多年都~)但係我想由你學識好野,好似節約能源果次.幫助港豬.永䢭支持你. --其中一名睇你好耐嘅觀眾回覆刪除回覆
有時真係驚做得太多共鳴野會有反效果, 不過呢類片會一直去做, 多謝你支持, 不過係唔同平台留言我有時都會覆嘅, 或者私底下係專頁話我聽都得.刪除
唉……仲想睇埋你一整集Fallout 4,我唔鍾意直播,你可以錄D直播片上去Youtube嗎?點都好,我支持你!回覆刪除回覆
Twitch係一個星期內都會有自動Buckup做紀錄, 要再考慮將直播片放上Youtube, 因為真係幾花時間咁去做.刪除
我認為係兒家嘅youtube 值得睇嘅係得翻你,但係你轉去twitch係人之常情,現今YouTube 已經比小學雞, 同以小學雞為主流觀眾群嘅垃圾佔據.回覆刪除
個人而言, 我好鍾意你最近嘅影片,的確能夠令我懷念童年,並且有反思現今教育制度下,新一代嘅可悲.
我認為你同伍公子嘅作風有啲相似,雖然唔知你係咪鍾意佢,但係我認為佢同你嗰邊一樣都係頗有教育意義.
好希望你可以繼續呢一種風格,成為網絡中嘅清泉回覆
對於Youtube嘅變化就好似係一種社會現象,不過我曾經都低質過,冇乜資格再去評論每個人,只可以用自己以往嘅改變,係半年前出左一段對Youtube不屑嘅自述片,不過點解Youtube轉變得咁快,終究都係錢作怪.刪除
最近嘅片係好耐以前都已經想整,兩年前都出過幾次,不過當時處理得仲未成熟.
多謝你,仍然想繼續進步落去,你地嘅意見真係好重要.